
PROFESSIO FIDEI CATHOLICAE. 


| je N. N. firma fide credo et profiteor omnia et 
singula, quae continentur in Symbolo Fidei, quo 
sancta Romana Ecclesia utitur, videlicet: 
Credo in unum Deum, Patrem omnipotentem, 
factorem coeli et terrae, visibilium omnium et invi- 
sibilium: Et in unum Dominum Jesum Christum, 
Filium Dei unigenitum, et ex Patre natum ante om- 
nia saecula: Deum de Deo, Lumen de Lumine, De- 
um verum de Deo vero: genitum, non factum: con- 
'substantialem Patri: per quem omnia facta sunt: qui 
propter nos homines et propter nostram salutem de- 
scendit de coelis: Et incarnatus est deSpirítu sancto 
ex Maria Virgine, et homo factus est: crucifixus 
etiam pro nobis sub Pontio Pilato, passus.et sepultus 
est: Et resurrexit tertia die secundum scripturas: 
et ascendit in coelum, sedet ad dexteram Patris: 
: et iterum venturus est cum gloria judicare vivos 
et mortuos, cujus regni non erit finis: Et in Spi- 
ritum sanctum , Dominum et vivificantem, qui ex 
Patre Filioque procedit, qui cum Patre et- Filio 
simul adoratur et conglorificatur, qui locttus est 
AC 


eae emm 
per Prophetas: Et Unam Sanctam Catholicam ‘et 
Apostolicam Ecclesiam: Confiteor unum Baptis- 
ma in remissionem peccatorum: Et exspecto re- - 
surrectionem mortuorum: et vitam venturi saeculi. 
Amen. , 

Apostolicas et Ecclesiasticas traditlones; reliquas- 
que ejusdem Ecclesiae observationes et constitutio- 
nes firmissime admitto et amplector. 

Item sacram Scripturam juxta eum sensum, quem 
tenuit et tenet sancta Mater Ecclesia, cujus est ju- 
dicare de vero sensu et interpretatione sacrarum - 
Scripturarum, admitto: nec eam unquam nisi jux- 


ta unanimem consensum Patrum accipiam et in- 


terpretabor. 

Profiteor quoque, septem esse vere et proprie Sa- 
cramenta novae Legis, a Jesu Christo Domini no- 
stro instituta, atque ad salutem humani generis, 
licet non omnia singulis necessaria, scilicet Bap- - 
tismum, Confirmationem, Eucharistiam, Poeni- 
tentiam , Extremam Unctionem, Ordinem, et Ma- 
trimonium: illaque gratiam conferre: et ex his 
Baptismum, Confirmationem et Ordinem sine sa» 
crilegio reiterari non posse. | - 

Receptes quoque et adprobatos Ecclesiae Catho- 


„licae ritus in supradictorum omnium Sacramento- 


rum solemni administratione recipio et admitto. 
Oninia et singula, quae de peccato originali et 
de justificatione in sacrosancta Tridentina Synodo 
definita et declarata fuerunt, amplector et recipio. 
Profiteor pariter, in Missa offerri Deo verum, 
proprium et propitiatorium Sagrificium pro vivis 


ux : — 


et defunctis; atque in sanctissimo Eucharistiae Sa- 
cramento esse vere, realiter et substantialiter Cor- 
pus et Sanguinem una cum Anima et Divinitate 
Domini nostri Jesu Christi, fierique conversio- 
nem totius substantiae panis in Corpus, et totius 
substantiae vini in Sanguinem, quam conversio- 
nem Catholica Ecclesia Transsubstantiationem ap- 
pellat. Fateor etiam, sub altera tantum specie to- 
tum atque integrum Christum verumque Sacramen- 
tum sumi. 

Constanter teneo, purgatorium esse, animasque 
ibi detentas fidelium suffragiis juyari: similiter et. 
Sanctos una cum Christo’ regnantes, venerandos at- 
que'inyocandos esse, eosque orationes Deo pro no- 
bis offerre, atque eorum reliquias esse venerandas. 

Firmissime assero, imagines Christi, ac Deipa- 
rae semper Virginis, nec: non aliorum Sanctorum, 
habendas et retinendas esse, atque eis debitum ho- 
norem ac venerationem impertiendam. 

Indulgentiarum etiam potestatem aChristo in Ec- 
clesia relictam fuisse, illarumque usum Christiano 
populo maxime salutarem esse affirmo. ? 

Sanctam Catholicam et Apostolicam Romanam 
Ecclesiam omnium Ecclesiarum Matrem et Ma- 
gistram agnosco: Romanoque Pontifici, beati Petri 
Apostolorum Princtpis Successori ac Jesu Christi 
Vicario, veram obedientiam spondeo ac jnro. < 
- Caetera item omnia a sacris Canonibus et oecu- 
menicis Conciliis, atque praecipue a sacrosancta 
Tridentina Synodo, tradita, definita et declarata in- 
dubitanter recipio arue profiteor: simulque con- 

traria omnia atque haereses quascumque ab Eccle- 
sia damnatas, rejectas et anathematizatas ego pa- 
riter damno, rejicio et anathematizo. - 

' Hanc veram Catholicam Fidem, extra quam ne- 
mo salvus esse potest, quam in praesenti sponte . 
profiteor et veraciter teneo, eamdem integram et 
inviolatam usque ad extremum vitae spiritum con- 
stantissime, Deo adjuvante, retinere et confiteri, 
atque a meis subditis vel illis, quorum cura ad me 
in munere meo spectabit, teneri, doceri et .prae- 
dicari, quantum in me erit, curaturum. 


- 


* * 
* 


Ego N. N. idem spondeo, voveo ac juro. Sic. 
me Deus adjuvet, et haec sancta Dei Evangelia. 


iy 


. EXERCITIUM MATUTINUM. 
ASPIRATIONES PRO INITIO DIEI. 


- 


1. Benedicta sit sancta Trinitas atque indi- 
visa Unitas, Pater et Filius et Spiritus sanc- 
tus: confitebimur ei, quia fecit nobiscum mi- 
"$ericordiam suam. A 

2. In nomine Domini nostri Jesu Christi eru- 
cifixi surgo: ipse, qui me redemit, me custo- 
diat, protegat atque defendat ab omni malo 
hodie; semper, et in hora mortis meae. 

3. Indue, Deus, animam meam: veste inno- 
centiae, ut habitus ejus laudabilis appareat 
coram te. mE 

4. Domine Jesu, qui lavisti nos a peccatis 
nostris in sanguine tuo: lava omnes animae 

meae sordes, et super nivem dealbabor.. _ 
~ 5. O lux, quae illuminas omnia: absorbe me 
in charitatis abyssum, ut videam semper te in 
te, et me in te, et cuncta sub te; nam sine te 
omnia mihi sunt tenebrae et nox obscura. 

'6. Maria, Mater gratiae, Mater misericor- 
diae, tu me ab hoste protege, et mortis hora 
suscipe. P. | EE 

7. Angele Dei, qui custos es mei: me tibi 
commissum pietate superna .hodie illumina, 
custodi, rege et guberna. 


- 


ORATIO MATUTINA. 


In noniine Patris et Filii et Spiritus sancti. 
Amen. 

Venite adoremus et procidamus ante Deum: 

loremus coram Domino, qui fecit nos: quia 
ipse est.Dominus Deus noster, nos autem po- 
pulus ejus et oves pascuae eius. — 

W. Mane oratio mea praeveniet te, Domine. 
Fx. Mane exaudies vocem meam. Oremus. 

Mentes nostras, Domine, ad benignitatem 
tuam levantes, te supplices exoramus, ut no- 
stris precibus aures tuae pietatis clementer ac- 
commodans, gratiam super nos multiplicare 
digneris et misericordiam. Per Christum Do- 
minum nostrum. Ix. Amen. 

| ok * 

Åd te, a quo sum, et per quem vivo, sen- 
tio et intelligo, Pater omnipotens, aeterne De- 
us, ad te levo manus meas et cor meum, te- 
que omni quo possum affectu laudo, glorifico 
et adoro. | f 

Dignus es, Domine, omni honore et gloria 
et gratiarum actione, quia, cum non essem, 
creasti me ad imaginem et similitudinem tu- 
am, et cum perditus essem, pretioso Filii tui 
sanguine redemisti me, et sancti Spiritus gra- 
tia sanctificasti me: a multis malis. me prae- 
servasti, peccantem tolerasti, et ad poeniten- 
tiam, expectasti. Pro his et aliis innumeris 
beneficiis, praesertim quod ad principium hu- 


w 


jus diei me feceris pervenire, ex intimis vis- 


ceribus tibi gratias ago. 

Utinam te infinito amore dignissimum sem- . 
per perfecte amassem, et nunquam tot pecca- 
tis et negligentiis offendissem? Doleo de his 
omnibus et singulis ex totis praecordiis meis: 
ignosce mihi Domine, et delicta mea multa 
et magna dimitte. ' | | 

Infunde mihi timorem tuum sanctum, fidem 
vivam, firmam spém, ardentem charitatem, et 
omnes virtutes, quibus indigeo. Custodi me 
hac die ab omni malo, et doce me facere vo- 
luntatem tuam. Dirige omnia verba, cogita- . 
tiones et opera mea ad majorem tui gloriam 
et salutem animae meae, et fac me ita crea- 
turis nti, ne me separent ab amore tuo. Cre- 
do, Domine, quidquid per Ecclesiam tuam 
catholicam credendum  proposuisti : omnem 
spem meam in tua bonitate meritisque Domini 
mei Jesu Christi repono: diligo te totis viri- 
bus, tota mente, tota virtute: tuae legi obe- 
diens ero usque ad mortem. Confirma, Do- 
mine, hanc voluntatem, et exaudi orationem 
servi tui. 2 i 

Vestra quoque suffragia rs. beatis- 
sima Virgo Maria, sancti Angeli, et omnes 
Sancti et Electi Dei! laudate, benedicite et 
superexaltate Dominum mecum, mihique gra- 
tiam obtinete, illum perfecte cognoscendi et 
amandi in via, at demum in patria eó per- 
fruar vobiscum in aeternum. | j 

Nunc et deprecationem meam coram te, Do- 
mine Deus, effundo pro omnibus, pro quibus 
orare teneor, ut in cunctis necessitatibus opem 
tuam sibi sentiant adesse. Respice Ecclesiam 
tuam, eamque pacificare et coadunare digne- 

ris una cum Papa nostro N. et Antistite no- 
stro N., cunctisque Episcopis etPastoribus: fac 
eos in tuo servitio ferventes, ut cüm grege 
sibi commisso ad vitam perveniant sempiter- 
„nam. Respice Regem nostrum N., atque om- 
nes Reges et Principes, omnem que Magistra- 
tum: da illis sapientiam et concord 

que justitiae et religionis. Commendo tibi om- 
nes domesticos et f miliares, consanguineos et 
affines, benefactores et adversarios. meos: con- 
cede singulis, quod scis eis expedire ad salutem 
mentis et corporis. Da afflictis consolationem, 
infirmis sanitatem, peccatoribus veniam, justis 

erseverantiam, vivis pacem, et requiem de- 

unctis. " 

Haec te obsecro, benignissime Pater, per 
Filum tuum Jesum Christum Dominum no- 
strum, qui tecum in unitate Spiritus sancti be- 
nedictus sit in saecula saeculorum. Amen. 


* * * E 


Dignare Domine die isto — kx. Sine peccato 
nos custodire. ma 
- W. Miserere nostri, Domine. lx. Miserere 
nostri. . - 

Y. Fiat misericordia tua, Domine, super nos. 
E. Quemadmodum speravimus in te. | 

Y. Domine, exaudi orationem meam. KE. Et 
clamor meus ad te veniat. Oremus. 

Benignissime Deus, qui nos ad initium hujus 
diei incolumes perduxisti: gratiam, quaesumus, 
nobis uberem largire, qua delicta nostra emen- 
dare, vitam sancte instituere, et de die in di- 
em regni tui consortio digniores fieri valea- 


lam, zelum- . 

mus: Qui vivis et regnas in saecula saecu- 
lorum. E. Amen. 

Y. Adjutorium nostrum in nomine Domini. 
EK. Qui fecit coelum et terram. - 

VY. Sit nomen Domini benedictum. Ix. Ex 
hoc, nunc, et usque in saeculum. dM 

Deus pacis aptet nos in omni bono, ut facia- 
mus ejus voluntatem, faciens in nobis, quod 
placeat coram se, per Jesum Christum, cui est 
gloria in saecula saeculorum. - Ix. Amen. 

Pater noster, qui es in coelis! sanctificetur | 
nomen tuum: adveniat regnum tuum: fiat vo- 
luntas tua, sicut in coelo, et in terra. Panem 
nostrum quotidianum da nobis hodie: et di- 
mitte nobis debita nostra, sicut et nos dimitti- 
.mus debitoribus nostris: et ne nos inducas in 
tentationem: sed libera nos a malo; Amen. 

Ave Maria, gratia plena: Dominus tecum: 
benedicta tu in Plier bic. et benedictus fruc- 
tus ventris tui, Jesus. Sancta Maria, Mater Dei, 
ora pro nobis peccatoribus, nunc, et in hora 
mortis nostrae, Amen. ZO 

Credo in Deum, Patrem omnipotentem, Crea-. 
torem coeli et terrae: et in Jesum Christum, 
Filium ejus unicum, Dominum nostrum: qui 
conceptus est de Spiritu sancto, natus ex Maria 
Virgine: passus sub Pontio Pilato, crucifixus, 
mortuus, etsepultus: descendit ad inferos, ter- 
tia die resurrexit a mortuis: ascendit ad coelos, - 
sedet ad dexteramDei Patris omnipotentis: inde 
venturus est judicare vivos et mortuos. Credo 
in Spiritum sanctum: sanctam Ecclesiam catho-. 
licam, Sanctorum communionem : remissionem 


M 

peccatórum: carnis resurrectionem: et vitam 
aeternam, Amen. ! | 

Benedictio Dei omnipotentis, Patris- et Filii 
etSpiritus sancti, descendat super nos, et, ma- 
neat semper! Ix. Amen. | 


ALIAE PRECES MATUTINAE, 
~ ETIAM INTERDIU DICENDAE. 


Adoratioa. 


Omnipotens aeterne Deus, Rex coeli et ter- 
rae, et Creator universorum! ego indignissima 
creatura tua ante Majestatem tuam humillime 
provolutus, terrae adhaerens, ex qua plasmasti 
me et in quam reversurus sum, omni majori 
affectu, attentione et reverentia, quibus scio 
et possum, adoro te. In quo autem deficio, 
quia non sufficiens est affectus meus ad infi- 
nitatem tuam ut par est recognoscendam, sup- 
pleas tu, o Trinitas individua. St enim te cognos- 
cerem, et comprehenderem aliqua ex parte alti- 
tudinem divitiarum sapientiae et scientiae tuae: 
tunc perfectius te adorarem, et cum omni mi- 
litia coelestis exercitus hymnum canerem glo- 
riae tuae. Sed quis sum ego, ut audeam fa- 
ciem meam levare ad te, et adspicere altitudi- 
nem coeli? Gaudeo tamen, quod sine te ni- 
hil sum, nihil possum: nec vellem aliquid esse 
aut posse, nisi dependenter a te: Et ideo om- 
ni momento peregrinationis meae cum infima 


* 


+ 
E = 
r 


; — 415 = 


mentis et corporis demissione intendo te ado- 
rare; tibique offero in supplementum imper- 
fectionis meae omnes adorationes Domini mei 
Jesu Christi, beatissimae Virginis, omniumque 
Angelorum et Electorum tuorum; atque eorum 
-affectu ac veneratione adoro te. 
deci 
| Gratiarum actio 
Tibi laus, tibi gratiarum actio, quia ab ini- 
tio et ante aec nullis meis praecedenti- 
bus meritis, praedestinasti me conformem fieri 
imagini Filii tui; atque ut salutem consequerer, 
media necessaria sapientissime: praeordinasti. 
Licet enim ignorem, utrum amore vel odio dig- 
- nus sim, sed omnia in futurum reserventur in- 
certa: spero tamen in infinita tua bonitate, me 
futurum vas misericordiae, per, merita Jesu. 
Christi Domini mei. Benedico te, Pater, Do- 
mine coeli et terrae, quia cum placuit tibi ex 
nihilo cuncta creasti, ut notam faceres potentiam 
tuam. Omnia autem, quae fecisti, continua qua- 
dam creatione conservas. Sicut enim occidente 
sole lux desinit esse, ita te subtrahente concur- 
sum uhiversa haec machina dissolveretur.. Quia 
Yero propter peccatum primi parentis totum ge- 
nus humanum miserabiliter erierat, cum per- 
ditos homines in aeternum damnare potuisses, 
misericordiam praestare miseris maluisti. Et 
qualem misericordiam? Ut servum redimeres, 
Filium tradidisti. Gratias itaque ago, omni qua 
valeo virtute, infinitae pietati tuae pro copiosa 
redemtione, qua nobis perditis subvenire dig- 
natus es per eumdem Filium tuum, qui mortuus 
est propter delicta nostra et resurrexit propter 


~ 

justificationem nostram, et nunc sedens ad dex- 
teram tuam interpellat pro nobis, constitutus a 
te judex vivorum et mortuorum. Magna sunt 
beneficia, quae in assumta humanitate praesti- 
tit nobis: Sacramenta enim instituit, quibus 
levamur, mundamur, roboramur, nutrimur, 
et ad vitam aeternam praeparamur; exemplis 
quoque et doctrina instruxit nos, ut simus 
sancti et immaculati in conspectu ejus. Non, 
tamen omnibus prodest, justissime Deus, ef- 
ficacissima Christi redemtio; nam multi sunt 
‘infideles inimici tui, qui Filii tui Evangelium 
vel ignorent vel contemnant. Me vero nasci 
volüisti in Ecclesia tua, extra quam non est 
salus nec vita: et participem me fecisti Sacra- 
mentorum tuorum. Corpus etiam dedisti mihi 
aptum ad animae functiones, et sortitus sum te 
largiente animam bonam. Impulsus saepe fui, 
ut caderem; et tu me suscepisti. Circumdede- 
runt me mala, quorum, non est numerus; et 
tu me liberasti. Absconderunt laqueum mihi 
inimici mei; et tu eo contrito eripuisti me. 
Nullus erit finis, si cuncta bona recensere vo- _ 
luero, quae fecisti mihi, quorum plurima oc- 
culta sunt, quaeque quotidie multiplicantur, do- 
nec perveniam ad cumulum omnium bonorum, 
ad gloriam quam praeparasti diligentibus te. 
Pro his omnibus gratias ago tibi. Sit no- 
men tuum benedictum in saecula; et tibi pro 
me gratias agant omnes Angeli et Sancti tui, 
teque exaltent quantum possunt, quia major es 
omni laude. 7 


~ 

Contritia - 


Sed vae misero; quia tot beneficiis tuis in- 


ratus non cessavi peccare et offendere te. 
Rion enim feci voluntatem tuam; sed omnem 
justitiam tuam praevaricatus sum, et legem 
. tuam non Custodivi. Cecidit super me infelici- 
tas Cain: vagus enim et profugus erravi, lon- 
ge a te currens sine fine per creaturas, qua- 
rum species decepit me. Et nunc recolo vias 
meas nequissimas in amaritudine animae meae, 
et confiteor dedecora mea in laude tua. Do- 


leo ex toto corde, quod offenderim te, quem. 


amo super omnia, et statuo firmiter non pec- 
care amplius, atque omnia potius tormenta per- 
peti, quam quidpiam scienter perpetrare, quod 
. tuae displiceat Majestati. Confirma Domine hanc 
voluntatem, et qui mihi dedisti cognoscere fla- 
gitia mea, da ea ex toto corde detestari, et 
perfice dolorem meum: sana languores meos 
medicamento poenitentiae, et fac me digne pro 
transactis culpis satisfacere. Quia vero non est 
sufficiens Guidquid passus fuero ad promeren- 


dam delictorum veniam, quibus te offendi De- : 


um meum, cujus magnitudinis non est finis: ideo 
acerbissimam passionem Filii tui offero tibi, me- 
rita quoque B. Virginis et omnium Sanctorum, 
et cum his omnia opera mea et gemitus meos, 
quos ipse nosti. Ignosce Domine, placare Do- 
mine, attende etfac. In tua siquidem bonitate 
confido, quod per merita pretiosi Sanguinis Sal- 
vatoris mei Jesu Christi remissurus sis mihi om- 
nia delicta mea, et gratiam uberem largiturus, 
qua vitam sancte instituere, tibique perfecte us- 
que in finem servire valeam. 


z^ 

Petitio. 


Inclina aurem tuam ad preces meas, Domine 
Deus refugium meum, et custodi me hodie a 
rugientibus praeparatis ad escam, ab incursu: 
et daemonio meridiano. Notam fac mihi viam, 
in qua ambulem, et doce me facere voluntatem 
tuam. Da cordi meo te desiderare, desiderando 

uaerere, quaerendo invenire, inveniendo per- 
ecte amare. Expelle a me spiritum elationis, 
et extingue desideria carnis. Pone custodiam 
ori neo, ut non delinquam in lingua mea; Da 
patientiam in adversis, continentiam in pro- 
speris, terrena despicere, et amare coelestia. 
Vilescant mihi omnia transitoria, nec aliquid 
cupiam extra te. Auge in me fidem, spem, 
charitatem, et da thesaurum humilitatis tuae. 
- Deduc me in semitam mandatorum tuorum, et 
uod a me requiris ut faciam, tribue ut sciam. 

u scis, Domine, quid a te petere debeam: id 
tu mihi largire, qui solus omnia potes. In te 
enim confido, et scio, quia non confundar. 


a, Oblatio. 


` Timor et tremor veniunt super me, cum re- 
cogito dies meos, quibus perdite vixi bibens 
aquam Aegypti, qua sitis non sedatur, et avo- 
lans a te, quasi columba seducta non habens 
cor. Vérumtamen ego loquar ad te, cum sim 
pulvis et cinis, et effundam in conspectu tuo 
querimonias meas, afflicti cordis interpretes et 
nuntias ardentissimi desiderii, quo concuptsco 
redire ad te, et meipsum tibi 1n holocaustum 
offerre in unione illius Sacrificii, quod pro me 

"re litatum est. Haec est spes mea multa 


- 

nimis, in qua singulariter constitutus non eru- 
bescam surgere de- pulvere, et excusso mundi 
jugo accedere ad te, et dicere: Suscipe me: 
Domine secundum-eloquium tuum, et 
vivam, et non confundas me ab expec- 
tatione mea. Multae quidem sunt iniquita- 
tes meae, quibus iram merui: sed multo ma- 
jor misericordia tua, cujus non est finis. Et 
si ego indignus sum gratia tua, respice in fa- 
ciem Christi tui pro me pendentis in cruce: 
mam ipse veniam postulat pro me gemitibus 
inenarrabilibus. In ipso et per ipsum offe- 
ro tibi ommia peccata mea, ut ea comburas 
igne ardentissimo charitatis ejus, meque deal- 
bes in sanguine ipsius. Offero etiam tibi post 
scelera mea, quae vere sunt mea, omnia bo- 
na quae sunt in me, quae vere sunt tua. Tu 
enim dedisti mihi et velle et perficere, prae- 
veniens me benedictionibus TA et omnis suf- 
ficientia mea ex te est. Trado igitur tibi ani- 
mam meam,“ viscera mea, sensus meos et ossa 
mea, ut possideas me totum tanquam rem tu- 
am, et adimpleas me laetitia cum vultu tuo. 

uidquid in me est et extra me, tibi sacrifico, 
ut totus tuus sim, nec aliqua creatura in me 
habeat quidquam. Tu es enim susceptor ani- 
mae meae, et posuisti signum in faciem me- 
am, ut nullum praeter te amatorem admittam. - 
Fiat voluntas tua in me, per me, et de me, 
in tempore et in aeternitate. es 


Invocatio Sanctorum. i 
Dulcissima Virgo Maria, Mater Dei et Do- 
mini nostri Jesu Christi, refugium peccato- 

Peticio. . 
Inclina aurem tuam ad preces meas, Domine 
Deus refugium meum, et custodi me hodie a 
rugientibus praeparatis ad escam, ab incursu: 
et daemonio meridiano. Notam fac mihi viam, 
in qua ambulem , et doce me facere voluntatem 
tuam. Da cordi meo te desiderare, desiderando 
Pis ael quaerendo invenire, inveniendo per- 
ecte amare. Expelle a me spiritum elationis, 
et extingue desideria carnis. Pone custodiam 
ori ineo, ut non delinquam in lingua mea; Da 
patientiam in adversis, continentiam in pro- 
speris, terrena despicere, et amare coelestia. 
Vilescant mihi omnia transitoria, nec aliquid 
cupiam extra te. Auge in me fidem, spem, 
charitatem, et da thesaurum humilitatis tuae. 
Deduc me in semitam mandatorum tuorum, et 
uod a me requiris ut faciam, tribue ut sciam. 
T scis, Domine, quid a te petere debeam: id 
tu mihi largire, qui solus omnia potes. In te 
enim confido, et scio, quia non confundar. 


M Oblatio. 


` "Timor et tremor veniunt super me, cum re- 
cogito dies meos, quibus perdite vixi bibens 
aquam Aegypti, qua sitis non sedatur, et avo- 
lans a te, quasi columba seducta non habens 
cor. Vérumtamen ego loquar ad te, cum sim 
pulvis et cinis, et effundam in conspectu tuo 
querimonias meas, afflicti cordis interpretes et 
nuntias ardentissimi desiderii, quo concupisco 
redire ad te, et meipsum tibi in holocaustum 
offerre in unione illius Sacrificii, quod pro me 
in cruce litatum est. Haec est spes mea multa 

nimis, in qua singulariter constitutus non eru- 
bescam. surgere de. pulvere, et excusso mundi 
jugo accedere ad te, et dicere: Suscipe me: 
Domine secundum-eloquium tuum, et 
vivam, et non confundas me ab expec- 
tatione mea. Multae quidem sunt iniquita- 
tes meae, quibus iram merui: sed multo ma- 
jor misericordia tua, cujus non est finis. Et- 
si ego indignus sum gratia tua, respice in fa- 
ciem Christi tui pro me pendentis in cruce: 
mam ipse veniam postulat pro me gemitibus 
inenarrabilibus. In ipso et per ipsum offe- 
ro tibi omnia peccata mea, ut ea comburas 
igne ardentissimo charitatis ejus, meque deal- 
bes in sanguine ipsius. Offero etiam tibi post 
scelera mea, quae vere eunt mea, omnia bo- 
na quae sunt in me, quae vere sunt tua. Tu 
enim dedisti mihi et velle et perficere, prae- 
veniens me benedictionibus tls. et omnis suf- 
ficientia mea ex te est. Trado igitur tibi ani- - 
mam meam, viscera mea, sensus meos et ossa 
mea, ut possideas me totum tanquam rem tu- 
am, et adimpleas me laetitia cum vultu tuo. 

uidquid in me est et extra me, tibi sacrifico, 
ut totus tuus sim, nec aliqua creatura in me 
habeat quidquam. ‘Tu es enim susceptor ani- 
mae meae, et posuisti signum in faciem me- 
am, ut nullum praeter te amatorem admittam, 
Fiat voluntas tua in me, per me, et de me, 
‘In tempore et in aeternitate. p 


lavocatio Sanctorum. 
Dulcissima Virgo Maria, Mater Dei et Do- 
mini nostri Jesu Christi, refugium peccato- 

rum et mater misericordiae! me hodie et sem. 
per in tuam singularem custodiam humillima 
evotione commendo. Dirige me servum tu- 
um in omnibus viis et actionibus, consolare 
in omnibus aerumnis et angustiis, tuere et 
praeserva a cunctis malis et periculis. Con- 
verte faciem tuam ad me, cum finis advenerit 
vitae meae, et in hora illa tremenda consola- 
tio tua laetificet spiritum meum. i 
. Adeste mihi, Angeli sancti, signacula divinae 
similitudinis, pleni sapientia et perfecti deco- 
re: adeste et defendite me ab incursu malig- 
norum spirituum, ab hostium fraudibus et in- 
sidiis. Et tu Angele mi custos, qui semper vi- 
dens faciem Patris, semper assistis mihi: pro- 
tege me ab incursione diaboli ubicumque fue- 
ro. Excita me torpentem, consolare moeren- 
'tem, confirma labentem, subleva oppressum, 
adjuva periclitantem. Custodi me in omnibus 
viis meis, ne unquam offendam ad lapidem pe- 
dem meum. Nec deseras me in extremo ago- 
ne versantem, et esto morienti singulare sola- 
tium, qui es viventi salutare praesidium. 
Salvete, Sancti et Amici Dei! salvete et gau- 
dete, quia: transacto mortalitatis pelago ad bea- 


tae tranquillitatis portum jam .securi perveni- 
stis. Memores estote fratrum vestrorum, qui. 


adhuc navigant hoc mare magnum et spatio- 
sum, in quo sunt horribilia monstra hianti ore 
parata ad praedam. Eripite nos de aquis mul- 


tis et de limo profundi, fusis precibus ad eum, © 


qui dominatur potestati maris, ut statuat pro- 
cellam ejus in auram, et sileant fluctus ejus. 
Vos, gloriosissimi Protectores ac Tutelares 

mei, et omnes Sancti et Sanctae Dei, quorum 
hodie festivitas celebratur: subvenite mihi mi- 
sero peccatori, sedenti in tenebris et umbra. 
mortis; solvite vincula captivitatis meae, ut 
semper sim memor mandatorum Dei ad faci- 
endum ea. Miseremini mei, et liberate me 
a tumultuantium affectionum turba, ut discam 
- mihi ipsi mori, et illi soli vivere, qui est 
vera vita et salus animae meae et merces mea 
magna nimis. 


Postulatio 
pro vivis et defunctis.. 

Exaudi orationem servi tui, Domine Deus 
noster, misericors et clemens, et ostende fa- 
ciem tuam super Ecclesiam, quam aedificasti 
tibi in fortitudine tua et in magnitudine bra- 
chii tui,  Percute dorsa inimicorum ejus, et 
qui oderunt eam non consurgant. Conserva 
eam quietam et tranquillam usque ad mundi 
consummationem, et portae inferi non prae- 
valeant adversus eam. Ne despicias populum 
tuum, quem redemisti tibi pretioso sanguine 
Filii tui: permaneat in sanctificatione Ecclesia 
tua, et ne claudas ora canentium te, ut om- 
nes gentes agnoscant, quia tu es Deus, et non 
. est alius praeter te. Auge in nobis puritatem 
fidei et munditiam sanctitatis; nec unquam se- 
ducamur ab iis, qui sub specie doctrinae vel 
pietatis animas curiosas et inprovidas a tua 
sancta romano:catholica Ecclesia abducere co- 
nantur. Converte omnes infideles, errores om- 
nes extirpa: ut fiat unum ovile et unus pastor. 
Miserere Romani Pontificis, quem Ecclesiae tuae 


praeesse voluisti, ut verbo et exemplo cunc- 
tis praeluceat. Da illi jucunditatem cordis, fieri 
pacem in diebus suis, amplificare gloriam tu- 
am, et populum tuum corroborare. Sit gregi 
sibi commisso forma justitiae, sanctimoniae 
speculum, pietatis exemplar. ‘Da Cardinalibus 
‘Romanae Ecclesiae, ut sint sal terrae et lux 
mundi, et quasi sol refulgeant in' domo tua. 
Da famulis tuis, quos Archiepiscopos et Epi- 
8COpos ope fungi sacerdotio sine reprehen- 
sione, et habere laudem in nomine tuo. Con- 
cede, ut praedicando et exercendo, quae recta 
sunt, exemplum bonorum operum cunctis fide- 
libus praebeant. Adesto Parochis, Presbyte- 
ris et omni Clero, ut potentes sint opere et 
sermone, nulli praebeant scandali occasionem, 
diligant puritatem, et ea instanter sequentur, | 
quae pacis sunt. Recordare omnium, qui la- 
borant in vinea tua, ut palmites ejus extendant 
usque ad mare et per universam terram pro- 
pagines ejus. 

Effunde miserationes tuas in omnes Reges 
et Principes catholicos: junge eos pace tua, et. 
dita eos observantia mandatorum tuorum. Fat 
eos diligere justitiam et facere judicium omnt 
tempore. Tuum etiam auxilium cunctis magts-. 
traübus praebe, ut pacata gubernatione sub- 
jectos regant, teque semper timeant in judi- 
ciis suis, et tibi jugiter placere contendant, 
Memento, piissimePater, consanguineorum et 
affinium meorum, illorumque omnium, qui me 
corporaliter et spiritualiter educarunt; fac eos, 
Domine, sic transire per bona temporalia, ut — 
non amittant aeterna. 'l'u qui in misericordia 

disponis omnia, exaudi me clementiam tuam 
implorantem pro universis, qui in carcere et 
captivitate sunt; pro aegrotis, tentatis, tribu- 
latis, desolatis et afflictis; pro his, qui in pec- 
cato mortali obdurati sunt et computrescunt 
^in sordibus suis; pro his, qui persecutionem 
atiuntur; pro constitutis in agone mortis aut 
in aliqua:gravi necessitate: ut ex tua largitate 
libertatem, salutem, consolationem, victoriam, 
gratiam, donum contritionis, felicem mortem, 
suarumque necessitatum remedium consequan- 
tur. Supplex item oro te, benignissime Deus, 
pro omnibus inimicis meis, quos intime diligo; - 

` pro iis, qui pravo affectu et mala.woluntate erga 
me sunt, vel aliquid contra me moliuntur, quos 
ego unquam offendi aut scandalizavi et. ad pec- 

, catum induxi, vel qui me factis aut verbis offen- 
" derunt vel ad peccatum induxerunt: ut eis in 
omnibus benefacias, et pro infamia qua me affe- 
cerunt honorem, pro detractionibus bonam fa- 
mam, pro odio in me sanctissimum amorem tu- 
um, ct pro omnibus malis adversum me irrogatis 
bona:temporalia saluti eorum utilia et aeternam 
#itam retribuas. Tllós vero, quos ego offendi 
aut scandalizavi, protege .et defende ab omni 
male; et gratiam tuam eis infupde, ut per 
veram emendationem et confessionem omni- 
um delictorum veniam consequantur. Miserere 
omnium hominum, quos creasti, Deus omni- 
um, et ostende universis populis lumen mise- 
rationum tuarum. Immitte timorem tuum su- 
per barbaras nationes, ut cognoscant, quia non 
est Deus. nisi tu, et enarrent magnalia tua/ 
lllumina omnes gentes a fide alienas, aufer ve- 

lamen a cordibus eorum, et in domum Eccle- 


siae tuae eas intrare compelle. Adesto omni- 


bus, qui se commendaverurit indignis oratio- 


nibus meis, vel quibus quacumque ex causa 
debitor sum; omnibus item amicis, familiari- 
bus, benefactoribus, confessariis et superiori. 


bus meis; omnibus illis, qui se meo patroci- - 


nio, curae ac tutelae cómmendaverunt: exue 
illos a peccatis praeteritis, custodi ab immi- 
nentibus, praeserva a futuris. "Vincat te pie- 
tas tua, Hex aeterne, cui omnia vivunt, et 
propitiare animabus omnium fidelium defunc- 
torum, consanguineorum, affinium, amicorum 
et benefactorum meorum, super quas invoca- 
tum est nomen tuum. Ostende illis faciem tu- 
am, etpone in conspectu tuo preces Ecclesiae 
tuae sponsae, quae pro illis clamat ad te die ac 
nocte. Libera eas de ore leonis, ut cantare 
incipiant canticum novum, misericordias tuas 
fideles, teque collaudent cum caeteris Sanctis 
tuis gloriosum et benedictum in saecula sae- 
culorum. Amen. ( 

EXERCITIUM CONFESSIONIS. 
ANTE CONFESSIONEM. 
| Ante examen conscientiae. 
Domine Deus, qui illuminas omnem homi- 
nem venientem in hunc mundum: illumina, 


uaeso, splendore gratiae cor meum, ut suf- 
cienter cognoscam defectus et peccata mea, 

eaque cum vero cordis dolore ac contritione 
confitear, sicut oportet, coram te etSacerdote 
ministro tuo, ac plene pro iisdem satisfaciam, 
eademque emendem ad laudem et gloriam tu- 
am et salutem animae meae. aa 


Conscientia discussa dicitur Oratio. 


Conditor coeli et terrae, Rex regum et Do- 
minus dominantium, qui me de nihilo fecisti 
ad imaginem tuam, ac proprio tuo sanguine re- 
demisti, et quem ego peccator, non suin dig. 
nus nomrnare, nec invocare, nec corde cogi- 
tare: te suppliciter deprecor et humiliter exo- - 
ro, ut clementer respicias me servum tuum ne- 

uam. Miserere mei, qui misertus. fuisti mu- 
leris Chananeae ‘et Mariae Magdalenae, peper- 
cisti Publicano et Latroni in cruce pendenti. 
Tibi confiteor, piissime Deus, peccata mea : quae, 
si volo, abscondere non possum tibi Domine. 
_ Parce mihi, Christe, quem ego multum offendi 
cogitando, loquendo; operando, mea culpa, mea 
culpa, mea maxima culpa. Ideo, Domine, pre- 
cor tuam clementiam, qui de coelo DEG Salute 
mea descendisti; qui David a peccati lapsu 
erexisti, parce mihi Domine; parce mihi Chri- 
ste, qui Petro te neganti pépercisti. Tu es, 
Creator meus et Redemtar meus, Dominus 
meus et Salvator meus, Rex meus et Deus 
meus. Tu es spes et fiducia mea, gubernatio 
et auxiliatio mea, consolatio et fortitudo mea, 
defensio et liberatio mea, vita et resurrectio 
mea, lumen et desiderium meum, adjutorium 
et patrocinium meum. ‘'Te deprecor et rogo: 
adjuva me, et salvus ero; guberna me, et de- 

- fende me; conforta me, et consolare me; cón- 
firma me, et laetifica me; illumina me, et vi- 
sita me. Suscita'me mortuum, quia factura 
tua et opus tuum sum. Domine, ne despicias 
me, quia famulus et servus tuus sum, quam- 
vis malus, quamvis indignus et peccator; sed 
qualiscumque sim, sive bonus, sive malus, sem- 
per tuus sum. Ad quem ergo fugiam, nisi ad 
te? Si tu me ejicis, quis me recipiet? Si 
tu me despicis, quis me aspiciet? Recognosce 
me ergo indignum ad te refugientem, quam- 
vis sim vilis et immundus: quia si vilis et im- 
mundus sum, potes me mandare; si caecus sum, 
potes me illuminare; si infirmus sum, potes me 
sanare; si mortuus et sepultus sum, potes me 
suscitare: quia major est misericordia tua quam 
exiguitas mea, major est pietas tua quam inpie- 
tas mea; plus potes dimittere, quam ego commit- 
tere, et plus parcere, quam ego peccator pec- 
care. Dic animae meae: Salus tua ego sum! qui 
dixisti: Nolo mortem peccatoris, sed magis, ut 

` convertatur et vivat. Converte me Domine ad 
te, et noli irasci contra me. Deprecor te, cle- 
mentissime Deus; propter misericordiam tuam 
supplico et exoro, ut perducas me ad bonum 
finem, et ad veram poenitentiam, puram con- — 
fessioném, et dignam satisfactionem omnium | 
peccatorum meorum. Amen. . . TE 


i 

Alia Oratio ante Confessionem. 

Ad te, piissime Jesu, refugium meum et con- 
solatio mea, ad te moerens et tristis Venlo, re- - 
cogitans tibi annos meos et delicta mea 1n ama- 
ritudine animae meae. Ad te verba doloris 

effundo, misericordiam tuam implorans, ut fa- 
cias opus tuum, quod est misereri et parcere, 
tollens peccata mea, quae sunt maxima misc- 
ria mea. Ne despicias voces et singultus ovis 

erditae. et filii prodigi ad tuam pietatem re- 
dcuntis de regione longinqua: non enim lae- 
taris in perditione morientium, qui, ut ego non 
morerer, mortem subire dignatus es. Vermis 
terrae retribui tibi mala pro bonis: et heu, 
quot mala et. quam gravia peccata pro tantis 
et tam eximiis bonis. Et tamen loqueris ad 
sponsam tuam, pracvaricatricem animam mc- 
am, ut revertatur ad te, et suscipias eam; quia 
misericordia super omnia opera tua, et major 
est bonitas tua, quam iniquitas mea. Surgo 
igitur, et venio ad te córde contrito et humi- 
lato; venio, ut laver, o fons aeternae vitae, 
ad quem sitio sicut cervus ad fontes aquarum; 
venio, ut illuminer, o lux mea, et amem te, 
et confiteat adversum ‘me  injustitiam "meam. 
Emitte lucem tuam et veritatem tuam, et il- 
lumina mentem meam, u: omnia mala mea, 
quae commisi, et bona, quae omisi, distincte 
cognoscam et'integve confilear, nec me per- 
mittas computrescere in sordibus meis, tu, qui 
omuium misereris et nihil odisti eorum quae 
fecisti. Fac me assueta mala relinquere, et 
tibi placitis operibus eccupari, ut, ubi abun-. 
davit delictum, tua gratia superabundet: et si- 
cul fuit sensus meus ut errarem a te, devices 
tantum iterum conyersus requiram te. Dolco, 
benignissime Jesu, de omnibus et singulis pec- 
catis meis, eaque detestor super onmia mala, 
non solum arido et imperfecto corde meo, sed 

corde etiam et affectu omnium vere poeniten- - 
tium, ex gratuito tui amore, quia Deus es in- 
finito amore dignissimus: firmiterque propono, ' 
quaelibet potius subire mala, quam iterum pec- 
cato consentire. Exactissime item confiteri volo, 
tibique et proximo integre satisfacere, atque | 
omnes peccandi occasiones deinceps evitare. 
uidquid vero mihi deest, suppleat mors tua, 
.sanguis tuus et superabundantia merita tua, qui- 
bus fretus veniam obtinere spero, et gratiam, 
mores meos corrigendi et in bono usque ad 
finem perseverandi. Et nuncDomine, qui de- . 
disti mihi cognoscere flagitia mea, perfice con- 
tritionem meam, et perduc ad finem satisfac- 
tionem meam. Ure me igne amoris tui, et se- . 
ara a me, quidquid displiceat majestati tuae. . 
Purifica omne quod tibi placet in me, ut in te 
vivam, non in me, et in te moriar et propter 
te, Salvator meus. Amen. "s. 


Actus brevior Contritionis et * 

Propositi. | 
1. Domine Jesu Christe, verus Deus et ho- 
mo, Creator et Hedemtor meus! 2. Pocnitet 
me ex toto corde, quod offenderim te Domi- 
num et Deum meum, 3. Quem amo supcr om- 
nia. 4. Et propono firmiter amplius non,pec- 
care, omnesque eccandi occasiones devitare, 
confiteri, et implere poenitentiam, quae mihi 
— fuerit injuncta. 5. Et in satisfactionem pecca- 
torum meorum offero tibi sacratissimam vitam, 
passionem, ae mortem tuam, totumque preti- 
um Sanguinis tui pro nobis effusi, merita quo- 
que beatae Mariae semper Virginis, et omni- 

um Sanctorum, atque omnia opera mea et to- 
tam vitam meam., 6. Et confido in bonitate et 
misericordia tua infinìta, quod per merita pre- 
tiosi Sanguinis tui mihi remissurus sis omnia 
delicta mea, 7. Et gratiam uberem largiturus, 
qua vitam sancte instituere, tibique perfecte 
usque in finem servire valeam, Qui cum Pa- 
tre sanetoque Spiritu vivis et regnas Deus in 
saecula benedictus, Amen. ] 


Ingrersurus Confessionale dicas: 


Ecce Domine, ego vilis peccator, pauper, 
malus et indignus, venio ad te superfluentem 
abyssum pietatis, ut laver ab omni macula, et 
munder à omni peccato, Ámen. 


POST CONFESSIONEM. 
PSALMUS CII. 


Benedic anima mea Domino: et omnia, quae 
intra me sunt, nomini sancto ejus. 
Benedic anima mea Domino: et noli oblivisci 
omnes retributiones ejus. 
Qui propitiatur omnibus iniquitatibus tuis: qui 
sanat omnes infirmitates tuas: 

Qui redimit de interitu vitam tuam: qui coronat 
te in misericordia et miserationibus: | 
Qui replet in bonis desiderium tuum : renovabi- 
tur ut aquilae juventus tua. - 

Faciens misericordias Dominus, et judicium om- 
nibus injuriam patientibus. ; 

Notas fecit vias suas Moysi, filiis Israel voluu- 
tates suas. ; E 

Miserator et misericors Dominus: longanimis 
et multum misericors. | 

Non in perpetuum israscetur: neque in aeter- 


num comminabitur. 

Non secundum peccata nostra fecit nobis: neque 
secundum iniquitates nostras retribuit nobis. 1 
. Quoniam secundum altitudinem coeli a terra, cor- 
roboravit misericordiam suam super timentes se. 


Quantum distat Ortus ab Occidente: longe fecit 


a nobis iniquitates nostras. yo 
"Quomodo miseretur pater filiorum , misertus est 
Dominus timentibus se: quoniam ipse: cognovit 
figmentum nostrum. l 
Recordatus est, quoniam pulvis sumus: homo 


sicut foenum dies ejus,- tanquam flos agri sic ef-. 


Sorebit. s 


Quoniam spiritus pertransibit in illo, et non. 


 subsistet: et non cognoscet amplius locum suum. 

Misericordia autem Domini ab aeterno, et us- 
que in aeternum super timentes eum. 

Et justitia illius in filios filiorum, his qui ser- 
vant testamentum ejus, et memores sunt manda- 
torum ejus ad faciendum ea. _ 

. Dominus in coelo paravit sedem suam: et reg- 
num ipsius omnibus dominabitur. 


Benedicite Domino omnes Angeli ejus, potentes 
virtute facientes verbum illius, ad audiendam vo-~ 


cem sermonis ejus. 

Benedicite Domino omnes virtutes ejus: ministri 
ejus, qut facitis voluntatem ejus. 

Benedicite Domino omnia opera ejusin omni loco 
dominationis ejus: benedic anima mea Domino.’ 

Gloria Patri et Filio: et Spiritui sancto. 

Sicut erat in principio, et nunc, et semper: et 
in saecula saeculorum. Amen. | 


Oratio. 


- Gratias ago tibi, Domine Pater et dux vi- 
tae meae, quia non secundum peccata mea fe- 
cisti mihi, sed superexaltasti misericordiam ju- 

dieio, et projecisti in profundum maris omnia 
delicta mea. Atque utinam possem tantam in 
me contritionem excitare, quantam habuerunt 
ro peccatis suis.s. Propheta David, vir secun« 
um cor tuum, s. Petrus Princeps Apostolo- 
rum, ac reliqui poenitentes: quam libenter totus 
in lacrymas diffluerém, donec lavarentur ini- 
quitates meae, et ostenderes mihi placatum vul- 
tum tuum! Sed facta est anima mea sictt terra, 
sine aqua tibi, et aruit sicut testa virtus mea; 
. cunque omni virtute destitutus sim, hoc solum 
habeo residui, ut oculos meos extollam ad Re- 
demtorem meum, ejusque lacrymas offeram tibi, 
quas ille pro me uberrime effudit, ut iis placa- 
tus aperias mihi januas misericordiae tuae, et 
suscipias me servum fugitivum venientem ad te, 
et ab inimicis fugientem. Respice in me et 
miserere mei, Domine patiens et misericors, 
loquere ad petram cordis mei et percute vire- 
ga virtutis tuae, ut fluant aquae compunctio- 
nis, aquae salutares, quibus sanabitur et deal-. 
babitur anima mea. Confirma hoc, quod ope- 
ratus es in me, tibique grata et accepta sit con- 
fessio mea, atque omnem ejus defectum sup- 
pleat pietas tua. Misericordiam tuam imploro, 
et veniam postulo cum inviolabili proposito de- 
inceps non peccandi, et studio virtutum sedulo 
incumbendi, te mihi vires subministrante, qui 
non deseris sperantes in te. ‘Ne patiaris diutius 
me vagari post vanitatem vitae hujus; transeunt . 
enim dies et dies, anni et anni, et ecce nihil 
proficio. Convertere ergo et deprecabiiis esto 
super me indignissim:un servum tuum, et noli 
sic attendere malum meuni, ut obliviscaris bo- 

num tuum: nam si ego commisi, unde me dam- 
nare potes, tu non amisisti, unde me salves et 
recipias in gratiam tuam, Deus meus, adjutor 


meus. Qui vivis et regnas in saecula saeculo- 
rum. Amen. | : 


Alia Oratio post Confessionem. 


Benignissime Jesu, per cordis tui contritio- 
nes et tuae passionis meritum supplere digne- 
ris omnem defectum contritionis meae et con- 
fessionis: et concede, ut diligentius solito pec- 
cata omnia et eorum occasiones fugiam. Quod, 
in tua gratia confidens, firmiter propono, eli- 
gens potius quodlibet malum aut damnum sub- 
ire et perpeu, quam scienter et ex proposito 
te offendere, voluntatemque tuam vel 1n mi- 
nimo transgredi. Adjuva me, Domine Deus 
meus, quia sine te nihil possum. Qui vivis et . 
regnas cumDeo Patre in unitateSpiritus sancti 
Deus, per omnia saecula saeculorum, Amen. 


— 


SEPTEM PSALMI POENITENTJALES. 


Antiphona. Ne reminiscaris. 


/ 


| ' PSALMUS Vi.. 


Domine, ne in furore tuo arguas me: neque iu. 
ira tua corripias me. 
. Miserere mei Domine, quoniam infirmus sum: 
sana me Domine, quoniam conturbata sunt ossa 
mea. Do 
Et anima mea turbata est valde: sed tu Domine 
usquequo ? 


` 


3i. e 


Convenes: Dou. et eripe animam meam: 
salvum, me fac propter misericordiam | tuam. 

Quoniam non est in morte, qui memor sit tui: 
in inferno autem quis confitebitur tibi? 

Laboravi in gemitu meo, lavabo per singulas 


noctes lectum meum: lacrymis meis stratum me- 


um rigabo. i 

Tarbatus est a fùirore oculus meus: inveteravi 
inter Omnes inimicos meos. , 

Discedite a me omnes, qui operamini iniquta- 
tem: quoniam exaudivit Dominus vocem fletus 
mei. ; 

Exaudivit Dominus deprecationem. meam: Do- 
minus orationem meam. suscepit. 

Erubescant et centurbentur vehementer ompes 
inimici mei: convertantur et erubescant valde ve- 
lociter. _ 

Gloria Patri. Sicut erat. 


PSALMUS XXXI. 


Beati, quorum remissae sunt iniquitates: et quo: 
rum tecta sunt peccata. 

Beatus vir, cui non imputavit Dominus pecca- 
tum: nec est in spiritu ejus dolus. 

Quoniam tacui, inveteraverunt ossa mea: “dum 
clamarem tóta die. . 


Quoniam die ac nocte gravata est Super me ma- 


nus tua: cenversus sum in aerumna mea, dum 
ius itur spina. 
elictum meum cognitnm tibi feci: et injusti- 

übt meam non abscondi, 

Dixi, Confitebor adversum me injustitiam meam 
Domino: et tu remisisti impietatem peccati mei. 

Pro hac orabit ad te omnis sanctus: in ise pore 
opportuno; j i 

Verumtamen in diluvio aquarum multarum : ad 
eum non approximabunt, 

Tu. es refugium meum a tribulatione, quaé cir- 
cumdedit me: exultatio mea erue me a circum- 
dantibus me. ` M 

Intellectum tibi dabo, et instruam te in via hac, 
qua grins firmabo super te occulos meos. 

Nolite fieri sicut equus et mulus: quibus non 
est intellectus. 

In camo et fraeno maxillas eorum constringe: 
qui non approximant ad te, 

Multa flagella peccatoris: sperantem autem in 
Domino misericordia circumdabit. 

Laetamini in Domino, et exultate justi: et glo- 
riamini omnes recti corde. 

Gloria Patri. Sicut erat. 


PSALMUS XXXVII. 


Domine, ne in furore tuo arguas me: neque ia 
ira tua corripias me. 

Quoniam sagittae tuae infixae suut mihi: et con- 
firmasti super me manum tuam. 

Non est sanitas in carne mea a facie irae tuae: 
non est pax ossibus meis a facie peccatorum meo- 
rum. 

Quoniam iniquitates meae supergressae sunt caput 
meum: et sicut onus grave gravatae sunt super me. 

Putruerunt et corruptae sunt cicatrices meae: a 
facie insipientiae meae. 

Miser factus sum, et curvatus sum usque iu fi- 
-nem: tota die contristatus ingrediebar. 

Qnoniam lumbi mei impleti sunt illusionibus: 
et non est sanitas iu carne mea. 

Afflictus sum et humiliatus sum nimis: rugie- 
bam a gemitu cordis mei. 

Domine, ante te omne desiderium meum: et 
gemitus meus a te) non est absconditus. 

Cor meum conturbatum est, dereliquit me vir- 
tus mea: 'et lumen oculorum meorum, et ipsum 
non est mecum. 

Amici mei et proximi mei; adversum me appro- 
pinquaverunt et steterunt. 

Et qui juxta me erant, de longe steterunt: et 

vim faciebant, qui quaerebant animam mea:n. 

Et qui inquirebant mala mihi, locuti sunt va- 
nitates: et dolos tota die meditabantur. 

Ego autem tanquam surdus non audiebam: et 
'sicut mutus non aperiens os suum. 

Et factus sum sicut homo non audiens: et non 
habens in ore suo redargutiones. l 

Quoniam in te Domine speravi: tu exaudies me 
Domine Deus meus, 

Quia dixi, nequando supergaudeant mihi ini- 
mici mei: et dum commoventur pedes mei, super 
"me magna locuti sunt. 

Quoniam ego in flagella paratus sum: et Selon 
-meus in conspectu meo semper. 

Quoniam iniquitatem meam annuntiabo: et co- 
gitabo pro peccato meo.- 

Inimici autem mei vivunt, et confirmati sunt 
super me: et multiplicati sunt, qui oderunt me 
inique. 

Qui retribuunt mala pro bonis, detrahebant : mi- 
hi: quoniam sequebar bonitatem. 

Ne derelinquas me Domine Deus meus: ne dis- 
cesseris a me, 

Intende in adjutorium meum: Domine Deus 
salutis meae. 

. Gloria Patri. Sicut erat. 


PSALMUS L. 


Miserere mei Deus: secundum magnam mise- 
ricordiam tuam. - ; 
Et secundum multitudinem miserationum tua- 
rum: dele iniquitatem meam. 
Amplius lava me ab iniquitate mea: et a pec- 
cato meo munda me. 


hl 

‘Quoniam iniquitatem meam ego cognosco: et 
peccatum meum contra me est semper. | 

. Tibi soli peccavi, et malum ceram te feci: ut 
justificeris in sermonibus tuis, et vincas, cum ju- 
dicaris. | | 

_ Ecce enim in iniquitatibus conceptus sum: et 
in peccatis concepit me mater mea. 

Ecce enim veritatem dilexisti: incerta et occulta 
: sapientiae tuae manifestasti mihi. 

"Asperges me hyssopo, et mundabor: lavabis me, 
et super nivem dealbabor. 

Auditui meo dàbis gaudium et laetitiam: et exul- 
tabunt ossa humiliata. | . 

Averte faciem tuam .a peccatis meis: ct omnes 
iniquitates meas dele. | 

Cor mundum crea in me Deus: ét spiritum rec- 
tum innova in visceribus meis. 

Ne projicias me a facie tua: et Spiritum sanc- 
tum tuum nue auferas a me. 

Redde mihi laetitiam salutaris tui: et spiritu 

rincipali confirma me. 

Docebo iniquos vias tuas: et impii ad te con- 
verteniur. ' wd l : 

Libera me de sanguinibus Deus, Deus salutis 
meae: et exultabit lingua mea justitiam tuam. 

Domine labia mea aperies: et os meum annun- 
tiabit landem tuam. o 

Quoniam si voluisses sacrificium, dedissem uti- 
que: holocaustis non delectaberis. . ` 

Sacrificium Deo spiritus contribulatus: cor con- 
tritum et humiliatum Dens non despicies. 

Benigne fac Domine in bona voluntate tua Sion: 
ut aedificentur muri Jerusalem. — : 

Tunc acceptabis sacrificium justitiae, oblationes 
et holocausta: tunc imponent super altare tuum 
vitulos. e e a 

Gloria Patri. Sicut erat. A pt 


~ 

PSALMUS CI. 


Domine exaudi orationem meam: et clamor 
meus ad te veniat. | 

Non avertas faciem tuám a me: in quacumque 
die tribulor, inclina ad me aurem tuam. 

In quacumque die invocavero te: velociter exau- 
di me. i 

Quia defecerunt sicut fumus dies mei: et ossa 
mea sicut cremium aruerunt. 

Percussus sum ut foenum , et aruit cor meum: 
quia oblitus sum comedere panem meum. 

A voce gemitus mei: adhaesit os meum carni 
meae. ` 

Similis factus sum „pellicano solitudinis: factus 
sum sicut nycticorax in domicilio. 

Vigilavi: et factus sum sicut passer solitariys in 
tecto. 

' Tota die exprobrabant mihi inimici mei: et qui 
laudabant me, adversum me jurab.nt. 

Quia cinerem tanquam panem manducabam: et 
potum meum ' cum fletu miscebam. 

A facie irae et indignationis tuae: quia elevans 
allisisti me. > 

Dies mei sicut umbra declinaverunt: et ego si- 
cut foenum arui. 

Tu autem Domine in aeternum permanes: et me- 
moriale tuum in generationem et generationem. 

Tu exurgens misereberis Sion: quia tempus mi- 
sefendi ejus, quia-venit tempus. , 

Quoniam placuerunt servis tuis lapides ejus: et 
terrae ejus miserebuntur. 

Et timebunt Gentes nomen tuum Domine: et 
omnes reges terrae gloriam tuam. 

Quia aedificavit Dominus Sion: et videbitur in 
EE sua. 

Respexit in orationem humilium : et non spre- 
vit precem eorum. - 

Scribantur Haec in generatione alterá: et popu- 
lus, qui creabitur, laudabit Dominum. 

Quia prospexit de excelso sancto suo: Dominus 
de coelo in terram aspexit. 

Ut audiret gemitus compeditorum: ut solveret 
filios interemtorum. 

Ut annuntient in Sion nomen Domini: et lau- 
dem ejus in Jerusalem. 

In conveniendo populos in unum: et reges, ut 
serviant Domino. 

Respondit ei in via virtutis suae: Paucitatem die- 
rum meorum nuntia mihi. 

Ne revoces me in dimidio: dierum meorum: in 
generationem et generationem anni tui. 

Initio tn Domine tcrram fundasti: et opefa ma- 
nuum tuarum sunt coeli. | 

Ipsi. peribunt, tu autem permanes: et omnes 
sicut vestimentum veterascent. 

Et sicut opertorium mutabis eos, et mutabun- 
tur: tu autem idem ipse es, et anni tui non de-. 
ficient. i 

SIE servorum tuorum habitabuut: et semen eo- 
rum in saeculum dirigetur. 

Gloria Patri. Sicnt erat. 


PSALIHUS CXXIX. 


De profundis clamavi ad te Domine: Domine 
exaudi vocem meam. 

Fiant aures tuae intendentes: "in vocem depre- 
cationis meae. 

‘Si iniquitates observaveris Doune Domine quis 
sustinebit? | 

Quia apud te propitiatio est: et propter legem 
tuam sustinui te Domine. 

Sustinuit anima mea in verbo ejus: speravit ani- 
ma mea in Domino. 

A. custodia matutina usque ad noctem: speret 
Israel in Domino. 

. Quia apud Dominum misericordia: et copiosa. 
apud eum redemtio. 

Et ipse redimet Israel: ex ommibus iniquitati- 
bus ejus. ; 

Gloria Patri. Sicut erat. 


PSALMUS €XLII. 


Domine exaudi orationem meam: auribus per- 
cipe obsecrationem meam in veritate tua: exaudi 
me in tua justitia. 

Et non intres in judicium cum servo tuo: quia 
non justificabitur in conspectu tuo omnis vivens. 

"Quia persecutus est inimicus animam meam: 
humiliavit in terra vitam meam. 

Collocavit me in obscuris sicut mortuos ‘saeculi: '' 
et anxiatus est super me spiritus meus, in me tur- 
batum est cor meum. 

Memor fui dierum. antiquorum, meditatus sum 
in omnibus operibus tuis: in factis manuum tua- 
rum 'meditabar. 

Expandi manus meas ad te: anima mea sicut 
terra sine aqua tibi. | 

Velociter exaudi me Domine: defecit spiritus 
meus. -> 

Non avertas faciem tuam a me: et similis ero 
descendentibus in lacum. l 

Auditam fac mihi mane misericordiam tuam: 
quia in te speravi 

Notam fac mihi viam, in qua afnbulem: quia 
ad te levavi animam meam. 
^ Eripe me de inimicis meis Domine, ad te con- 
fugi: doce me facere voluntatem tuam, quia Deus 
meus es tu. . 

. Spiritus tuus bonus deducet me in terram rec- 
tam: propter nomen tuum Domine vivificabis me, 
iu aequitate tua. ; 

“duces de tribulatione animam 'meam; et in 
misericordia tua disperdes inimicos meos. : 


- 

Et perdes omnes, qui tribulànt animam meam: 
quoniam ego servus tuus sum. 
Gloria Patri. Sicut erat. 
Antiph.. Ne reminiscaris Domine delicta nostra 
vel parentum nostrorum: neque. vindictam sumas . 
de peccatis nostris. 


LITANIAE MAJORES. 
Kyrie eleison. Christe eleison. Kyrie 

eleison. | i 
Christe audi nos. Christe exaudi nos. 

Pater de coelis Deus, Miserere nobis. 

Fili Redemtor mundi Deus, Miserere nobis. 
Spiritus sancte Deus, Miserere nobis. 
Sancta Trinitas unus ‘Deus: Miserere. 
Sancta Maria, Ora pro nobis. 

Sancta Dei Genitrix, Ora. 

Sancta Virgo Virginum, 

Sancte Michael, 

Sancte Gabriel, 

Sancte Raphael, , 
Omnes sancti Angeli et Archangeli, 

Orate pro nobis. | 
Omnes sancti beatorum Spirituum ordines, 
^ Orate. 

Sancte Joannes Baptista, Ora. E 
Sancte Joseph, : 
Omnes sancti Patriarchae et Prophetae , 

Orate. | 

Sancte Petre, Ora. 
Sancte Paule, 
Sancte Andrea, 

Sancte Jacobe, 

Sancte Joannes, Ora pro nobis. 
Sancte Thoma, . : 
Sancte Jacobe,- . 
Sancte Philippe, 
Sancte Bartholomaee, 
Sancte Matthaee, | Reg 
Sancte Simon, 
Sancte 'l'haddaee, — j 
Sancte Mathia, : 
Sancte Barnaba, 
'Sancte Luca, 
Sancte. Marce, 
Omnes sancti Apostoli et Evangelistae, 
Orate. ` 
Omnes sancti Discipuli Domini, Orate 
' pro nobis. - 
Omnes sancti Tandecuten. Orate. 
Sancte Stephane, Ora. 
Sancte Laurenti, 
Sancte Vincenti, 
Sancti Fabiane et Sebastiane, Orate. 
Sancti Joannes et Paule, Orate. 
Saucti Cosma et Damiane, Orate. 
Sancti Gervasi et Protasi, Orate. ` 
Omnes ‘sancti Martyres, Orate. - 
Sancte Sylvester, Ora. 
Sancte Gregori, ! l 
‘Sancte Ambrosi, » 
Sancte Augustine, | 
Sancte Hieronyme, | | . 
Sancte Martine, 
Sancte Nicolae, 
' Omnes sancti Pontifices et Confessores, 
Orate, 


TA 


Omnes sancti Doctores, Orate. 

Sancte Ántoni, Ora. 

Sancte Benedicte, 

Sancte Bernarde, R 

Sancte Dominice, ` 

Sancte F rancisce, 

Omnes sancti Sacerdotes et Levitae, Orate. 
Omnes sancti Monachi et Eremitae, Orate. 
Sancta Maria Magdalena, Ora. 

Sancta Agatha, : 

Sancta Lucia, 

Sancta Agnes, 

Sancta Caecilia, 

Sancta Catharina, 

Sancta Anastasia, 


. Omnes sanctae Virgines et Viduae: Orate 


(o pro nobis. 

- Omnes Sancti et Sanctae Dei, Intercedite 
. pro nobis. 

Propitius esto, Parce nobis Domine. 

; Propitius esto, Exaudi nos Domine. 

Ab omni malo, Libera nos Domine. 

Ab omni peccato, Libera. 

Ab ira tua, 

A subitanea et improvisa morte, 

Ab insidiis diaboli, 

Ab ira et odio et omni mala voluntate, 

A spiritu fornicationis, 

A fulgure et tempestate, 

A morte perpetua, ` ; 

Per mysterium sanctae. Incarnationis tuae, 

Per Adventum tuum, 

Per Nativitatem tuam, "S 

Per Baptismum et sanctum Jejunium Tuum; 

Per Crucem et Passionem tuam, Libera. 

Per Mortem et Sepulturam tuam,’ 

Per sanctam Resurrectionem tuam, 

Per admirabilem Ascensionem tuam, 

Per adventum Spiritus sancti Paracliti, 

In die judicii, Libera nos Domine. 

Peccatores, Te rogamus audi nos. 

Ui nobis parcas, Te rogamus. 

Ut nobis indulgeas, ` 

Ut ad veram poenitentiam nos perducere dig- 
neris , : 

Ut Ecclesiam tuam sanctam regere et conser- - 
vare digneris, l 

Ut Domnum Apostolicam et omnes Ecclesia- 

,  sticos Ordines in sancta Religione conser- 

`~ X vare digneris, 

Ut inimicos sanctae Ecclesiae humiliare dig- 
neris, i i a 

‘Ut Regibus et Principibus Christianis pacem 
et veram concordiam donare digneris, 

Ut cuncto populo Christiano pacem et unita- ` 
tem largiri digneris, |. 

Ut nosmetipsos in tuo sancto servitio confor- . 
tare et conservare digneris, 

Ut mentes nostras ad coelestia desideria erigas, 

Ut omnibus benefactoribus nostris sempiterna 
bona retribuas, | 

Ut animas nostras, fratrum, propinquorum et 
benefactorum nostrorum ab aeterna dam- 
natione eripias, 

Ut fructus terrae dare et conservare digneris, 

Ut omnibus fidelibus defunctis requiem aeter- 

nam donare digneris, 
Ut nos exaudire digneris, 

Fili Dei, Te rogamus audi nos. 


, Agnus Dei, qui tollis peocata mundi, Parce ! 


nobis Domine. ... 

Agnus Dei, qui tollis peccata mundi, Exaudi ` 
nos Domine. 

Agnus ‘Dei, qui tollis peccata mundi, Mise- 
rere nobis. 

Christe audi nos. Christe exaudi nos. 

Hyrie eleison. Christe eleison. Hyrie eleison. 

Pater noster. Soegreta. 


y. Et ne nos inducas in tentationem. 
Į. Sed libera nos a malo.. as 


. PSALMUS LXIX. 


Deus in adjutorium meum intende: Domine 


ad adjuvandum me festina. - 

Confundantur ét revereantur: qui quaerunt 
animam meam. 

Avertantur retrorsum et erubescant: qui yo- 
lunt mihi mala. 

Avertantur statim erubescentes: qui dieunt 
mihi, Euge euge. 

Exultent et laetentur in te omnes, qui quae- 
runt te: et dicant semper, Magnificetur ics 
minus, qui diligunt salutare tuum. 

Ego vero egenus et papers sum: Deus ad- 
juva me. 2 

. Adjutor meus et liberator meus es tp: Do- 
mine ne moreris. E 

Gloria Patri. Sicüt erat. = 

W. Salvos fac servos tuos. E. Deus meus 
sperantes in te. 


- + 

Y. Esto nobis Domine turris fortitudinis. 
.K. A facie inimici. — ~ 

Y. Nihil proficiat inimicus in nobis. Ex. Et 
filius iniquitatis non apponat nocere nobis. " 

EX. Domine, non secundum peccata nostra 
facias nobis. Ix. Neque secundum iniquitates 
nostras retribuas nobis. 


Y. Oremus pro Pontifice nostro N. E. Do- 
minus conservet eum, et vivificet eum, et bea- 
tum faciat eum in terra, et non tradat eum 
in animam inimicorum ejus. 

Y. Oremus pro benefactoribus nostris. EK. 
Retribuere dignare, Domine, omnibus nobis 
bona facientibus propter nomen tuum vitam 
aeternam, Ámen. fS 


W. Oremus pro fidelibus defunctis. Ix. Re- 
quiem aeternam dona eis Domine: et lux per- 
petua luceat eis. 


Y. Requiescant in pace. Kx. Amen. 


Y. Pro fratribus nostris absentibus. W. 
Salvos fac servos tuos, Deus meus, speran- 
tes in te. . | 


Y. Mitte eis, Domine, auxilium de sancto. 
kk. Et de Sion tuere eos. 


Y. Domine exaudi oratiohem meam. RE. Et 
elamor meus ad te veniat. 


n Oremus. 
Deus, cui proprium est misereri semper et 


parcere: suscipe deprecationem , nostram, ut 
nos et omnes famulos tuos, quos delictorum: 
catená constringit, miseratio tuae pietatis cle- 
menter absolvat. | | to 

Exaudi, quaesumus Domine, ‘supplicum pre- 
ces, et confitentium tibi parce peccatis: ut 
pariter nobis indulgentiam tribuas benignus, 


et uem. | l 
neffabilem nobis, Domine, misericordiam 
tuam clementer ostende: ut simul nos et a 


s meremur, eripias. 
Deus, qui culpa offenderis, poenitentia pla- 


caris: preces populi tui supplicantis propitius. 


respice, et flagella tuae irácundiae, quae pro 
peccatis nostris meremur, averte. 
Omnipotens sempiterne Deus, miserere fa- 
mulo tuo Pontifici nostro N., et dirige eum 
secundum tuam clementiam in viam salutis 
aeternae: ut te donante tibi placita cupiat, et 
tota virtute perficiat. E 
Deus, a quo sancta desideria, recta consi- 
lia et justa sunt opera: da servis tuis illam, 
quam mundus dare non potest, pacem: ut et 
corda nostra mandatis tuis dedita, et hostium 
sublata formidine, tempora sint tua protec- 
tione tranquilla. | 
Ure igne sancti Spiritus renes nostros et 
cor nostrum, Domine: ut tibi casto -corpore 
serviamus, et mundo corde placeamus. 
Fidelium Deus omnium Conditor et Redem- 
tor, animabus famulorum famularumque tua- 
rum remissionem cunctorum tribue peccato- 
rum: ut indulgentiam, quam semper optave- 
runt, piis supplicationibus consequantur. 
Actiones nostras, quaesumus Domine, aspi- 


' rando praeveni et adjuvando prosequere: ut 


eccatis omnibus exuas,.et a poénis, quas pro 


, 

cuncta nostra oratio et eperatio a te semper 
incipiat, et. per te coepta finiatur. : aL 
. . Omnipotens sempiterne Deus, qui vivor 
dominaris simul et mortuorum, omniumque 
misere;is, quos tuos fide et opere futuros esse 
raenoscis: te supplices exoramus, ut, pro 
quibus-effundere preces decrevimus, quosque 
vel praesens saeculum adhuc in carne retinet, 
vel futurum jam exutos corpore suscepit, in- 
tercedentibus omnibus Sanctis tuis , pietatis tuae 
clementia omnium -delictorum suorum veniam 
consequantur. ` Per Dominum nostrum Jesum 
Christum Filium tuum, qui tecum vivit et reg- 
nat in unitate Spiritus sancti Deus, per om- 
nia saecula saeculorum. Hk. Amen. 
Y. Domine exaudi orationem meam; R. Et 
clamor meus ad te veniat. 
Y. Exaudiat nos omnipotens et misericors 

Dominus. EK. Amen. 

. WV. Et fidelium animae per misericordiam Dei 
requiescant in pace. Fx. Amen. | 


EXERCITIUM COMMUNIONIS. 
ANTE COMMUNIONEM. 


Dominus meus et Deus meus!. grande est 
opus, quod aggredior:.non enim homini mor- 
tal’, sed tibi Regi coelorum immortalt et in- 
visibili, habitationem pragparo. Orna ipse. do- 

mum, quam ingredieris: purifica animam me- 
am, rumpe vincula peccatorum meorum, ut 
digne te recipere valeam. 

omine Jesu, vere Deus et vere homo, fir- 
ma fide credo ac confiteor, te, qui olim nas- 
cens te in socium, moriensque dedisti in pre- 
tium, et nunc regnans te das in praemium, 
vere et realiter esse praesentem in hoc Sa- 
cramento. Vere sumus genus electum, regale 
sacerdotium, gens sancta, populus acquisitio- 
nis. Nec est alia natio tam grandis, quae ha- 
beat Deos appropinquantes sibi, sicut tu Deus 
noster ades nobis. Tu enim, veritas aeterna, 
dixisti: Caro mea vere est cibus, et 
Sanguis meus vere est potus. Qui 
manducaverit ex hoc pane, non mo- 
Tietur. Panis, quem ego dabo, caro 
mea est pro mundi vita. Hoc est enim 
Corpus meum. Certior sum, te verum De- 
um et verum Hominem, carnem et sanguinem 
tuum, corpus tuum et animam tuam, divinita- 
tem sanctamque humanitatem tuam contineri 
et velari his speciebus, quam si te pro riis 
viderem oculis; Adoro te Greatorem, Redem- 
torem ac summum Bonum. Si {pro hac fide 
mori me oporteret, mortem eligerem potius, 
quam fidem meam fallerem. Ideo renuncio 
omni, quod sensus mei aut ratio mea contra- 
rium huic fidci suggerere possint. Fac me per 
gratiam tuam semper illud de-tanto mysterio 
credere et intelligere, sentire et firmiter te- 
nere, dicere et cogitare, quod tibi placet, et 
expedit' animae meae. | | 


Domine virtutum! beatus homo, qui sperat 
in te. Spero in te omnis boni fonte et gra- 
tiae auctore, quem in hoc, Sacramento prae- 
sentem habeo. Idcirco ad mensam dulcissimi 
convivii tui ego peccator de propriis meritis 
nihil praesumens, sed de tua confidens miseri- 
cordia et bonitate accedo. Suavis enim es tu, 
et multae sunt misericordiae tuae omnibus in- . 
vocantibus te. Tu solus dare potes omnia, quia 
omnipotens; tu dare vis omnia, quia infinite 
bonus es. Tu es spes, salus, lux et vita mea. 
Tu parasti in conspectu meo mensam adver- 
sus eos, qui tribulant me, adversus mundum, 
carnem ac diabolum. Propter hoc laetatur 
cor meum. Spero enim, nihil non daturum — 
te mihi, qui dare te ipsum non recusas. In 
te Domine confido: non confundas me ab ex- 
pectatione mea. Venio ad te, quia bonitas 
tua me invitat dicens: Venite ad me om- 
nes, qui laboratis et onerati estis, et 
ego reficiam vos. — | | 

omine Jesu Christe! quanta fuit tui vis 
amoris, quae te, quem terra, pondus, sidera 
colunt ,. adorant et praedicant; te, qui trinam, 
coelestium , terrestrium et infernorum regis 
machinam ; te, qui fuisti apud Patrem ante con- 
stu'utionem mundi; te traxit e sinu Patris, ut 
formam servi accipiens, et habitu inventus ut 
homo, venires in hunc mundum, perambula- 
res terram benefaciendo omnibus, innumeras- 
-que miserias ac injurias propter salutem no- 
stram ferres! Quantus amor! damnare nos po- ' 
teras, et salvare voluisti: nos rei eramus, et 
tu innocens supplicium subiisü. ‘fulist: clavos, 

lanceam,. multamque ignominiam, sudores et 
angores, atrocissimam denique mortem, ut nos 
Patri reconciliares, ae reos liberares. Deni- 
que pridie, quam patereris, abiturus ex hoc 
mundo ad Patrem, in pignus amoris Sacra- 
mentum hoc instituisti, praecipiens Apostolis: 
Hoc facite in meam commemoratio- 
nem! ut modo prorsus novo et mirabili ma- 
neres nobiscum, et sic monstrares, delicias 
tuas esse cum filiis hominum. Quanto amore 
dignus es Domine, qui tot ac tanta fecisti 
amore erga nos! Diligam iiaque te Domine, 
fortitudo mea, firmamentum meum, refugium 
meum ac liberator meus. Cupio te suscipere in 
hoc Sacramento, ut tibi firmius uniar vinculo 
amoris. Tu es enim charitas: et qui manet in 
charitate, in te manet, et tu manes in illo. 
Domine Deus noster, quam admirabile est 
nomen tuum in universa terra! Rex coeli et 
terrae, quem laudent Angeli atque Archangeli, 
quem adorant Dominationes, coram quo tre- 
munt Potestates: quid est homo, quod memor 
es ejus, faciens ei memoriam mirabilium tuo- 
rum? quid est filius hominis, quoniam visitas 
eum, Ángciorum esca eum nutriens, et panem 
de coelo praestans.ei? Unde hoc mihi, ut ve- 
- nias ad me, ut fiam templum et habitaculum 
tuum? Venis Domine ad servum, Creator ad 
. eum, quem creavit dextera tua. ‘Tu suprema 
es majestas atque sanctitas. ipsa, ego vcro ci- 
nis et pulvis, vermis et peccator sum: et ego 
ad te aecedere audeam? panem Angelorum 
manducem? corpore et sanguine Filii Dei re- 
ficiar? Etiamsi puritatem Angelorum etSanc- 

et juvetur miseria mea. Veni 


- 

torum haberem, indignus tamen essem tanta 


gratia: quomodo appropinquem plenus pecca- 
tis et imperfectionibus! Timeo sane, ne ha- 
beam vestem nuptialem. Confidens solum in 
infinita misericordia tua ad te venio. 


Dies beata, qua te, Jesu mi, fruar! Panis 
sancte, panis cor hominis confirmans, quem 
ui manducat vivet in aeternum, qui non man- 
ucat, vitam non habebit. uam dilecta ta- 
bernacula tua, Domine virtutum! concupiscit 
et deficit anima mea in atria tua. Refice esu- 
rientem animam meam, ut in fortitudine cibi 
illus ambulem per hunc mundum usque ad 
montem sanctum tuum, donec in regno “tuo 
satier ab ubertate domus tuae. Desiderio de- 
siderasti manducare pascha cum discipulis tuis. 
uemadmodum des derai cervus ad fontes aqua- 
rum, ita desiderat et anima mea ad te Deus. Ve- 
ni, Domine, et noli tardare: sed veniat, obse- 
cro, tecum illa multum desiderabilis bonitas, 
mansuetudo et charitas tua, per po excusetur 
desiderate cun- 

ctis gentibus, veni ad docendum me viam pru- 
dentiae, et salvandum me in manu forti et bra- 
chio extento. Sanctifica animam desiderantem 
te, quaerentem te, properantem ad te. Veni, 


Domine Jesu, et veniant super me universae 


benedictiones tuae. Amen. 


POST COMMUNIONEM. 


. Quod concupivi, jam video; quod speravi, 
Jam teneo; quod desideravi, jam habeo: pos- 


sideo eum, qui potest et possidet omnia. Vivo 
Libellus etc. ^€ 

ego, jam non ego; vivit vero in me Christus. 
O me felicem! quam potentem suscepi Domi- 
‘num! quam dilectum induxi hospitem! quam 
fidelem acceptavi amicum!  Omnipotens,. qui 
est ante saecula, Filius Dei, Redemtor meus, 
judex meus, Deus meus requiescit in corde meo. 
uam suavis est, Domine, spiritus tuus, qui, 
ut dulcedinem tuam in filios demonstrares, | 
pane suavissimo de coelo praestito esurientes 
reples bonis! | 
uid retribuam tibi pro omnibus, quae re- 
‘tribuisti mihi? "Vere, quos dilexisti, in finem 
dilexisti eos. Cum non essem, e nihilo eduxi- 
sti me; cum per peccatum inimicus tuus essem, ` 
in gratiam recepisti me; cunr viverem abjectus 
in domo nica, de pulvere eduxisti me, et con- 
stituisti me cum principibus populi tui, ut come- 
derem panem in mensa tua, in qua ineffabili 
rorsus amore carnem tuam in cibum mihi 
dare dignatus es, Et ego te non redamem, o 
Jesu amantissime? Utinam eo erga te flagra- 
rem amore, quo flagrarunt devoti, qui debita 
praeparatione ac fructu hoc Sacramentum un- 
quam receperunt, quo flagrarunt omnes Sancti, 
quo tu ipse in nos flagrasti! Utinam ita unus 
essem tecum, ut tu cum Patre unus es! Uti- 
nam adhaererem tibi, uti palmes adhaeret viti! 
Utinam neque vita, neque mors, neque instan- 
tia, neque futura, neque creatura ulla unquam 
me separarent a charitate tua! Hoc volo, hoc 
desidero, hoc tota mente concupisco; hoc et 
` maxima cum fiducia spero. Memini enim be- 
nedictionum, quibus cumulasti eos, qui te ali- 
quando suscepere. Imple igitur et me Domi- 


~ 


| — si — 

ne, Spiritu tuo, et benedic domui, quam in- 
gressus es. Concede mihi spiritus tui fervo- 
rem, amoris tui suavitatem, fraternae dilectio- 
nis sinceritatem, in tentationibus fortitudinem, 
. in adversis patientiam, in prosperis humilitatem, 
in ore veritatem, in opere stabilitatem, in mo- 
ribus gravitatem. Gratia tua mecum sit, me- 
cum laboret, et mecum usque in finem perse- 
veret. Auge in me fidem, spem et charitatem, 
uae non resideat in lingua, sed quae se pro- 

. dat servando mandata tua. Sancti ca, confor- 
ta, ac defende me, Sis dux meus in via, in 
dubio magister, solamen in angustiis, salus in 
agone. Custodi me, ne diligam mundum, nec 
ea quae in mundo sunt, ne in peccandi con- 
suetudinem incidam. Protege me contra eos, 
ui me seducere, et quae impia sunt, student 
ocere. Mitigasti tribus pueris flammas igni- 
um: da et mihi, ut non me exurat flamma vi- 
tiorum. Da mihi castitatem, quae immunis sit 
&b omni violatione vel illicito consensu, et quam 
nec inpura cogitatione nec verbo obscoeno pol- 
luam. Fac, ut quotidie in virtute proficiam, ut 
tranquilla et pura conscientia tibi serviam, ut 
superioribus meis promto animo obediam, ut 
semper voluntatem tuam faciam. Perceptio cor- 
Oris tui non sit mihi reatus ad poenam, sed 
intercessio salutaris ad veniam; sit scelerum 
meorum ablutio; sit peccatorum meorum re- 
missio ; sit fragilitatis meae fortitudo; sit om- 
nium virtutum augmentatio; sit in te uno ac 
vero Deo firma adhaesio, Curet debilitatem me- 
am, foeditatem lavet, coecitatem illuminet, pau- 
pertatem ditet, vestiat nuditatem. Euntem me 

conducat, errantem me reducat, revertentem 
me suscipiat, titubantem me teneat, cadentem 
me erigat, et perseverantem me in gloriam in- 
troducat. Det gratiam et illis, pro quibus ora- 
re teneor, omnibusque vivis, ut tibi placeant; 
largiatur denique vitam beatam fidelibus de- 
` functis. ge 

Scrutator cordium et renum! tu formasti me 
et suscepisti me a nativitate mea. e pos- 
sum, quidquid possideo, quidquid sum, id to- 
tum largitus es mihi. Obtulisti te pre me in' 
. cruce, et in Eucharistia dedisti mihi Corpus 
et Sanguinem tuum. En servus tuus, Domine! 
Omnia mea tua sint! Totum me tibi devoveo. 
Quidquid cogito, loquor, operor ac patior, te 
respiciat. Omnes facultates animae viresque 
corporis tuo sint consecratae servitio. Habeto 
me in servum sempiternum. Salva animam 
meam, quam pretioso sanguine tuo redemisti, 
ac toties hoc amoris pabulo refecisti. llora 
denique mortis voca me, dimitte me in pace, 
ac jube me venire ad te, ut te, quem nunc 
speciebus velatum peregrinans video, facie ad 
faciem intuear in patria, et cum omnibus Sanctis 
tuis laudem te in saecula saeculorum. Amen. 


Pd 


PRECES PRO LUCRANDIS 
: INDULGENTIIS. 
Omnipotens sempiterne Deus, misericordia 


tua a peccatis pmnibus aeternaeque damnatio- 
nis reatu me absolutum confido, quamvis tem- 


\ 
E a 
oralibus poenis obnoxius maneam. Cum vero 
is diluendis opera mea non sufficiant, ad inex- 
' haustum meritorum unigeniti Filii tui, Domini 
nostri Jesu Christi, Sanctorumque thesaurum 
confugio , ut hujus abundantia tenuitati ac in- 
digentiae meae subveniatur. Promtum me ad 
omnia, quae hunc in finem praestanda sunt, 
offero. Suscipe ea, o Pater misericordiarum, 
in unione passionis et mortis ejusdem Filii tui, 
plenariaeque. hujus indulgentiae me licet indi- 
gnum fac participem. : 
Memento, Pater aeterne, congregationis tuae, 
quam possedisti ab initio. Agnosce Ecclesiam 
velut sponsam unigeniti Filii tui, pro qua ipse 
sanguinem suum profundere non dubitavit. 
Hanc, obsecro, sanctitatis decore, gratiarum 
opibus, haereditatis amplitudine ita exalta, ut 
digna compareat tali Sponso tantoque redem- 
tionis pretio. Respice benigne ejusdem sanctae 
Matris filios, eorumque numero universas gen- 
tes associa, ut omnes te, Deum Patrem, et 
quem misisti, Jesum Christum, unacun Spiritu 
sancto fide viva agnoscant, spe firma invocent, 
et charitate perfecta complectantur. Amen. 
Adde bis Pater et Ave pro exaltatione S. Ma- 
tris Ecclesiae. 

'O Jesu, lux vera, quae illuminat omnem ho- 
minem venientem in hunc mundum?! fac, oro, 
per inaestimabilem passionis et mortis tuae vir- 
tutem, ut pulsis haeresum et errorum tenebris, 
veritatis tuae lumen omnes amplectantur, et in 
optatum Ecclesiae tuae gremium confluant. O 
Pastor bone, qui animam tuam pro ovibus tuis 
posuisti; gregem tuum protege, et contra vim 


` 

insidiasque eorum defende, qui veniunt in ve- 
sümentis ovium, intrinsecus autem sunt lupi 
rapaces. Fac, ut unum omnes pastorem ad- 
mittant, et unum omnium sit ovile. Mane no- 
biscum Domine, quoniam dixisti: Ecce ego 
vobiscum sum omnibus diebus usque ad con- 
summationem saeculi. Ostende, Ecclesiam tu- 
am aedificatam esse super petram, et portas 
inferi non praevalere adversus eam. Amen. 
Adde bis Pater et Ave pro eztirpatione kae- 
resum. 

O. sancte Spiritus, Spiritus amoris et pacis, 
qui tot tamque diversas gentes in unitate fidei 
congregasti! largire christianis Principibus eo- 
rumque consiliariis abundantiam tuae gratiae, 
novoque charitatis mandato , quod Jesus abiens 
ex hoc mundo discipulis suis dedit, eorum corda 
imbue, ut ex hoc omnes cognoscant, eos in 
numero filiorum Dei censendos et christiano 
nomine dignos. Fac, ne ulla unquam cupi- 
ditate abducti quidquam moliantur, quod di- 
vinae tuae gloriae, concordiaeque Ecclesiae 
adversetur, sed unitis potius viribus ad pacis 
aeternae visionem, ad coelestem Hierusalem 
populum sibi subjectum una secum perducere 
nitantur. Amen. Adde ter Pater et Ave pro ca- 
tholicorum Principum concordia et christiani po- | 
puli salute et tranquillitate. m 

Suscipe nunc, o sanctissima Trinitas, preces 
et opera, quae ad plenariam debitarum poena- 
ram Indulgentiam impetrandam quomodocum- 
que praesuti, et fac, ut horum defectus pas- 
sione et morte Domini nostri Jesu Christi ejus- 
demque pro nobis pretiosissimo effuso Sanguine 


^ 


ee 
suppleantur. Fac me (vel animam istam N.) 
hujus magni beneficii participem: pro quo tibi. 
coelum et terra mecum laudes et gratiarum ac- 
tiones cantent nunc et in perpetuum. Amen. 


. PRECES MISSAE, 
PROUT A SACERDOTE RECITANTUR. 


CUM PROPRIO EX MISSA VOTIVA DE 
i SS. TRINITATE. 


„Sacerdos: In nomine Patris et Filii et Spiritus 
sancti, Amen. ex "S 
Antiph. Introibo ad altare Dei. | 
Minister Ix. Ad Deum, qui laetificat juventutem 
meam. LRL 


PSALMUS XLII. 


$. Judica me, Deus, et discerne causam meam 
de gente non sancta: ab homine iniquo et doloso 
erue me. i ‘ 

M. Quia tu es Deus, fortitudo mea: quare me 
repulisti, et quare tristis incedo, dum affligit me 
inimicus? i 

S. Emitte lucem tuam et veritatem tuam: ipsa 
me deduxerunt, et adduxerunt in montem sanctum 
tuum, et in tabernacula tua. "E 

IM. Et introibo ad altare Dei: ad Deum, qui 
laetificat juventutem meam. ` 

S. Confitebor tibi in cithara, Deus, Deus meus: 
quare tristis es, anima mea, et quare conturbas me? 

M. Spera in Deo, quoniam adhuc confitebor 
ili, salutaro vultus mei, et Deus meus. 

$. Gloria Patri et Filio: et Spiritui sancto. 
. IM. Sicut erat in principio et nunc et semper: 

et iu saecula saeculorum , Amen. 

Antiph. rep. lntroibo ad altare Dei. E. Ad De- 
um, qui laetificat juventutem meam. *) 


X. Adjutorium nostrum in nomine Domini. 
E. Qui fecit coelum et terram. 


$. Confiteor Deo omnipotenti, beatae Mariae 
semper Virgini, beato Michaeli Archangelo, beato 
` Joanni Baptistae , sanctis Apostolis Petro et Paulo, 
omnibus Sanctis, et vobis fratres: quia peccavi nimis 
cogitatione, verbo et opere, mea culpa, mea cule 
pa, mea maxima culpa. Ideo precor beatam 
Mariam semper Virginem, beatum Michaelem Ar- 
changelum, beatum Joannem Baptistam , sanctos 
Apostolos Petrum et Paulum, omnes Sanctos, et vos 
fratres, orare pro me ad Dominum Deum nostrum. 


. IM. Misercatur tui omnipotens Deus, et dimissis 
peccatis tuis perducat te ad vitam aeternam.. - | 
$. Amen. 


IM. Confiteor Deo omnipotenti, beatae Mariae 
semper Virgini, beato Michaeli Archangelo, beato 
Joanni Baptistae, sanctis Apostolis Petro et Paulo, om- ` 
nibus Sanctis, et tibi Pater: quia peccavi nimis cogita- 

.tione, verbo et opere, mea culpa, mea culpa, 
mea maxima culpa. Ideo precor beatam Mariam 

- semper Virginem, beatum Michaelem Archangelum, 

beatum Joannem Baptistam , sarnctos Apostolos Pe- . 

trum etPaulum, omnes Sanctos, et te Pater, orare 
pro me ad Dominum Deum nostrum. 


*)inMissis Defunctorum, et in Missis de Tem- . 
pore a Dominica Passionis usquead Sab- 
atum sanctum exclusive, omittitur Psak | 
mus Judica cum Gloria Patri et repetitione An- 
tiphonae. + | 

S. Misereatur vestri omnipotens Deus, et dimis- 
sis peccatis vestris perducat vos ad vitam aeternam. 

M. Amen. :Á 

$. Indulgentiam, absolutionem, et remissionem 
peccatorum nostrorum tribuat nobis omnipotens et 
misericors Dominus. 

. JH. Amen. | 

'W. Deus tu.conversus vivificabis nos. lY. Et 
_ plebs tua laetabitur in te. | 

VW. Ostende nobis, Domine, misericordiam tuam. 
lx. Et salutare tuum da nobis. | 

Y. Domine, exaudi orationem meam. E. Et 
clamor meus ad te veniat. f ) . 


Y. Dominus vobiscum. W. Et cum spiritu tuo.. 


Ascendens ad altare: Oremus. Aufer a‘nobis, 
uaesumus Domine, iniquitates nostras, ut ad Sancta 
anctorum puris mereamur mentibus introire. Per 
Christum Dominum nostrum , Amen. 4 
Osculans altare:' Oramus te Domine per merita 
Sanctorum tuorum, quorum reliquiae hic sunt, et 
omnium Sanctorum: ut indulgere digneris omnia 
peccata mea, Amen. MOERS 
( Benedicens incensum in Missa solemni: Ab illo 
benedicaris, in cujus honore cremaberis, Amen. 


INTROITUS. 


Benedicta sit sancta Trinitas atque indivisa Uni- 
tas: confitebimur ei, quia fecit nobiscum miseri- 
cordiam suam. Psalm. Domine Dominus noster, 

uam admirabile est nomen tuum in universa terra. 

loria Patri. Sicut erat. Benedicta sit sancta Tri- 
nitas atque indivisa Unitas: confitebimur ei, quia 
fecit Be Son misericordiam suam. : ee 

S. Kyrie eleison. JM. Kyrie eleison. S. Kyrie 
eleison. JM. Christe eleison. S. Christe eleison. 
M. Christe elejson. S. Kyrie eleison. IM. Kyrie 


«leison. S. Kyrie eleison. : "m 

HYMNUS ANGELICUS. 


Gloria in excelsis D eo. Et in terra pax ho-- 
minibus bonae voluntatis. Laudamus te. Benedici. 
mus te. Adoramuste, Glorificamus te. Gratias agi- 
mus tibi propter magnam gloriam tuam. Domine - 
Deus, Rex coelestis, Deus Pater omnipotens. Domine 
Fili unigenite, Jesu Christe. Domine Deus, Agnus 
Dei, Filius Patris. Quitollis peccata mundi, miserere 
nobis. Qui tollis peccata mundi, suscipe depreca- 
tionem nostram. Qui sedes ad dexferam Patris, mi- 
serere nobis. Quoniam tu solus sanctus, tu solus 
Dominus, tu solus altissimus, Jesu Christe, cum 
sancto Spiritu in gloria Dei Patris, Amen. 


. r 
X. Dominus vobiscum. Fx. Et cum spiritu tuo. 


Oremus. ^ COLLECTA. 


Omnipotens sempiterne Deus, qui dedisti famu- 
lis tuis in confessione verae fidei aeternae Trinita- 
tis gloriam agnoscere, et in potentia majestatis ado- 
rare Unitatem: quaesumus, ut ejusdem fidei firmi- - 
tate ab omnibus muniamur adversis. Per Domi- . 
num nostrum Jesum Christum Filium tuum, qui ` 
tecum vivit et regnat in unitate Spiritus sancti Deus, 
per omnia saecula saeculorum. Fy, Amen. 


~ 


EPISTOLA. 
Lectio Epistolae beati Pauli Apostoli ad Corin- 
thios. : : 
Fratres, gaudete, perfecti estote, cxhortamini, 
idem sapite, pacem habete: et Deus pacis et di- 
lectionis erit vobiscum. Gratia Domini nostri Jesu 
Christi, et charitas Dei, et communicatio sancti 
Spiritus sit cum omnibus vobis. Amen. Ix. Deo 
gratias. E | 
Graduale. Benedictus es, Domine, qui intueris 
abyssos, et sedes super Cherubim. Y. Benedictus 


~ 

es, Domine, in firmamento coeli, et laudabilis in 
saecula. Alleluja, Alleluja. lX. Benedictus es, Do- 
mine, Deus patrum nostrorum, et laudabilis in 
saecula. Alleluja. 

Post Septuagesimam omisso Alleluja et Versu se- 
quenti dicitur Tractus. Te Deum Patrem ingeni- 
tum, TeFilium unigenitum, Te Spiritum sanctum 
Paraclitum, sanctam et individuam Trinitatem, toto 
corde confitemur, laudamus, atque benedicimus. 
X. Quoniam magnus es tu, et faciens mirabilia: 
tu es Deus solus. . Y. Tibi laus, tibi gloria, tibi 
fom actio in saecula sempiterna, o beata 

rinitas. | 

Tempore paschali omittitur Graduale, et ejus loco 
dicitur: Alleluja, Alleluja. Y. Benedictus es, Do- 


mine, Deus patrum nostrorum, et laudabilis in 


saecula. Alleluja. Y..Benedicamus Patrem et Fi- 
lium cum sancto Spiritu. Alleluja. a 
`Ante Evangelium in medio altaris: Munda cor 
meum ac labia mea, omnipotens Deus, qui labia 
Isaiae Prophetae calculo mundasti ignito: ita me 
tua grata miseratione dignare mundare, ut sanctum 
Evangelium tuum digue valeam nunciare. Per 
Christum Dominum nostrum , Amen. , 
Jube Domine benedicere. | 
Dominus sit in corde meo et in labiis meis: nt 
digne et competenter. arinunciem Evangelium suum, 
men. i 


~- Æ 


EVANGELIUM. | 
Y. Dominus vobiscum. lY. Et cum spiritu tuo. 
X. Sequentia s. Evangelii secundum Joannem. 


. . K. Gloria tibi Domine. 


Io illo tempore dixit Jesus discipulis suis: Cum . 
venerit Paraclitus, quem ego mittam vobis a Pa- 
tre, Spiritum veritatis, qni a Patre procedit: ille 
testimonium perhibebit de me. Et vos testimoni- 
um perhibebitis, quia ab initio mecum estis. Haec 

locutus sum vobis, ut non scandalizemini. Absque 
synagogis facient vos: sed venit hora, tt omnis, 
ui interficit vos, arbitretur obsequium se praestare 
eo. Et haec facient vobis, quia non noverunt. 
Patrem, neque me. Sed haec locutus sum vobis, 
ut, cum venerit hora eorum, reminiscamini, quia 
ego dixi vobis. 
HK. Laus tibi Christe. *)  . ! 
$. osculans Evangelium: Per evangelica dicta 
deleantur nostra delicta. 


j SYMBOLUM. 


Credo in unum Deum, Patrem omnipoten- 
tem, factorem coeli et terrae, visibilium omnium et 
invisibilium: Et in unum Dominum Jesum Chri- 
stum, Filium Dei unigenitum. Et ex Patre natum 
ante omnia saecula. Deum de Deo, Lumen de. 
Lumine, Deum verum de Deo vero. , Genitum, 
‘non factum, consubstantialem Patri, per quem om- 
nia facta sunt. Qui propter nos homines et prop- 
ter nostram salutem descendit decoclis. Et incar- 
natus est de Spiritu sancto ex Maria Vir- 
gine: ethomo factus est. Crucifixus etiam pro 
nobis, sub Pontio Pilato, passus et sepultus est. Et re- 
surrexit tertia die, secundum Scripturas. Et ascendit 
in coelum: sedet ad dexteram Patris. Etiterum ven- 
turus est cum gloria, judicare vivos et mortuos: cu- 
jus regni non erit finis. Et in Spiritum sanctum, Do- 
, minum et vivificantem : qui ex Patre Filioque pro- 
cedit. Qui cum Patre et Filio simul adoratur et 


- 

J'in Missa solemni Celebrans, dicto Evan- 
gelio, benedicit incensum, Deinde Diaco- 
nus genuflexus ante altare, dicit: Munda 
‘cor meum, ut supra, petitque benedictionem 
a Sacerdote, dicens: lube Domine benedicere; 
ad quod Sacerdos respondet: Dominus sit in. 
corde tuo et in labiis tnis, ut digne et competenter an- 
nunties Evangelium suum: in Nomine Patris et Filii: 
et Spiritus sarcti, Amen. 

. conglorificatur: qui locutus est per Prophetas. Et 
„unam, sanctam, catholicam et apostolicam Ecole- 
siam. Confiteor unum baptisma in remissionem 
peccatorum. Et exspecto resurrectionem mortuo- 

. rum, et vitam venturi saeculi, Amen. 


WX. Dominus vobiscum. Ix. Et cum spiritu tuo. 


` Oremus. OFFERTORIUM. 


Benedictus st Deus Pater, unigenitusque Dei Fi- 
lius, sanctus quoque Spiritus: quia fecit nobiscum 
misericordiam suam. _ 

Ad Oblationem Hostiae. Suscipe, sancte Pa- 

ter, omnipotens aeterne Deus, hanc immaculatam 
Hostiam, quam ego indignus famulus tnus offero tibi 
Deo meo vivo et vero, pro innumerabilibus peccatis 
et offensionibus et negligentiis meis, et pro omnibus 
circumstantibus, sed et pro omnibus fidelibus Chri- 
stianis, vivis atque defunctis: ut mihi et illis pro- 
. ficiat ad salutem in vitam aeternam, Amen. 


|». Benedicens. aquam; Deus, qui humanae sub- 
| stantiae dignitatem mirabiliter condidisti et mirabi- 
lius reformasti: da nobis per hujus aquae et vini 
mysterium ejus divinitatis esse consortes, qui huma- 
nitatis nostrae fieri dignatus est particeps, Jesus 
Christus Filius tuus Dominus noster: Qui tecum 
vivit et regnat in unitate Spiritus sancti Deus, per 
omnia saecula saeculorum. Amen. Bi 


Ad oblationem Calicis. Offerimus tibi Do- 
mine Calicem salutaris, tuam deprecantes clemen- 
tiam: ut in conspectu divinae majestatis tuae pro 
nostra et totius mundi salute cum odore suavitatis 
ascendat, Ámen. | 

Inclinatus super altare: In spiritu humili-_ 
tatis et in animo contrito suscipiamur a te Domi- 

. ne: et sic fiatSacrificium nostrum in conspectu tuo 
hodie, ut placeat tibi, Domine Deus. 

 Benedicens oblata: Veni, sanctificator om- 
nipotens aeterne Deus, et benedic hoc sacrificium 
tuo sancto nomini praeparatum. 

(Ad benedictionem incensi in Missa 
solemni: Per intercessionem beati Michaelis Are 
changeli, stantis a dextris altaris incensi, et omnium 
electorum suorum, incensum istud dignetur Dominus 
benedicere, etin odorem suavitatisaccipere. Per Chri- 
stum Dominum nostrum, Amen. — Ad incensa- 
tionem Oblatorum: Incensum istud a te bene- 
dictum ascendat ad te Domine, et descendat super nos 
misericordia tua. — Ad incensationem alta- 
ris: Dirigatur Domine oratio mea, sicut incensum 
in conspectu tuo. Elevatio manuum mearum sacrifi» 
cium vespertinum. Pone Dominecustodiam ori meo, 
et ostium circumstantiae labiis meis: ut non de- 
clinet cor meum in verba malitiae ad excusanda$ 
excusationes in peccatis. — Reddendo thuribu- 
lum: Accendat in nobis Dominus ignem sui amo- 
ris, et flammam aeternae charitatis, Amen.) 


* 


Ad lotionem manuum dicitur: 


PSALMUS XXV. 


Lavabo inter innocentes manus meds: et circum- 
dabo altare tnum Domine. 

Ut audiam vocem laudis: et enarrem universa 
mirabilia tua. - 

Domine, dilexi decorem domus tuae: et locum 
habitationis gloriae tuae. 

Ne perdas cum impiis, Deus, animam meam: 
et cum viris sanguinum vitam meam. ! 

In quorum manibus iniquitates. eunt: dextera 
eorum repleta est muneribus. 

Ego autem in innocentia mea ingressus sum: 
redime me, et miserere mei. 

Pes meus stetit in directo: in ecclesiis benedi- 
cam te, Domine. 

Gloria Patri et Filio: et Spiritui santo. 


Pu 

Sicut erat in principio, et nunc, et semper: et 
in saecula saeculorum , Amen. *) : 

In medioAltaris sese inclinans: Suscipe, 
sancta Trinitas, hapc oblationem, quam tibi offeri- 
mus ob memoriam passionis, resurrectionis et ascen- 
sionis Jesu Christi Domini nostri: et in honore bea- 
tae Mariae semper Virginis, et beati Joannis Bap- 
tistae, et sanctorum Apostolorum Petri et Pauli, et 
istorum, et omnium Sanctorum : ut illis proficiat 
ad honorem, nobis autem ad salutem, et illi pro 
nobis intercedere dignentur in coelis, quorum me- - 
moriam agimus in terris. Per eumdem Christum 
Dominum nostrum. Amen. 

Versus ad populum: -Orate fratres, ut me- 
um ac vestrum sacrificium acceptabile fiat apud 
Deum Patrem omnipotentem. 

Fx. Suscipiat Dominus sacrificium de manibus 
tuis ad laudem et gloriam nominis sui, ad nutili- 
tatem quoque nostram totiusque Ecclesiae suae 
sanctae. - ' 

S. Amen. 


SECRETA. 


Sanctifica, quaesumus, Domine Deus noster, 
per tui sancti nominis invocationem, hujus obla- 
tionis hostiam: et per eam nosmet ipsos tibi per- 
fice munus aeternum. Per Dominum nostrum Je- | 
sum Christum Filium tuum, qui tecum vivit et 
regnat in unitate Spiritus sancti Deus: 


PRAEFATIO. 


Per omnia saecula saeculorum. K. Amen. 
Dominus vobiscum. lx. Et cum spiritu tuo. 


*)In Missis pro Defanctis, ettemporePassio- 
Pedi in Missis de Tempore omittitur Gloria 
atri etc, 


= ER S 
Sursum corda. Fk. Habemus ad Dominum. 


' Gratias: agamus Domino Deo nostro. Kk. Dig- 
num et justum est. 

Vere dignum et justum est, aequum et salutare, 
nos tibi semper et ubique gratias agere, Domine 
sancte, Pater omnipotens, aeterne Deus. Qui cum 
unigenito Filio tuo et Spiritu sancto unus es Deus, 
unus es Dominus: non in unius singularitate per- 
sonae, sed in unius Trinitate substantiae, Quod 
enim de tua gloria revelante, te credimus, hoc de 
Filio tuo, hoc de Spiritu sancto sine differentia 
discretionis sentimus: ut.in confessione verae sem- 
piternaeque Deitatis, et in personis proprietas, et 
in essentia unitas, et in majestate adoretur aequa- 
litas. Quam laudantAngeli atque Archangeli, Che- 
rubim quoque ac Seraphim, qui non cessant cla- 
mare quotidie una voce dicentes: | ; 

Sanctus, Sanctus, Sanctus Dominus Deus Saba- 
oth. Pleni sunt coeli et terra gloria tua. Hosanna 
in excelsis. Benedictus, qui venit in nomine Do- 
mini. Hosanna in excelsis. Í 


CANON MISSAE. ng 


Te igitur, clementissime Pater, per Jesum Chri- 
stum Filium tuum Dominum nostrum, supplices 
rogamus ac petimus, uti accepta habeas et bene- 
dicas haec dona, haec munera, haec sancta Sa- 
crificia illibata: imprimis quae tibi offerimus pro 
Ecclesia. tua sancta catholica, quam pacificare, cu- 
stodire, adunare et regere digneris toto orbe terra- 
rum una cum famulo tuo Papa nostro N., et An- 
tistite nostro N., et omnibus orthodoxis atque ca- 
tholicae et apostolicae fidei cultoribus. ~*~ - 

Commemoratio pro vivis. Memento, Do- 
mine, famulorum famularumque tuarum N. N., et 
omnium circumstantium, quorum tibi fides cognita 
est et nota devotio: pro quibus tibi offerimus, vel 
qui tibi offerunt hoc sacrificium laudis pro se suis- 


e 


~ 


` 

, que omnibus, pro redemtione animarum suarum, 


pro spe salutis et incolumitatis suae, tibique red- 
dunt vota sua aeterno Deo, vivo et vero. 

-Infra Actionem. Communicantes et memo- 
riam venerantes inprimis gloriosae semper, Virginis 
Mariae, Genitricis Dei et Domini nostri Jesu Christi: 
sed et beatorum Apostolorum ac Martyrum tuo- 
rum: Petri et Pauli, Andreae, Jocobi, Philippi, 
Bartholomaei, Matthaei, Simonis et Thaddaei, Li- 
ni, Cleti, Clementis, Xysti, Cornelii, Cypriani, 


' Laurentii, Chrysogoni, Joannis et Pauli, Cosmae 


et Damiani , et omnium Sanctorum tuorum: quo- 
rum meritis precibusque concedas , ut in omnibus 
protectionis tuae muniamur auxilio. Per eumdem 
Christum Dominum nostrum, Amen. 
ManustenenssuperOblata: Hanc igi- 
tur oblationem servitutis nostrae, sed et cunctae fami- 
liae tuae, quaesumus Domine, ut placatus accipias, 
diesque nostros in tua pace disponas, atque ab 
aeterna damnatione.nos eripi, et in electorum 
tuorum jubeas grege numerari. Per Christum Do- 
minum nostrum, Amen. i 
Benedicens Oblata: yon oblationem tu 
Deus in omnibus, quaesumus, benedictam, adscrip- 
tam, ratam, rationabilem, acceptabilemque facere 
rers ut nobis Corpus et Sanguis fiat dilectissimi 
Filii tui, Domini nostri Jesu Christi. 
Nunc fit Consecratio panis in Corpus 
et vini in Sanguinem Domini nostriJesu 
Christi, eorumque elevatio et adoratio. 
Tunc pergit Sacerdos: 
Unde et memores, Domine, nos servi tui, sed: 
‚et plebs tua sancta, ejusdem Christi Filii tui Do- 
mini nostri tam beatae passionis, nec non ab in- 
feris resurrectionis, sed et in coelos gloriosae ascen- . 
sionis, offerimus praeclarae majestati tuáe de tuis 
donis ac datis hostiam puram, hostiam sanctam, 
hostiam immaculatam, Panem sanctum vitae ae- 
.ternae, et Calicem salutis perpetuae. — Supra quae 


` 

propitio ac sereno vultu respicere digneris et ac- 
cepta habere, sicuti accepta habere dignatus es mu- 
nera pueri tui justi Abel, et sacrificium Patriarchae 
nostri Abrahae, et quod tibi obtulit summus Sa- 
cerdos tuus Melchisedech, sanctum sacrificium, 
immaculatam hostiam. — Supplices te rogamus, 
omnipotens Deus: jube haec perferri per manus 
sancti Angeli tui in sublime altare tuum, in con- 
spectu divinae majestatis tuae: ut, quotquot ex 
hac altaris participatione sacrosanctum Filii tui 
Corpus et Sanguinem sumserimus, omni benedic- 
tione coelesti et gratia repleamur. Per eumdem 
Christum Dominum nostrum. 
Commemoratio pro defunctis. Memento 
etiam, Domine, famulorum famularunique tuarum 
N. et N., qui nos praecesserunt cum signo fidei, et 
dormiunt in somno pacis. Ipsis Domine, et om- 
nibus in Christo quiescentibus, locum  refrigerii, 
lucis et pacis ut indulgeas, deprecamur: Per.eum- 
dem Christum Dominum nostrum, Amen. - 


Nobis quoque peccatoribus, famulis tuis, de mul- 
titudine miserationum tuarum sperantibus, partem: 
aliquam et societatem donare digneris cum tuis 
sanctis Apostolis et Martyribus: cum Joanne, Ste- 
phano, Matthia, Barnaba, Ignatio, Alexandro, 
Marcellino, Petro, Felicitate, Perpetua, Agatha, 
Lucia, Agnete, Caecilia, Anastasia, et omnibus 
Sanctis tuis: intra quorum nos consortium, non 
"aestimator meriti, sed veniae quaesumus largitor 
admitte, Per Christum Dominum nostrum. — 
Per quem haeo omnia, Domine, semper bona 
creas, sanctificas, vivificas, benedicis et praestas 
nobis. Peripsum, et cum ipso, ct in ipso est tibi 
Deo Patri omnipotenti in unitate Spiritus sancti 
omnis honor et gloria: ` 

Per omnia saecula saeculorum, IX. Amen.- : 

_ Oremus.  Praeceptis salutaribus moniti, et divina 
institutione formati audemus dicere: 

 .Pater noster, qui es in coelis: sanctificetur no- 
men tuum: adveniat regnum tuum: fiat voluntas 
tua sicut in coelo et in terra. Panem nostrum quo- 
tidianum da nobis hodie: et dimitte nobis debita 
nostra, sicut et nos dimittimus debitoribus nostris. 
Et ne nos inducas in tentationem. Hx. Sed libera 
nos. a malo. 

Amen. Libera nos, quaesumus Domine, ab ome 
nibus malis, praetcritis, praesentibus et futuris: 
et intercedente beata et gloriosa semper Virgine 
Dei Genitrice Maria cum beatis Apostolis tuis Pe- 
tro et Paulo, atque Andrea, et omnibus Sanctis, 
da propitius pacem in diebus nostris: ut ope mi- 
sericordiae tuae adjuti, et a peccatis simus semper 
liberi, et ab omni perturbatione securi. Per eum- 
dem Dominum nostrum Jesum Christum Filium 
tuum, qui tecum vivit et regnat in unitate Spiri- 
tus sancti Deus: 

Per omnia saecula saeculorum. IX. Amen. 

Pax Domini sit semper vobiscum. lx. Et cum 
spiritu tuo. 

Particulam hostiae in calicem immittens: Haec 
commixtio et consecratio Corporis et Sanguinis 
Domini nostri Jesu Christi fiat accipientibus nobis 
in vitam aeternam, Amen. 

Agnus Dei, ‘qui tollis peccata mundi, miserere 
nobis. ! i | 

Agnus Dei, qui tollis peccata mundi, miserere - 
nobis. | | 

Agnus Dei, qui tollis peccata mundi, dona no- 
bis pacem. *) l l 
. Domine Jesu Christe, qui dixisti Apostolis tuis: | 
Pacem relinquo vobis, pacem meam do nobis: re 
respicias peccata mea, sed fidem Ecclesiae tuae, 


*) In Missis Defunctorum non dicitur: Mise- 
-rere nobis, sed ejus loco: dona eis requiem, et 


in tertio: dona eis requiem sempiterpam. — 

eamque secundum voluntatem tuam pacificare et 
coadunare digneris: qui vivis et regnas Deus, per 
omnia saecula saeculorum , Amen. *) 


4 


(In Missa solemni, si danda est pax: 
Pax tecum. Fy. Et cum spiritu tuo.) ^ 
Domine Jesu Christe, Fili Dei vivi, qui ex vo- 
 luntáte Patris, cooperante Spiritu sancto, pér mor- 
tem tuani mundum vivificasti: libera me per hoc 
sacrosanctum Corpus et Sanguinem tuum ab om- 
nibus iniquitatibus meis et universis malis: et fac 
me tuis semper inhaerere mandatis, et a te nun- 
quam separari permittas: qui cum eodem Deo Pa- 
tre et Spiritu sancto vivis et regnas in saecula sae- 
culorum, Amen. ° 


Perceptio Corporis tui, Domine Jesu Christe, quod 
. 980 indignus sumere praesumo, non mihi prove- 
niat in judicium et condemnationem, sed pro tua | 
pietate prosit mihi ad tutamentum mentis et cor- 
` poris, et ad medelam percipiendam: qui vivis et 
regnas cum Deo Patre in unitate Spiritus sancti 
Deus, per omnia saecula saeculorum , Amen. 


Panem coelestem accipiam, et nomen Domini 
‘invocabo. 


, Domine non sum dignus, ut intres sub tectum 
meum: sed tantum dic verbo, et sanabitur anima 
mea. | 

Domine non sum dignus, ut intres sub tectum 
meum: sed tantum dic verbo, et sanabitur anima 
mea. 

Domine non sum dignus, ut.intres sub tectum 
meum: sed tantum dic verbo, et sanabitur anima 
mea. — CEP 

Corpus Domini nostri Jesu Christi custodiat ani- 


mam meam in vitam aeternam, Amen. 


+) la Missa Defunctororum haec oratioomit=e 

Quid retribuam Domino pro omnibus, qnae re- 


tribuit mihi? Calicem salutaris accipiam, et no- 
men Domini invocabo. Laudans invocabo Domi- 


“num, et ab inimicis meis salvus ero.  : 


Sanguis Domini nostri Jesu Christi custodiat ante 
mam meam in vitam aeternam , Amen. 


Quod ore sumsimus, pura mente capiamus: et 


' de munere temporali fiat nobis remedium sempi- 


ternum. 

Corpus tuum, Domine, quod sumsi, et Sanguis, 
quem potavi, adhaereat visceribus meis: et prae- 
sta, ut in me non remaneat scelerum macula, 
quem pura et sancta refecerunt Sacramenta: qui 


.vivis et reguas in saecula saéculorum , Amen. 


COM MU NIO. 


| Benedicamus Deum coeli, et coram omnibüs 
viventibus confitebimur ei: quia fecit nobiscum: 
misericordiam suam. 
‘ 


Dominus vobiscum. LE. Et cum spiritu tuo. 


Oremus. POSTCOMMUNIO. 
Proficiat nobis ad salutem corporis et animae, 


Li 


. Domine Deus noster, hujus Sacramenti susceptio: 
et sempiterna sanctae Trinitatis ejusdemque indi- 


viduae Unitatis confessio. Per Dominum nostrum 
Jesum Christum Filium tuum, qui tecum vivit et 
regnat in unitate Spiritus sancti Deus: per omnia 
saecula saeculorum. Fy, Amen. 


Dominus vobiscum. . Fy. Et cum spiritu tuo. 
Ite, missa est. (Vel: Benedicamus Domino.) 
Fr. Deo giatias. *) | 


*) In Missis Defunctorum: Requiescant in pace. 
e Amen, M 


D 

Placeat tibi, sancta Trinitas, obsequium servitu- 
tis meae, et praesta: ut sacrificium, quod oculis 
divinae majestatis tuae indignus obtuli, tibi sit ac- 
ceptabile, mihique et omnibus, pro quibus illud 
obtuli, sit te miserante propitiabile. Per Christum 
Dominum nostrum. Amen. , 


Benedicens populum: Benedicat vos om- 
nipotens Deus Pater et Filius et Spiritus sanctus. 
E. Amen. | | 

Dominus vobiscum. Fy, Et cum spiritu tuo. 

Initium sancti Evangelii secundum Joannem. 
Fy. Gloria tibi Domine. | 

In principio erat Verbum, et Verbum erat apud 
Deum, et Deus erat Verbum. Hoc erat in prin- 
cipio apud Deum. Omnia per ipsum facta sunt: 
et sine ipso factum est nihil, quod factum est. 
In ipso vita erat, et vita erat lux hominum: et 
lux in tenebris lucet, et tenebrae eam non com- 
prehenderunt. Fuit homo missus a Deo, cvi no- 
men erat Joannes. Hic venit in testimonium, ut 
testimonium perhiberet de lumine, ut omnes cre- 
derent per illum. Non erat ille lux, sed ut testi- 
monium perhiberet de lumine. Erat lux vera, quae 
iluminat omnem hominem venientem in hunc 
mundum. In mundo erat, et mundus. per ipsum 
factus est, et mundus eum non cognovit. In pro- 
pria venit, et sui eum non receperunt. Quotquot 
autem receperunt eum, dedit eis potestatem filios 
Dei fieri, his, qui credunt in nomiue ejus: qui 
non ex sanguinibus, neque ex voluntate. carnis, 
neque ex voluntate viri, sed ex Deo nati sunt. 
Et Verbum Caro factum est, et habitavit in. nobis: 
et vidimus gloriam ejus, gloriam quasi Unige- — 
niti a Patre, plenum gratiae et veritatis. Ix. Deo 
.gratias. — 


- 

ORATIONES SUB SACRIFICIO - 
MISSAE. | 
ORATIO PRAEPARATORIA. | 


Domine Jesu Christe, Verbum Patris, qui Cor- 
-poris et Sanguinis tui Sacramentum in ultima 
coena instituisti, illudque in passionis et mor- 
tis tuae memoriam a f delibus tuis offerri et 
.frequentari voluisti: fac me quaeso participem 
meritorum et beneficiorum tuorum, quae in 


` 


hac Missa rememorantur, et concede, ut. cum. 


gustu et fructu spirituali devote et attente in- 
.tersim huic sanctissimo Sacrificio, quod tibi 
humiliter nunc offero in memoriam amarissi- 
mae tuae passionis et mortis, ad honorem san- 
ctissimae Virginis Matris tuae Mariae 6mnium- 
que Sanctorum tuorum, pro delictorum meo- 
rum remissione et purgatione, pro animae meae 
sal ute, pro totius Ecclesiae profectu, et pro re- 
frigerio ac liberatione fidelium animarum cor- 

ore exutarum. Fac me, Domine Jesu Christe, 
ujus sacri mysterii cum gaudio spirituali par- 
ticipem, et concede ad omnium servire salu- 
tem, quod pro redemtione omnium instituere 
- dignatus es. Amen. 


AD KYRIE ELEISON. 


penne pie et misericors Pater, miserere 
mei. In remissionem omnium meorum totius- 
que mundi peccatorum offero tibi vitam, pas- 
sionem et mortem unigeniti Filii tui, offero 

tibi omnia merita dulcissimae Matris illiys om- 


niumque Sanctorum, ut illorum amore mihi 
ignoscas, et aeternam vitam largiaris. 

Pie Jesu, Redemtor mi, miserere mei. Oro 
te, clementissime, fac me omnium meritorum 
tuorum participem, ut tibi concorporatus, et 
virtute hujus sacrificii unum quid tecum effec- 
tus, tibi per amorem et imitationem sanctissi- 
mae vitae tuae ubique conformis vivam, teque 
ut palmes in vite frui merear. 

piritus sancte, Consolator optime, miscrere 
mei. Illumina intellectum meum, rege corpus, 
moderare animum, conforta spiritum, ut vin- 
cat omnes affectus cordis inordinatos. Da fidem 
certam, spem firmam, et puram perfectamque 
charitatem. Fac ut cum dulcedine te diligam; 
et in omni loco atque tempore tuae voluntati 
. satisfaetam. Amen. | 


AD COLLECTAM. 


Omnipotens sempiterne Deus, te Suppliciter | 


exoramus, ut respicere digneris de excelso san- 
ctuario tuo super congregationem nostram, Ec- 
clesiaeque tuae preces, pro nobis omnibus ad te 
Sacerdotis hujus ministerio destinatas, clementer 
acceptes et exaudias. Ideoque pro immensa tua 
misericordia largiaris nobis peccatorum nostro- 
rum veniam, integritatem mentis, incolumita- 
tem corporis, necessariam vitae sustentationem, 
pacem in diebus nostris, aéris temperiem, fer- 
tilitatem terrae: catholicae fidei unitatem, ex- 
tirpationem omnium haeresium, consiliorum 
mpiorum destructionem, verae orthodoxaeque 
religionis incrementum, charitatis ac pietatis 

fervorem, sinceram animi devotionem, toleran- 
tiam longanimitatemque in afflictionibus, in spe 
gaudium et laetitiam: omnia denique ad salu- 
tem tum animae tum corporis utilia, et ad tuae 
inprimis gloriae augmentum idonea. Per Do- 
minum. . 


. AD EPISTOLAM. : 


O aeterne Deus, qui nunquam desinis nos 
indignos famulos tuos publico Ecclesiae tuae 
ministerio Apostolicis, Propheticis, aliisque sa- 
cris doctrinis et monitis ad cultum et amorem 
tui Nominis excitare, et adversus mundi, car- . 
nis et daemonis insidias praemunire: dà, quae- 
sumus, ut salutaria dogmata ac monita omnes 
ex animo semper amplectamur, eisque mores 
et omnem vitam nostram serio conformare co- 
nemur. Et ne tandem nobis ad cumulum dam- 
nationis cedat, viam veritatis seu voluntatem 
tuam per tot interpretes ac praecones tuos cog- 
novisse, et non fecisse: da nobis gratiam et 
vires, ut, quae facienda toties cognoscimus, 
efficaciter facere valeamus, Amen. i 


AD EVANGELIUM. | 
Domine Jesu Christe, qui a Deo venisti Ma- 


gister, et viam Dei nos in veritate docuisti, 


olim quidem visus in terris et cum hominibus 
conversatus, hodie etiam per Evangelistarum 
scripta et praecones verbi tui docere non ces- 
sans: da nobis intellectum capacem salutaris 
doctrinae tuae; accende et affectum zelo sa- 
pientiae coelestis, et doce nos facere volunta- 
tem tuam: ut fidem, quae ex auditu Evangelii 
- Libeljus etc; j D 

nascitur et quam lingua nostra loquitur, etiam 
moribus vita fateatur. Solius enim gratiae tuae 
Opus est, üt sciamus voluntatem tuam et facia- 
mus: quia ex nobis servi inutiles sumus, ex 
te autem est omnis sufficientia nostra. Amen. 


AD SYMBOLUM. 


Omipotens Numen, coeli terraeque Creator, 
Alme Parens, in te fidenti pectore credo, 
Inque tuum pariter, Christi cui nomen Jesu, 
` Unigenam Natum, Dominum, nostraeque salutis 
Auctorem: quem plena tuo Spiramine sancto 
Conceptum Mater Virgo Maria edidit orbi, 
Pilatus contra sed Pontius ultima passum 
Supplicio crucis infami damnavit, ubi ille 
Oppetiit mortem placitam, tectusque sepulchro 
Ad sanctas animas vindex descendit in orcum. 
Tertia lux aderat, cum mox a morte reductus 
Surrexit; coelosque super se sustulit omnes, 
EtPatris ad dextram sedet omnipotentis, et inde 
Adveniet vivis judex et lumine cassis.’ 

Credo itidem in sanctam supremi Numinis 
Auram. » : | 
Sanctum credo Dei tempusque locumque per 
| omnem TM | 
Diffusum Coetum, commercia certa piorum, 
Et veniam scelerum, et reduces in corpora . 

quondam 


Has animas, nulloque obituram tempore vitam." 


AD OFFERTORIUM. 


Piissime Pater, in unione illius excellentissi- 
mae charitatis, qua Unigenitus tuus omnem in- 


\ 


~ 

fluxum divinitatis, qui in ejus humanitatem de- 
scendit, cum plena gratitudine offerens refu- 
dit in abyssum originis suae, offero tibi om- 
nia et singula bona, quae ex ineffabili beni- , 
gnitate tua mihi unquam contulisti, eaque in 
summum gratitudinis affectum una cum meri- 
tis et virtutibus ejusdem Filii tui super Altari 
tuo in sempiternae laudis sacrificium immolo. 
Maxime vero offero tibi cor meum ,. sed heu! 
nimis pravum et improbum, illudque sacro huic 
Calici immergo ea intentione et desiderio, ut 
omnes illae orationes, et benedictiones, quae 
super hunc Calicem fient, etiam super cor meum 
ronuncientur, atque per virtutem istius ineffa- 
bilis Consecrationis, qua vinum in Filii tui San- 
inem convertetur, idipsum in tuiamorem effi- 
caciter convertatur. — Ad haec in unione amo- 
ris et gratitudinis illius, qua Filius tuus omnes 
adversitates suas- tibi obtulit, offero tibi super 
Altare tuum quidquid adversi tam mihi quam ulli 
hominum e corde tuo paterno ad salutem no- 
stram misisti: rogans, ut id omne una cum hoc 
sacrificio in odorem suavitatis suscipias, nobis- 
que ad salutem provenire concedas. Demum 
in unione resignationis Unigeniti tui offero et 
resigno me in tuam sanctissimam voluntatem, 
ex toto corde desiderans, ut per me, in me, 
et circa me tuum 1n omnibus laudabilissimum 
beneplacitum semper perficias: ad quod per- 
ficiendum praebeo tibi Regi regum Domino to- 
tam substantiam corporis et animae meae, ad^ 
serviendum tibi pro gloria tuae colendae Ma- 

jestatis. Amen. 

D *. 

| AD CANONEM. 
O Deus ineffabilis, jam incipiunt illa tre- 
menda Mysteria, quae nec Cherubim nec Se- 
raphim nec omnes Virtutes coelorum plene va- 
lent comprehendere: cum tibi soli cognitum 
sit, cum quanta amoris magnitudine te indies 
nro salute fidelium Deo Patri super altare in 
ostiam laudis et placationis offeras. Ideoque 
haec sacrosancta arcana universi Angelorum or- 
dines summa demissione venerantur: et quod 
' videant Regem suum et Dominum, qui olim 
hominem redemturus summo amore descen-' 
derat, nunc iterum pro salute ejusdem homi- 
nis ineffabili quodam modo super Altare de- 
scendere, atque sub vilissimis panis et vini spe- 
ciebus se abdere. O bone Jesu, tam inaesti- 
mabiliter tamque excellenter reverendum est 
opus illud, quod nunc 0o eraberis, quod par- 
vitas mea nequaquam au et ad hoc vel respi- 
cere. Unde demergens me jacebo in profun- 
dissima valle humilitatis, quam potero investi- 
gare, expectans ibidem portionem meam, quia 
omnibus electis inde salus proveniet. O uti- 
nam, piisime Jesu, in hoc apere tuo te adju- 
vare, efficereque possem, ut haec oblatio sa- 
cratissima secundum dignitatem suam plenum 
sortiretur effectum! certe libentissime quan- 
tumcunque difficili labore ad hoc inservire vel- 
lem. Rogo ergo te, da Sacerdoti huic, ut tali 
dignitate te tractet et offerat, quatenus haec 
oblatio omnibus fidelibus vivis atque defunctis 
summe prodesse valeat. ` Amen. 

AD. ELEVATIONEM s. HOSTIAE. 
Ave Corpus Christi natum de Maria Virgi- 
ne, Vere passum, immolatum in cruce pro ho- 
mine: Esto mihi praegustatum mortis in exa-. 


mine. 
^. Q dulcis, 
o ple, — : | 
o Jesu Fili Mariae! esto mihi Jesus, et 


salva me. E 


AD ELEVATIONEM s. CALICIS. 


Ave Sanguis Jesu Christi, in hoc sacro Ca- 
lice, Qui in cruce profluxisti ex aperto latere, 
Et ab omni abluisti totum mundum crimine.. 

Ablue. 

sanctifica, ud 

et custodi animam meam in vitam aeter- 
nam. 


| POST ELEVATIONEM. 


- Sanctissime Pater! cum Unigenitus tuus jam 
vere in Altàri praesens, semetipsum fecerit sa- 
crificium et victimam pro peccatis nostris ; ideo 
in unione amoris illius, quo ille se ipsum olim 
in cruce, et modo in Altari obtulit, offero tibi 
sanctissimum ejus Corpus et Sanguinem, huma- 
. nitatem et divinitatem, virtutes et perfectiones, 
peronem et mortem: et in unione horum of- 

ero tibi omnes virtutes, merita et gratias B. 
Virginis Mariae, omniumque Sanctorum, nec. 
non et omnia bona opera cunctorum hominum, 
totumque thesaurum sanctae Ecclesiae. Qui- 

Us specialiter addo, quidquid ego meique spe- 
ciales amici unquam boni peregimus, aut mali 

pro tua gloria sustinuimus. Et hanc oblatio- 
nem unacum hoc et totius orbis Sacrificiis of- 


.fero tibi, o Pater aeterne, per dilectum Fili- 


um tuum in virtute Spiritus sancti ad tuam su- 
premam laudem et gloriam, in recognitionem 
tuae supremae majestatis et dominii, in gratia- 
rum actionem pro omnibus beneficiis ulli un- 


quam creaturae collatis, et in plenam abolitio- - 


nem omnis injuriae ab ullo unquam tibi irri- 
gatae. Deinde offero tibi eamdem in augmen-. 
tum gaudii et gloriae humanitatis Domini no- 


- stri Jesu Christi, in cultum et venerationem om- 


P 


nium mysteriorum vitae et mortis ejus, et in 
augmentum gloriae et beatitudinis B. Virginis 
Mariae omniumque Sanctorum, maxime Patro- 
norum meorum, et quorum hodie memoria co- 


.litur. Tertio offero tibi eamdem pro me mi- 


sero peccatore, et pro omnibus meis spiritu- 
alibus et carnalibus amicis (maxime pro N. N.), 
et pro omnibus Christianis vivis atque defun- 
ctis (maxime pro N. N.), rogans, ut illam sus- 
cipere digneris in condignam gratiarum actio- 
nem pro omnibus bonis in corpore et anima 
nobis impensis, ad impetrandam omnem gra- 
tiam nobis necessariam, ad avertendum omne 
malum corporale et spirituale quod saluti no- 
strae officeret, et demum in perfectissimam re- 
missionem et satisfactionem omnium peccato- 
rum et negligentiarum nostrarum: pro quibus 


offero tibi omne beneplacitum, quod tibi ex-. 


hibuit, omnemque satisfactionem, quam tibi pra 
debitis nostris persolvit Jesus Christus Filius 
tuus Dominus noster. Per ipsum et cum ipso 
ct in ipso est tibi Deo Patri omnipotenti in 


- 

unitate Spiritus sancti omnis honor et gloria 
per omnia saecula saeculorum. Amen. 


AD ORATIONEM DOMINICAM. 


Sidereo Genitor residens in vertice coeli, 
Nominis, oramus, veneratio sanctificetur 
In nobis, Pater alme, tui: pa ge s mundo 
Adveniat regnique tui lax ampla patescat: 
Sic terra, ut coelo, fiat tua clara voluntas: 
Vitalisque hodie sancti substantia panis 
_.Proveniat nobis: tua nos largitio solvat, 
Innumera indulgens erroris debita pravi; 
Et nos haud aliter cunctis ignoscimus ultro: 
Tetri saeva procul tentatio daemonis absit: 
Deque malis tua nos in lucem dextera tollat. 


COMMUNIO SPIHITUALIS. 

Domine Jesu Christe, Fili Dei vivi, firmis- 
sima fide credo et profiteor, te hic corpora- 
liter et substantialiter praesentem in Altari, ho- 
stiam yeram et vivam immolari, qui pro me 
natus, passus, et in cruce immolatus ac mor- 
tuus fuisti. Te ergo Deum meum, et Creato- 
rem ac Redemtorem meum supplex adoro et 
veneror, ac divinae Majestati tuae corde hu- 
mili et contrito me prosterno. Et per tuam 
misericordiam ac merita infinita spero remis- 
sionem ómnium peccatorum, de quibus since- 
rissime .doleo, propter te Deum meum, sum- 
mum bonum offensum, quod amo super om- 
nia. O Deus animae meae! gaudeo de inef- 
fabili gloria et perfectione tua: utinam te una 
mecum omnes creaturae, ut par est, agnos- 
cant, ament, glorificent. Id certe ego ex nunc 
desidero, et amore tui me ac mea omnia tibi 


= 80 = 


humillime offero propter infinitam. bonitatem - 
et beneficia tua, pro quibus te laudo et bene- 
dico, nec aliud quidquam ulterius a te peto 
et rogo, on ut tecum unus spiritus efficiar; 
et quia Sacramental Communione tibi nunc 
uniri non possum, transforma me nihilominus 
totum in te, ut vivam ego jam non ego, vi- 
vas vero tu in me, et ego in te, et maneas 
mecum, nec a te unquam separari me permit- 
tas: Qui vivis. 
POSTCOMMUNIO. 

Ecce, Pater coelestis! ad altare tuum misit 
tibi sancta mater Ecclesia Hostiam istam cp p 
dignissimam, quam tu olim misisti immolan- 
dam pro nobis. Illam ergo suscipere digne- 
ris in amore illo superexcellente, quo Filium 
tuum de regione nostra ad regnum tuum rever- 
tentem, tibique Deo Patri omnem fructum hu- 
manitatis suae gloriosaque vulnera carnis suae 
praesentantem suscepisti. Non recedant, piis- 
sime Pater, ab oculis tuis cicatrices ejus in per- 
petuum, ut memineris, quantam ab eo pro pec- 
catis nostris. satisfactionem acceperis. Igitur 
virtute hujus oblationis incruentae miserere 
mei, et omnium peccatorum, cunctorumque 
fidelium vivorum ac defunctorum: da illis gra- 
tiam et misericordiam, remissionem peccato- 
rum, et vitam aeternam. Amen. gU 


- ORATIO POST MISSAM. 

Domine Jesu Christe, qui ascendens in coe- 
lum omnium animas vocasti ad coelestia, et 
nobis maximam spem illa consequendi dedisti: 
benedic, quaeso, animabus nostris, ut non ad 


captandam vitae hujus vanissimam jucundita- 
tem, sed ad regni perennis beatitudinem con- 
sectandam eamus. Corpore revertamur ad nos- 
tra; mente vero tibi uni omnium Conditori ma- 
neamus consociati, ac nunquam a te divelli nos 
aut distrahi patiamur. Denique praesta, ut cum 
vivis et defunctis extremo judicii die in illa 
bonorum multitudine laeti sub aspectum tuum 
venire possimus: Qui vivis et regnas cum Deo 
Patre in unitate Spiritus sancti Deus per om- 
nia saecula saeculorum. Amen. 


ANTE MEDITATIONEM. 


Domine Deus, Lux sapientissima, Bonitas inef- 
fabilis! adesto propitius meditationi meae, cui 
nunc incumbere intendo ad majorem gloriam 
et honorem nominis tui, ut Bi ccam tibi et 
consulam animae meae. Ne despicias me, sed 
da mihi abundantissimam gratiam tuam, ut co- 
ram te adstare possim hac hora, quemadmo- 
dum tibi placet. Offero tibi et consecro ani- 
mam meam, ut eam perficias et extollas ad te. 
Offero memoriam, ut eam sanctis cogitationi- 
` bus imbuas ; intellectum, ut luce tua illustra- 
tus considerare possit mirabilia tua; volunta- 
tem, ut amore tuo inflammata, affectus tibi gra- 
tos eliciat; omnes cogitationes, verba et opera, 
ut in his quae tibi sunt placita semper occu- 
pentur. Respuo omnes curiositates et distrac- 
tiones, tibique soli et mihi attendere propono, 
ac si tu et ego soli essemus in hoc mundo. 
: | p * 

Lubens patiar omnes desolationes et ariditates, ` 

uoniam indignus sum omni consolatione et 
dulceding. Hanc autem meditationem offero 
ubi in unione meditationum et orationum Do- 
mini mei Jesu Christi, ut ipse suppleat defec- 
tus meos, et bene orandi gratiam tribuat: Oui 
tecum vivit ét regnat in saecula saeculorum. 
Amen. | 


POST MEDITATIONEM. 


Da mihi, dulcissime Jesu, ut quod me do- . 
cuisti ad salutem et solatium animae meae, pro 
amore tuo promte exequar, cum manifeste cog-- 
noverim voluntatem tuam. Tu scis, qui nosti 
omnia, ardentissimum desiderium meum, et 
quod abominer imperfectiones meas. Sed nisi 
miseratio tua magna sit super me, peribo uti- 

ue in infirmitate mea. Esto refugium meum, 

eus meus, fiducia mea, et da mihi spiritum 
bonum, ut omnia opera mea perfecte faciam, 
sicut proposui. Ne despicias servum tuum cla- 
mantem ad te, et te sequi desiderantem. Ecce 
enim de manu tua cruces et adversitates liben- 
ter accepto, ut tibi et Sanctis tuis similis fiam, 
ut pro peccatis meis satisfaciam, ut te perfecte 
amem ex tota anima mea,. o Bonitas infinita! 
Pone te ut signaculum super cor meum, ut 
signaculum super brachium meum, ut nemo 
mihi deinceps molestus sit, ut agnoscant om- 
nes qui me viderint, quoniam servus tuus ego 
sum, tibi soli vivere et mori cupiens, et om-. 
nes te pcr cent cum Patre et Spiritu sancto 
heen em et gloriosum in saecula saeculorum. 

men. | 

ANTE LECTIONEM s. BIBLIORUM. 


Confiteor tibi, Pater, Domine coeli et ter- 
rae, quia abscondisti haec a sapientibus et pru- 
dentibus, et revelasti ea parvulis. Ecce puer 
ego sum, et ignorans egressum ét introitum 
meum. Sonet ergo vox tua in auribus meis: 
aperi mihi cor intendere his, quae ad nostram 
doctrinam scripta sunt. Ciba me pane vitae et 
" intellectus, et aqua sapientiae salutaris pota me, 
ut non derelinquam fontem aquae vivae, fodi- 
amque mihi cisternas dissipatas, quae continere 
non valent aquas. Sint castae deliciae meae 
scripturae tuae, nec fallar in eis, nec fallam ex 
eis. Sint in lege tua voluntas et nieditatio mea 
die ac nocte; et ero tanquam lignum, quod 

lantatum est secus decursus aquarum, quod 
ructum suum dabit in tempore suo. Amen. 


POST LECTIONEM s. BIBLIORUM.. . 
Deus, qui dedisti mihi cum gaudio suscipere 
verbum tuum, da virtutem retinendi illud in 
corde bono ct optimo, et fructum afferendi in 
parenta; ut non auditor obliviosus factus, sed - 

actor operis, obtineam benedictionem servi 
boni et fidelis, qui cognovit voluntatem Do- 
mini sui, et praeparavit et fecit secundum vo- 

-luntatem ejus. Amen. x 


ANTE LECTIONEM s. EVANGELIORUM. 


Jesu lux vera, quae illuminas omnem ho- 
minem venientem in hunc mundum: scio, quia 
a Deo magister venisti, et viamDei in veritate 

doces. Verba, quae locutus es nobis, spiritus 

et vita sunt. Sed quis est dignus, aperire li- 
brum et solvere signacula ejus? Nonne tu, 
qui occisus es, et redemisti nos Deo in san- 
guine tuo? Da mihi ergo nosse mysterium 
regni Dei, et ne abscondas a me mandata tua. 
Sermo tuus lucerna sit pedibus meis et lumen 
semitis meis, ut perfectus sim homo Dei et 
ad omne bonum instructus. Amen. 


POST LECTIONEM s. EVANGELIORUM. 


Haec verba fidelissima sunt et vera. 

Salvator noster, cujus apparuit benignitas et 
humanitas, erudiens nos, ut abnegantes impie- 
tatem et saecularia desideria, sobrie et juste et 
pie vivamus in hoc saeculo: concede, ut qui 
te similem nobis foris agnovimus, per te in- 
tus reformari mereamur. Amen. 


ANTE STUDIUM. 


Domine Jesu Christe, omnis sapientiae fons, 
et lumen cordium! largire mihi, quaeso, men- 
tis illustrationem, acumen ingenii, et intelli- 
gentiae claritatem: ut meus in legendo. et di- 


scendo labor nomini tuo glorificando, et pro-: 
ximo adjuvando servíat, mihique sit salutaris. 


Amen. 
POST STUDIUM. 


Non sinas me, Domine, inflari scientia, quae 
destruetur; sed da charitatem aedificantem, quae 
nunquam excidit, ut nón evanescam in cogi- 
tationibus meis. Da, ut non tam hominibus, 
quam tibi placere studeam, qui es finis et co- 
rona laborum meorum in saecula. Amen. 


\ 

-ANTE QUAMVIS ACTIONEM. 


Actiones nostras, quaesumus Domine, aspi- 
rando praeveni, et adjuvando prosequere: ut . 
cuncta nostrà oratio et operatio a te semper 
incipiat, et per te coepta finiatur. Per Chri- 

stum Dominum nostrum. Amen. | 


POST QUAMVIS ACTIONEM. 


Suscipe, clementissime Deus, intervenienti- 
bus meritis unigeniti Filii tui, et precibus B. 
Mariae semper Virginis et omniumSanctorum, 
officium servitutis nostrae: et si quid dignum 
laude egimus, propitius respice; et ood ne- 
gligenter actum est, clementer ignosce. Per 
eumdem Christum Dominum nostrum. Amen. 


| AD SIGNUM — 
SALUTATIONIS ANGELICAE 


MATUTINUM, MERIDIANUM ET 
VESPERTINUM. 


Angelus Domini nuntiavit Mariae, et conce. 
pit de Spiritu sancto. Ave Maria. 

Ecce Ancilla Domini, fiat mihi secundum 
. verbum tuum. Ave Maria. | 
Et verbum Caro factum est, et habitavit in 
‘ nobis. Ave Maria. | 
V. Ora pro nobis, sancta Dei Genitrix. K. Ut 
. digni efficiamur promissionibus Christi. 

. Oremus. | 

Gratiam tuam, quaesumus Domine, menti- 

us nostris infunde: ut, qui Angelo nuntiante 

Christi Filii tui ipcarnationem cognovimus, per 
passionem éjus et crucem ad resurrectionis glo- 


riam perducamur. Per eumdem Christum Do- - 
minum nostrum. Fy. Amen. — 
Et Fidelium animae per misericordiam Dei 
requiescant in pace. lx. Amen. _ . | 
Vespere ad alterum pulsum additur Psalmus 
De profundis cum Versiculis et Oratione Fide- 
lium, ut infra post Orationem vespertinam. 


r 


FERIA QUINTA 
“AD SIGNUM IN MEMORIAM AGONIAE CHRISTI. 


Jesus positis genibus orabat dicens: Pater, si 
vis, transfer calicem istum a me; verumtamen 
non mea voluntas, sed tua fiat. Pater noster. 

Apparuit autem illi Angelus de coelo, con- 
fortans eum. Et factus in agonia prolixius 
orabat. Pater noster. 

Et factus est sudor ejus, sicut guttae san- 
guinis decurrentis in terram. Pater noster. 

Antiph. Omnes nos quasi oves erravimus, 
unusquisque in viam suam declinavit: et po- . 
suit Dominus in 60 iniquitatem omnium no- | 
strum. ` , i 

W. Proprio Filio suo non pepercit Deus. 
‘Fx. Sed pro nobis omnibus tradi t illum. 


" Oremus. 
Domine. Jesu Christe, qui pro redemtione 
mundi miserias et angustias, opprobria et con; 
vitia, poenas et afflictiones, passionem et mor- 

tem patienter pro-nobis miseris peccatoribus 
redimendis ferre voluisti: te supplices exora- 
mus, ut omnes crueiatus, vitam et mortem tuam 
inter judicium tuum et animas nostras. nunc et 
in hora mortis nostrae interponere, et largiri 
digneris vivis misericordiam et gratiam, de- 
functis requiem et veniam, et nobis peccato- 
ribus vitam'et laetitiam sempiternam. Qui vi- 
vis et regnas in saecula saeculorum. Amen. 


rd 


FERIA SEXTA 
AD SIGNUM IN MEMORIAM MORTIS CHRISTI. 


A. sexta hora tenebrae factae sunt super uni-. 
versam terram usque ad horam nonam. Pater 
noster. 4 


Et circa horam nonam clamavit Jesus voce 
magna, dicens: Deus meus, Deus meus, ut quid 
dereliquisti, me. Pater noster. | 


Et iterum clamans voce magna, ait: Pater, 
`in manus tuas commendo spiritum meum. Et in- 
clinato capite tradidit spiritum. Pater noster. 


„Antiph. Christus factus est pro nobis obe- 
diens usque ad mortem, mortem autem Crucis: 
propter quod et Deus exaltavit illum, et dedit 
illi nomen, quod est super omne nomen. 


W. Adoramus te Christe, et benedicimus tibi. 
k. Quia per Crucem tuam redemisti mundum. 
l l Oremus. |. 
Respice, quaesumus Domine, super hanc fa- 
miliam tuam: pro qua Dominus noster Jesus 
Christus non dubitavit manibus tradi nocenti- 

um, et crucis subire tormentum. Qui tecum 
vivit et regnat in saecula saeculorum. Amen. 


| l 
BENEDICTIO MENSAE. 
` ANTE PRANDIUM. 


Oculi omnium in te sperant, Domine, et 
tu das escam illorum in tempore opportuno. 
Aperis tu manum tuam, et imples omne ani- 
mal benedictione. 
Gloria Patri. Sicut erat. 
Kyrie eleison. Christe eleison. Kyrie elei- | 
son. Pater noster. Secreto. 
Y. Et ne nos inducas in tentationem. Ix. Sed 
libera nos a malo. | 
Oremus. 
Benedic, Domine, nos, et haec tua dona, - 
quae de tua largitate sumus sumturi. Per Chri.. 
stum Dominum nostrum. LE. Amen. 


POST PRANDIUM. 


Agimus tibi dinge omnipotens Deus, pro 
universis beneficiis tuis: qui vivis et regnas 
in saecula saeculorum. IX. Amen. 
Deinde alternatim dicitur Psalmus. 116: 
Laudate Dominum omnes Gentes: laudate 
eum omnes populi. 
, Quoniam confirmata est super nos misericor- 
dia ejus: et veritas Domini manet in aeternum. 
Gloria Patri. Sicut erat, 

Kyrie eleison. Christe eleison. Kyrie elei- 
son. Pater noster. Secreto. | 
Y. Et ne nos inducas in tentationem. Ix. Sed 
libera nos a malo. | 
Retribuere dignare Domine omnibus nobis 
bona facientibus propter nomen tuum vitam. 
aeternam, lx. Amen. | | 
X. Fidelium animae per misericordiam Dei. 
requiescant in pace. Ix. Amen. 


ANTE COENAM. 


Edent pauperes et saturabuntur, et lauda- 
bunt Dominum, qui requirunt eum: vivent 
corda eorum in saeculum saeculi. 

Gloria Patri. Sicut erat. : 

Kyrie eleison. Christe eleison. Kyrie elei- 

. son. Pater noster. ! - 
= Y. Etne nos inducas in tentationem. EK. Sed 
libera nos a malo. ,9 J 

i Oremus. : 

Benedic, Domine, nos, et haec tua dona, 

uae de tua largitate sumus sumturi. Per 

hristum Dominum nostrum. Fk. Amen. 


. . POST COENAM. 


. Benedictus Deus in donis suis, et sanctus 
in omnibus operibus suis: qui vivit et regnat. 
in saecula saeculorum. Fy. Amen. | 
Deinde dicitur Psalmus Laudate Dominum om- 
nes Gentes, et reliqua ut supra post prandium. 
Quando semel cómeditur, omnia dicantur ut ‘in 
- coena. 

PRECATIO AD DEUM PATREM. 


Domine Deus ineffabilis et incircumscriptae na- 
turae, cui nomen est a saeculo; ut Pater om- 
nium credentium dicaris, non modo quod cun- 
cta de nihilo esse, et in eam qua sunt pulchri- 
tudinem constituisti, nosque prae caeteris crea- 
turis ad imaginem et similitudinem tuam condi- 
disti; verum quod paterno tuo affectu non quidem. 
‘ut caetera creata veluti mancipia, sed uti filios 
tuos dilectissimos nos foves, regis ac moderaris. 
Sed quis unquam sanae mentis depravatam suam 
naturam, qua merito filii nomen amisisset, con- 
siderans, Patris te nomine auderet appellare, 
nisi a Filio tuo unigenito tibique consabalantiall 
et coaeterno jussus et admonitus? qui nos ad pa- 
` ternae nuncupationis fiduciam erexit, et eam ap- 
pellationis dignitatem, quam ipse solus natura 
tenebat, voluit ut per suum favorem adoptione 
nobis esset communis: cujus divina institutione 
formati et Spiritus sancti illuminatione edocti 
audemus dicere, Pater noster qui es in coelis! 
et clamamus quotidie, Abba, Pater! In ejus igi-. 
tur nomine, uti nos orare docuit, ad te, o Pater 
omnipotens, aeterne Deus! supplex confugio;, 
et ne vacuus in conspectu tuae divinae majesta- 
tis compaream, merita omnia, quae idem uni- 
~ genitus tuus Filius, Dominus et Salvator noster 
unicus Jesus Christus homo factus, sua morte . 
ac passione in hoc mundo operatus.est, tibi tan- 
quam incensum odoriferum offero. Respice igi- 
tur, o Pater coelestis, de sanctuario tuo et de 
excelso coelorum habitaculo; respice, obsecro, 

in faciem Christi tui, qui tibi pro mea totiusque 
mundi salute factus est obediens usque ad mor- 
tem, mortem autem crucis.. Vox sanguinis fra- 
tris nostri Jesu clamat ad te de cruce; memine- . 
ris igitur, Domine, qualia et quanta ipse pro pec- 

catorum nostrorum satisfactione sit perpessus. 
«Utinam Domine appendas in statera peccata no- 
stra, quibusiramtuam meruimus, et calamitatem, 
quam passus est pro nobis innocens Filius tuus: 
certe haec gravior apparebit et magis digna, ut 
propter ipsam.misericordiam tuam super nos 
effundas, quam ut contineas in ira miserationes 
_tuas infinitas. Intuere, quaeso, piissime Pater, 
Filium tuum dilectissimum propter nos homi- 
nes et propter nostram salutem in cruce toto 
corpore extensum. Cerne caput corona spinea 
gravissime coronatum; et dimitte clementissime, 
quidquid visu, verbo, gustu, odoratu et auditu 
a nobis est peccatum. Vide manus innocuas cla- 
vibus transfixas roseoque manantes sanguine; 
et ignosce placatus, quidquid mali patrarunt ma- . 
nus nostrae. Considera latus crudeli cuspide 
laesum, aqua et sanguine stilláns; ac corda no- 
stra ob omni nefando crimine purga. Aspice 
edes sanctissimos diro confixos clavi; et pro- 
ibe pedes nostros a. lapsu, perfice gressus 
nostros in semitis tuis, ul non moveantur ve- 
stigia nostra. Desperare quidem possem prop- 
ter nimia peccata mea et infinitas negligentias 
meas, quas perpetravi, et adhuc indesinenter 
ago corde, verbo et opere atque omnibus mo- 
dis, quibus humana fragilitas peccare potest, 
. nisi dilectissimus illeFilius tuus, subditus tibi 
- usque ad mortem. crucis, chirographum pec- 

catorum nostrorum tulisset ac cruci illad af- 
fixisset, et debitum, quod reddere nobis erat 
impossibile, ipse solvisset. Respice ergo, cle- 
mentissime Pater, in eum qui passus est, et 


 reminiscere benignus pro quo ipse sit passus; 


et si meis meritis tua gratia haud sum dignus, 
ejus quaeso merita, cujus membrum credendo 
sum effectus, me dignum reddant, ejus passio 
me ab incendio ignis aeterni liberet, ejus mors 
a morte perpetua me eripiat, ejusque vita et 
resurrectio gloriosa vitam mihi sempiternam 
et in illa die resurrectionem laetissimám cum 
omnibus electis conferat. Ejus etiam, obsecro, 
obedientia meam cordis duritiam excuset, ejus 
humilitas meam iram et simultatem tollat, ejus 
abstinentia meum luxum ct superfluitatem de- 
leat, ejus bonitas et clementia meam malitiam 
et impietatem extinguat, ejus perfectio meam 
imbecillitatem suppleat: is namque est dilectus 


Filius tuus, in quo tibi bene complacuisti, cui 
tu Pater omnia in manum dedisti, quem et prop- — 
ter peccata populi tui percussisti, et nunquam. 


.non pro reverentia interpellantem exaudis: qui 
etiam tecum in unitate Spiritus sancti vivit et 
regnat Deus in saecula saeculorum. Amen. 


. PRECATIO AD DEUM FILIUM. 


O dulcissime et misericordissime Domine Jesu 
Christe, qui ex ore Altissimi ante constitutionem 
mundi, priusquam formaretur terra et orbis, 


es progenitus, Deus de Deo, Lumen de Lu- © 
mine, et in fine saeculorum, quando venit Bier 
ir- 


nitudo temporis, ex Mariae sanctissimae 


* 


ginis utero per mysterium et modum mirabi- : 

lem verus homo es editus: te invoco, ad te 
clamo clamore maximo in toto corde meo, ut, 
qui omnium misereris, ne patiaris me a tua mi-' 
sericordia fieri alienum. ‘l'urbari quidem pos- 
sem et quasi desperare, considerans multitu- ` 
dinem infinitam peccatorum meorum, si nesci- | 
rem, misericordias tuas delicto meo multo esse 
majores, qui et solus Salvatoris nomen obtines, 

- et. in hunc mundum venisti, ut peccatores sal- 
vos faceres, quique verus es mediator apud coe- 
lestem Patrem, pro nobis sedulo interpellans. 

uis vero unquam, 0 bone Jesu, de tua mi- 
sericordia diffidat, qui, cum inimici tui esse- 
mus, redemisti nos in sanguine tuo, et Deo Pa- 
tri nos reconciliasti? Sub tuae igitur misericor- 
diae umbra protectus, ad thronum gloriae tuae 
veniam postulans accurro, clamans ac pulsans, 
donec met miserearis. Si enim ad veniam nos 
vocasti non te quaerentes: quanto magis veni- 

‘am impelrabimus postulantes? Ne memineris, 
dulcissime Domine Jesu, justitiae tuae adver- 
sus peccatorem tuum: sed potius esto memor 

- benignitatis tuae adversus creaturam tuam. Ne 
recorderis irae tuae adversus reum, sed ma- 
gis memor esto miserationis tuae erga mise- 
rum. Obliviscere, quaeso, superbum provo- 
cantem, et respice miserum invocantem. Ergo, 

..9 bone Jesu! per temet ipsum exurge in ad- 
jutorium mihi, et dic animae meae: Salas tua 
ego snm! Multum Domine de tua bonitate prae- 
sumo; quoniam tu ipse doces petere, quaerere 
et pulsare, et ideo tuis obtemperans monitis 
peto, quaero et pulso. Quare, o pie Domine, 
qui jubes petere, fac accipere; qui jubes quae- 

rere, da 'et invenire; qui doces pulsare, aperi 
pulsanti. Confirma me infirmum, restaura me 
perditum, suscita me mortuum, et omnes ‘sen-' 
sus, cogitationes et actus meos dirigere et gu- 
bernare digneris in heneplacito tuo, ut de cae- 
tero tibi vivam, tibi serviam, tibique me to- 
tum tradam. Scio equidem Domine, quia ex 
hoc, quod me fecisti, debeo tibi me ipsum, et 
quia me redemisti, ples quam meipsum tibi de- 
berem, si modo haberem: verum nec plus ha- 
.beo, nec quod habeo tibi sine te dare possum. 
Per te ipsum ergo te deprecor, Domine Jesu 
Christe, ne derelinquas me; fécisti namque me, 
e cum non essem; redemisti me, cum periissem; 
mortuus fueram, ad mortuum descendisti, mor- 
talitatem suscepisti; ad servum Rex venisti; 
ut servum redimeres, te ipsum tradidisti; ut 
ego viverem, tu ipse mortem subiisti, mortem . 
superasti. In peccatis venumdatus eram; ve- 
nisti pro me, ut me redimeres: et tantum di- 
lexisti me, ut etiam sanguinem proprium da- 
res in pretium pro me. Dilexisti Domine me 
, plus quam te, quia mori voluisti pro me. Tali 
pacto, tam charo pretio reduxisti me de exilio, 
redemisti de servitio, retraxisti de supplicio. 
Vocasti me nomine tuo, signasti me sanguine 
tuo, ut memoriale tuum semper esset apud me, 
nec unquam recederet a corde meo. Unxisti 
me oleo, quo tu unctus fuisti, ut a Christo Chri- 
stianus sim et dicar. In manibus tuis descrip- 
sisti me, ut mei memoria sit semper apud te; 
utinam saltem. tui memoria jugiter apud me ma- 
. neat! Excita igitur Domine in me mentem, quae 
et requirat, te desideret, te prae omnibus amet, 

te timeat, tuamque voluntatem exequatur. Ac- 
cipe me totum, et trahe me ad te, ut tuus sim 
imitatione et dilectione, sicut tuus sum crea- 
tione et redemtione. Emenda et in melius con- 
verte vitam meam; tolle a me, quod mihi no- 
.cet et tihi displicet, et da, quod nosti tibi pla- 
cere et mihi prodesse, quo te Deum, Domi- 
num et Salvatorem meum in saecula saeculo- 
rum videre, laudare et praedicare valeam, qui 
cum Deo Patre et Spiritu sancto vivis et reg- 
nas Deus, ex hoc, nunc, et usque in sempi- 

ternum. Amen. ! I 


PRECATIO AD DEUM SPIRITUM 
SANCTUM. | 


Sancte Spiritus Paraclite, qui in die Pente- 
costes super Apostolos. descendisti, charitate, 
gratia et sapientia eorum implens pectora: oro. 
te per illam ineffabilem misericordiam et libe- 
rahtatem, ut digneris sinum animae meae im- 
plere tua gratia, ineffabilique amoris tui dul- 
cedine interiora mea perfundere. 

Veni, sancte Spiritus, et emitte coelitus lucis 
tuae radium. Veni medice languentium, veni 
purgator criminum, veni fortitudo fragilium, 
veni peccantium remedium. Veni doctor hu- 
milium, veni destructor superborum, veni om- 
nium virtutum singulare decus, veni morientium 
unica salus. Veni Deus meus, et adorna tibi 
thalamum, in quo digne te cum omnibus di- 
vitiis et misericordiis tuis suscipiam. Inebria 
me dono sapientiae, illumina me dono intellec- 
tüs, rege me dono consilii, confirma me dono 

fortitudinis, instrue me dono scientiae, vulnera 
me dono pietatis, et transfige cor meum dono 
sancti tui timoris. mE | 

O dulcissime amator mundorum cordium? 
ure et inflamma ommia mea viscera igne amo- 
ris tui suavissimo: ut ignita in te rapiantur et 
in te ferantur, qui es centrum et omnium bo- 
norum meorum finis ultimus. ©O dulcissime 
sanctarum animarum amator! cum non igno- 
res, me nihil ex me, neque pro me posse: ex- 
tende piam manum tuam super me, et fac ut 
exeam a me et perveniam ad te. Mortifica, ex- 
tingue et dissolve in me, quidquid tibi displi- 
cet, ut in omnibus me tuae voluntati facias con- - 
formem; ut vita mea in posterum perfectum sit 
coram te sacrificium, seu potius holocaustum, 
quod tui amoris igne totum comburatur. 

O quis mihi tribuet, ut ad summum illud 
bonum tandem perveniam? Respice Domine, 
respice et vide, quomodo haec paupercula crea- 
tura ad te nocte ac die suspirat, anima. mea 
ad te sitit Deum suum. Quando veniam et ap- 

arebo ante faciem gratiae tuae? quando in- 
abo in locum admirabilem tabernaculi tui, ut 
perveniam ad domum Dei mei? quando prae- 
sentia tuae gloriae satiabor? quando per te 
liberabor ab omni tentatione, et mortalitatis 
Hans fragilitatem superabo? © fons aeterni 
splendoris! reduc me ad abyssum aeterni bo- 
ni, a quo creatus sum: ut ibi cognoscam te, 
sicut cognitus sum, te diligam, sicut a te di- 
lectus sum, te videam teque fruar in societate 
omnium electorum, quemadmodum et tu me 
vidisti ab aeterno. Amen. Sp 

HYMNUS ve s. SPIRITU. 


Veni Creator Spiritus, Mentes tuorum visita, 
Imple superna gratia, Quae tu creasti pectora. 
ui diceris Paraclitus, Altissimi donum Dei, 
Fons vivus, ignis, charitas, Et spiritalis unctio. 
Tu septiformis munere, Digitus paternae dex- 
terae, Fu rite promissum Patris, Sermone di- - 


. tans guttura! 


Accende lumen sensibus, Infunde amorem - 
cordibus, Infirma nostri corporis Virtute fir- 
mans perpet. — 

Hostem repellas longius, Pacemque dones 
protinus; Ductore sic te praevio Vitemus omne 
noxium. | | 

Per te sciamus da Patrem, Noscamus atque 
Filium, Teque utriusque Spiritum Credamus 
omni tempore. | — 

Deo Patri sit gloria, Et Filio qui a mortuis 
Surrexit, ac Paraclito In saeculorum saecula. 
Amen. | ij 

Antiph. Veni sancte Spiritus, reple tuorum | 


.corde fidelium, et tui amoris in eis ignem 


accende. l : 
X. Emitte Spiritum tuum, et creabuntur. 


| Kk. Et renovabis faciem terrae. 


Oremus. Deus, qui corda fidelium sancti 
Spiritus illustratione docuisti: da nobis in eo- 
dem Spiritu recta sapere, et de ejus semper 
consolatione gaudere. Per Christum Dominum 
nostrum. Ek. Amen |. . > A 

Libellus etc. E 

HYMNUS ss. AMBROSII er AUGUSTINI 
DE Ss. l'RINITATE. E 
Te Deum laudamus: te Dominum confitemur. > 
Te aeternum Patrem omnis terra veneratur. 
Tibi omnes Angeli, tibiCoeli et universae Po- 
-testates, . a 
Tibi Cherubim etSeraphim incessabili voce pro- 
.. clamant: 
Sanctus, 
Sanctus, mE 
. Sanctus Dominus Deus Sabaoth! | 
Pleni sunt coeli et terra majestatis gloriae tuae. 
Te gloriosus Apostolorum chorus, 
Te Prophetarum laudabilis numerus, 
Te Martyrum candidatus laudat exercitus. — - 
Te per orbem terrarum sancta confitetur Ec- 
X clesia, l 
, Patrem immensae majestatis, PT: 
Venerandum tuum verum et unicum Filium, 
Sanctum quoque Paraclitum Spiritum. 
Tu hex plore Christe, 
` Tu Patris sempiternus es Filius, 
Tu ad liberandum suscepturus hominem non 
- horruisti Virginis uterum. 
Tu devicto mortis aculeo aperuisti credentibus 
| regna coelorum. : | 
Tu ad dexteram Dei sedes in gloria Patris. 
Judex crederis esse ventürus. A | 
Te ergo quaesumus , tuis famulis subveni, quos 
pretioso Sanguine redemisti. 
Aeterna fac cum Sanctis tuis in gloria numerari. 
Salvum fac populum tuum, Domine, et benedic 
haereditati tuae... - 


Et rege eos, et extolle illos usque in aeternum. 

Per singulos dies benedicimus te, 

Et laudamus nomen tuum in saeculum, et in 

| saeculum saeculi. | 

Dignare Domine die isto sine peccato nos cu- 
stodire. _ ; 

Miserere nostri Domine, miserere nostri. 

Fiat misericordia tua Domine super nos, quem- 

admodum speravimus in te. | 

‘In te Domine speravi, non confundar in ae- 
ternum. 

Y. Benedicamus Patrem et Filium cum sancto 
Spiritu. Ix. Laudemus.et superexaltemus eum 
in saecula. = 

ut Oremus. | 

Omnipotens sempiterne Deus, qui dedisti fa-- 
mulis tuis in confessione verae fidei aeternae 
"Trinitatis gloriam agnoscere, et in potentia ma- 
jestatis adorare unitatem: quaesumus, ut ejus- 
dem fidei firmitate ab onibus semper munia- 
mur adversis. Per Christum Dominum. no- 
strum. lx. Amen. 2 5 | E 


Pro gratiarum actione dicitur sequens Oratio: 


Deus, cujus misericordiae non est numerus, 
et bonitatis infinitus est thesaurus: piissimae. 
Majestati tuaé pro collatis donis gratias agi- 
mus, tuam semper clementiam exorantes: ut, . 
d petentibus postulata coneedis, eosdem non 

eserens ad praemia futura disponas. Per Chri- 
stum Dominum nostrum. kK. Amen. 


" Eg * 

= MEDITATIO 
IN. ORATIONEM DOMINICAM, 


EX EPISTOLIS S. PAULI COLLECTA. 


Pater noster, qui es in coelis. 


Denedictus Deus et Pater Domini nostri Jesu 


Christi, Pater misericordiarum et Deus totius 
consolationis (2. Cor. 1, 3.), qui praedestinasti 


nos in adoptionem filiorum per Jesum Christum- 


(Eph. 1, 5.): solus habens immortalitatem, et 
lucem habitans inaccessibilem (1. Tim. 6, 16.): 
cum gaudio gratias agimus tibi, qui dignos nos 
fecisti in partem sortis sanctorum in lumine. 
. (CoL 1,11. 12.) Non enim accepimus spiritum 
servilutis iterum in timore; sed accepimus spi- 
ritum adoptionis filiorum, in quo clamamus: 
Abba, Pater. Ipse enim Spiritus testimonium 
reddit spiritui nostro, quod sumus filii Dei; si 
utem Alii, et haeredes, haeredes quidem Dei, 
cohaeredes autem Christi. (Rom. 8, 15—17.) 


1. Sanctificetur nomen tuum. 


^ 


Da, ut imitatores tui simus, sicut filii charis: ` 


simi, et ut filii lucis ambulemus in omni boni- 
tate et justitia et veritate, probantes quid sit 
beneplacitum tibi; nec communicemus operi- 
bus infructuosis tenebrarum (Eph. 5, 1. 8— 11.), 
ne nomen tuum per nos blasphemetur iuter Gen- 
tes. (Hom.2,24.) DigneEvangelio Christi con- 
versemur (Philipp. 1, 27.), üt simus sine que: 
rela et simplices filii tui, sine reprehensione, 


A 

in medio nationis pravae et perversae, tamquam 


luminária in mundo, verbum vitae continentes, - 


ad gloriam tuam in die Christi (Philipp. 2, 15. 
16.): ut ambulemus digneDeo per omnia pla- 
centes, in omni opere fructuantes et crescen- 
tes in scientia Dei. (Col. 1, 10.) Da, ut, sive 
manducamus, sive bibimus, sive aliud quid fa- 
cimns, s in gloriam tuam faciamus. (1. Cor. 
10, 31. | 


2. Adveniat regnum tuum. 


uia caro et sanguis regnum Dei possidere ` 
non possunt (1. Cur. 15, 50.): hinc flectimus ge- 
nua nostra ad te Patrem Domini nostri Jesu 
Christi, ut des nobis secundum divitias gloriae 
tuae, virtute corroborari perSpiritum tuum in 
interiori homine, Christum habitare er fidem 
in cordibus nostris (Eph. 3, 14. 16. 17.), ut non 
regnet peccatum in nostro mortali corpore. 
(Rom. 6, 12:) Tu enim, eripuisti nos de po- 
testate tenebrarum, et transtulisti in regnum 
Filii dilectionis tuae. (CoZ. 1, 13.) Scimus au- 
tem, quoniam si terrestris domus nostra hu- 
jus habitationis dissolvatur, quod aedificatio- 
nem ex Deo habemus; domum non manufac- 
tam, aeternam in coelis. Dum autem sumus 
in corpore, peregrinamur a Domino (2. Cor. 
8, 1. 6.); ideo desiderium habemus, dissolvi & 
esse cum Christo. (Philipp. 1.23.) Propter quod 
non deficimus. Sed licet is, qui foris est, no- 
ster homo corrumpatur; tamen is, qui intus 
est, renovatur de die in diem. Id enim, quod 
in praesenti est momentaneum et leve tribu- 
lationis nostrae, supra modum in sublimitate 

aeternum gloriae pondus operatur in nobis, non 
contemplantibus nobis, quae videntur, sed quae 
non videntur. Quae.enim videntur, temporalia 
sunt; quae autem non videntur, aeterna. (2. 
t` Cor. 4, 16—18.) | | 


3. Fiat voluntas tua, sicut in coelo, et 
in terrra. | 
Tu enim es, Domine, qui operaris in nobis 
velle et perficere pro bona voluntate tua. (PAi- 
lipp. 2,13.) Itaque fac ut impleamur agnitione 
voluntatis tuae, in omni sapientia et intellectu 
RAN ut ambulemus digne, tibi per omnia 
placentes (Col. 1, 9. 10.); haec est enim volun- 
tas tua, sanctificatio nostra. (1. Thess. 4, 3.) 
 Nolimus conformari huic saeculo, sed refor- 
memur in novitate sensus nostri, ut probemus, 
quae sit voluntas Dei bona, et beneplacens et 
perfecta. (Rom. 12, 2.) Non enim sufficientes 
sumus cogitare aliquid a nobis, quasi ex no- 
bis, sed sufficientia nostra ex Deo est. Tribue 
ergo nobis Spiritum et operare virtutes in no- 
bis (Gal. 3, 5.), ut faciamus voluntatem tuam 
(Hebr. 13. 21.), sicut administratorii spiritus tui 
in ministerium missi propter eos, qui haeredi- 
tatem capient salutis. (Hebr. 1, 14.) 


:4. Panem nostrum quotidianum da 
nobis hodie. ; : 


` Est magnus quaestus pietas cum sufficientia. 
Nihil enim intulimus in hunc mundum; haud 

. "dubium, quod nec aufferre quid possumus. Ha- 
bentes autem alimenta, et quibus tegamur, his 
contenti simus. (1. Zim, 6, 6—8.)- 

Sint ergo mores nostri sine avaritia, contenti 
praesentibus. 'Tu enim dixisti: Non te dese- 
ram neque derelinquam; ita, ut confidenter di- ^ 
camus: Dominus mihi adjutor. (Hebr. 15, 5. 6.). 
Prope es Domine. Nihil solliciti simus, se 
ubique et in omnibus instituti, sciamus satiari 
et esurire, abundare et penuriam pati. (PAi- 
lipp. 4, 5. 6. 12.) Ante omnia vero exercea- 
mus nos ad pietatem, quae ad omnia utilis est, 

omissionem habens vitae, quae nunc est, et 
rutas: (1. Tim. 4, 7. 8.) 

- Da nobis non sperare in incerto divitiarum, 
sed in te Deo vivo (qui praestas nobis omnia 
abunde ad fruendum), bene agere, divites fieri 
in bonis operibus, facile tribuere, communi- 
care, thesaurizare nobis fundamentum bonum 
in futurum, ut apprehendamus veram vitam. 
(1. Tim. 6, 172 — 19.) 
.: Potens es autem, o Deus, omnem gratiam 
abundare facere in nobis, ut in omnibus sem- 
er omnem sufficientiam habentes, abundemus 
in omne opus bonum. Qui autem administras 
semen seminanti, et paném ad manducandum 
praestabis. (2. Cor. 9, 8. 10.) 


5. Et dimitte nobis debita nostra, 
sicut et nos dimittimus debito- 
i : ribus nostris. 


uoniam non habitat in carne nostra bonum, 
ut non quod volumus bonum, hoc faciamus, _ 
sed quod nolumus malum, hoc agamus (Rom. 
7, 18. 19.); et regnante peccato in nostro mor- 
tali corpore, obedivimus concupiscentiis ejus. 
Heu,.quam saepe exhibuimus membra nostra 

arma iniquitatis peccato (Rom. 6, 12, 13.), et 
divitias bonitatis, patientiae et longanimitatis 
tuae contemsimus! non curantes, quoniam be- 
nignitas tua ad poenitentiam nos adducit: se- 
cundum autem duritiam nostram et impoeni- 
tens cor thesaurizavimus nobis iram in die irae 
et revelationis justi judicii tui, qui reddes uni- 
cuique secundum opera ejus. (Hom. 2, 4— 6.) 

Sed ostendens, Pater, divitias gloriae tuae, 
fac nos vasa misericordiae praeparata «in glo- 
riam (Rom. 9, 23.); et ubi abundavit delictum, 
MEL et gratia. (Rom. 5, 20.) 

cce remittimus et aliis minas, ut tu Domi- 

nus noster in coelis propitius sis iniquitatibus 
nostris. (Eph. 6, 9. Hebr. 8, 12.) Tu nos quo- 
qué indue, sicut electos tuos, viscera miseri- 
cordiae, benignitatem, humilitatem, modesti- 
am, patientiam (Col. 3, 12.): ut simus invicem 
benigni, misericordes, donantes invicem, si- 
cut et tu in Christo donasti nobis (Eph. 4, $2.)5 
nulli malum pro malo reddentes, sed, si fieri 
potest, quod in nobis est, cum omnibus ho- 
minibus pacem habentes; non defendentes nos- 
met ipsos, sed demus locum irae, tibi relin- 
quentes vindictam. Nec sinamus nos vinci a 
malo, sed vincamus in bono malum. (Rom. 12, 
17 — 24.) Quae pacis sunt, fac, sectemur, et 

uae aedificationis sunt, invicem custodiamus. 
Rom. 14, 19.) 


^. 6. Et ne nos inducas in tentationem. 
T'entatio nos non apprehendat, nisi humana 

De Cor. 10, 13.): ne, sicut serpens Evam se- 
uxit astutia sua, Ita corrumpantur sensus nọ- 

stri, et excidant a simplicitate, quae est in Chri- 
sto Jesu. (2. Cor. 11, 3.) Fidelis es Deus, non 
patieris nos tentari supra id quod possumus; 
sed etiam facies cum tentatione proventum, ut 
possimus sustinere. (1. Cor. 10, 13.) 


7. Sed libera nos a malo. 


Confirma nos denique et custodi a malo. 
(2. Thess. 3, 3.) Contere satanam sub pedibus 
nostris velociter (Rom. 16, 20.), ut non circum- 
veniamur ab eo: non enim ignoramus cogita- 
tiones ejus. Accipiamus armaturam tuam, ut 
possimus stare adversus insidias Diaboli, et re- 
sistere in die malo, et in omnibus perfecti stare, 
induti loricam fidei et charitatis et galeam spem 
salutis. (Eph. 6, 11. 12. 1. Thess. 5, 8.) Non si- 
mus fidentes in nobis, sed in te, Deus. (2. Cor. 
1, 9.) Ideoque confidimus hoc ipsum, quia, qui 
coepisti in nobis opus bonum, perficies usque 
in diem Christi Jesu. (Philipp. 1, 6.) Fidelem 
credimus esse te, qui repromisisti. (Hebr. 10, 24.): 
quotquot enim promissiones tuae sunt, sum Est 
et Amen! (2. Cor. 1, 20.) 


r 


| ORATIONES 
SEPTEM DE PASSIONE DOMINI, 


SEPTEM HORIS CANONICIS RESPONDENTES. © 


L 4d Matutinum. Domine Jesu; per amo- 
rem, quo tuos in fine dilexisti; per sanguine- 
- n * * , 
E : 

um sudorem, quem in horto fudisti; per in- 
jurias et dolores, quos a tuo discipulo tradi- 
tus et vehditus, ab impiis Judaeis ligatus et 
distractus sustinuisti: absolve meorum vincula 
peccatorum, et liga hanc animam meam for. 
tissimis charitatis tuae funiculis, qui dissolvi 
non possunt. Qui vivis et regnas in saecula 
saeculorum, Ámen. we 

lI.. Ad Primam. Domine Jesu, qui hora diei 

rima Pilato praesentatus, Judex coelestis ju- 
B ici terreno, et reus falsorum criminum ab im- 
piis Pontificibus factus fuisti: succurre nobis 
miseris peccatoribus in judicio, ut non aeter- 
nis suppliciis cum impiis condemnemur, sed tuis 
fidelibus jungi in coelestibus mereamur. Qui 
vivis et regnas in saecula saeculorum, Ámen. 

Ill, Ad Tertiam. Domine Jesu, qui hora diei 
tertia flagellis caesus, et spinis coronatus 
fuisti: tribue nobis famulis tuis, ut corpora no- 
stra voluntaria castigatione macerantes, sub ca- 
pite spinoso digna censeri membra mereamur. 
Qui vivis et regnas in saecula saeculorum, Amen. 
/ IV. Ad Sextam. Domine Jesu, qui hora diei 
sexta transfossis manibus et pedibus e Crucis 
ligno pependisti, iisdemque clavis damnationis 
nostrae chirographum in patibulo confixisti: con- 
cede animae meae, ut liberata a servitute peccati, 
has sanctissimas plagas tuas tanquam insignia li- 
berationis meae semper feram in medio cordis 
mei. Qui vivis et regnas in saecula saeculo- 
rum, Amen. | 

V. Ad Nonam. Domine Jesu, qui hora diei 
mona, consummatis omnibus, inclinato capite- 
Deo Patri spiritum reddidisti, atque in mortu- 


~ 

- um hominum genus spiraculum vitae inspirasti: 


concede mihi peccatori, ut, qui totum me tibi 
debeo pro me facto, totum me iterum debeam 
pro refecto, nec jam mihi, sed tibi qui pro me 
mortuus es, in perpetuum vivam. Qui vivis et 
regnas in saecula saeculorum, Amen. 

VI. Ad Vesperas. Domine Jesu, qui hora diei 
vespertina e Cruce deponi mortuus in san- 
ctissimae Genitricis tuae brachia voluisti: con- 
cede propitius, ut et crucem meam, quam mihi 
largiri pro tua bonitate volueris, nunquam in 
vita derelinquam, et in morte ex ea depositus, 
per clementissimae Matris tuae manus ante te 
merear praesentari. Qui vivis et regnas in sae- 
cula saeculorum, Ámen. ... ! 

VII. Ad Completorium. Domine Jesu, qui hora 


completorii-in sepulchro quievisti, et a Ma- 


tre tua moestissima et ab aliis mulieribus plan- 
ctus fuisti: fac nos, quaesumus, tuam sanctissi- 
mam Passionem veris lachrymis plangere, nec 
unquam ea, per quae iterum crucifigaris, admit- 
tere. Qui vivis et regnas in saecula saeculo- 
rum, Amen. 


EXERCITIUM PIETATIS 
AB ALEXANDRO VII. xr INNOCENTIO XI. 
l SUMME COMMENDATUM. 


Adoro te, o sanctissima Trinitas, Pater, Filius 
et Spiritus: sanctus, tres Personae, unus et 50- 
lus Deus! : 

Dejicio me in abyssum mei nihili, sub con- 
spectu divinae Majestatis tuae. | 
* Credo firmissime, paratus mille vitas profun- 
dere in contestationem omnium eorum, quae no- 
bis in sacra Scriptura revelasti, et per Ecclesiam 
tuam credenda proposuisti. 

Omnem spem meam in te colloco, et quid- 
quid pessum habere boni, sive spiritualis sive 
corperalis, tam in hac quam in altera vita, id 
totum desidero, spero, et volo solum consequi 


de manu tua, Deus meus, vita mea, et unica . 


spes mea. | 

Consigno tibi hodie et in perpetuum corpus 
et animam meam, omnes potentias meas, me- 
moriam, intellectum, voluntatem, et omnes sen- 


sus meos. 


Protestor me non consentire, neque consen- 
surum unquam, quantum in me est, in ullam 


rem, quae fiat vel cum minima offensa tuae di- 


vinae Majestatis. T 
Propono firmissime impendere omne esse me- 
um, facultates ac vires meas, ad servitium et 
gloriam tuam. | 
Paratus sum suscipere quascunque 'adversita- 
tes, quas mihi paterna tua manus immiserit, ad 
dandum gustum beatissimo Cordi tuo. 


. Vellem me totum, quantusquantus sum, im- 
pendere et procurare, ut ab omnibus tibi ser- 


viatur, atque omnes homines te glorificent et - 


ament Deum Creatorem suum. : 


Gaudeo summe de tua aeterna felicitate, et 
exulto de tua tam magna gloria in coelo et in 
terra. : 


by 


* 


- 


— 109 — 


Gratias tibi ago infinitas pro innumeris be- 
neficiis, quae mihi et toti mundo collata sunt, 
et in dies incessanter a benignissima tua provi- 
dentia conferuntur. : 

Amo tuam infinitam bonitatem propter se ip-- 
sam ex toto affectu cordis et animae meae; et vel. 
lem, si possem, amare eo amore, quo te amant 
Angeli et homines justi, cum quorum amore 
conjungo imperfectissimum . amorem meum. 

Offero divinae Majestati tuae, in unione me- 
ritorum passionis, vitae et mortis Christi, bea- 
tissimae semper Virginis, et omnium Sanctó- 
rum, ex nunc pro semper omnia opera mea, 

retiosissimo Sanguine Jesu Redemtoris nostri | 

ota et involuta. 

Statuo omnino participem me facere, quan- 
tum possibile est, Indulgentiarum per preces 
et actiones hujus diei, et illas applicare per 
meen suffragii pro animabus purgatorii. 

olo etiam omne illud, quod possum, of- 
ferre in poenitentiam et satisfactionem meo- 
rum peccatorum. ; 

Deus meus! cum tu sis infinite dignus omni 
amore et servitio, siquidem tu es qui es; do- 
leo ex toto corde de omnibus meis peccatis, 
. illaque detestor super omnia mala, quia tibi 
Deo meo, quem super omnia amo, summo- 
pere displicent: peto humillime venianr; fa- 
coque firmissimum propositum, nunquam of- 
fendendi tuam bonitatem in aeternum. 

_ In tua vulnera me projicio, o Jesu! ibi me 
absconde et defende, hodie et semper, donec 
mihi largiaris. gratiam, videndi te et amandi 


in aeternum. Ámen. ! 


- 


— 110 — 


- - ORATIO CLEMENTIS XI. 


PRAECIPUOS ACTUS RELIGIONIS. 
CONTINENS. | 


Credo Domine, sed credam firmius; spero Do- 
mine, sed sperem. securius; amo Domine , sed 
amem ardentius; doleo Domine, sed doleam 
vehementius. Ped 

Adoro te ut primum principium; desidero 
te ut finem ultimum; laudo te ut benefacto- 
rem perpetuum; invoco te ut defensorem pro- 
pitium. | s 

Tua me sapientia dirige, justitia contine, 
clementia solare, potentia protege. l 

Consecro tibi cogitanda, ut. sint a te; dicen- 
da, ut sint de te; facienda, ut sint secundum 
te; ferenda, ut sint propter te. 

Volo, quidquid vis; volo, quia vis; volo, 
quomodo vis; volo, quamdiu. vis. 

. Oro te, ut intellectum meum illumines, vo- 
luntatem inflammes, corpus emendes, animam 
sanctifices. — - ; 

Defleam praeteritas iniquitates; repellam fu- 
Suras tentationes; corrigam vitiosas propensio- 
nes; extolam idoneas virtutes. 

Tribue mihi, bone Deus, amorem tui, odi- 
um mei, zelum proximi, contemptum saeculi. © . 

Studeam superioribus obedire, inferioribus 
, subvenire, amicis consulere, inimicis parcere. 
' .Vincam voluptatem austeritate, avaritiam lar- 
gitate, tracundiam lenitate, tepiditatem virtute.. 


4 

Redde me piace in consiliis, constan- 
tem in periculis, patientem in adversis, humi- 
lem in prosperis. j 

Fac, Domine, ut sim in oratione attentus, 
in epulo sobrius, in munere sedulus, in pvo- 
posito firmus. za 

Curem habere innocentiam interiorem, mo- 
destiam exteriorem, conversationem exempla- 

rem, vitam regularem. | 


Assidue invigilem naturae domandae, gratiae 
fovendae, legi servandae, saluti acquirendae. 


Discam a te, quam tenue sit quod terrenum 
est, quam grande quod divinum, quam breve 
quod temporaneum, quam durabile quod ae- 
ternum. | 

Da, ut mortem praeyéniàm, judicium perti- : 
meam, infernum effugiam, paradisum obtineam. 
Amen. "E 


- 

. ORATIO | 
s THOMAE AQUINATIS, |. 


PRO VARIIS VIRTUTIBUS OBTINENDIS. 

Concede mihi, quaeso, omnipotens et miseri- 
cors Deus, quae tibi placita sunt, ardenter con- 
cupiscere, prudenter investigare, veraciter ag- 
noscere, et perfecte adimplere. Ad laudem et 

.- gloriam Nominis tui ordina statum meum; et 
quod a me requiris ut faciam, tribue ut sciam, 


a“ 


— 112 — 


possim et velim: et da exequi, ut oportet et 
expedit ‘saluti animae meae. 

Via mihi, quaeso, ad te sit tuta, recta et 
consummata, non deficiens inter prospera et 
adversa, ut in illis non extollar, et in istis non 
deprimar. De nullo gaudeam vel doleam, nisi 
quod promovcat ad te, vel quod abducat a te. 
Nulli placere appetam, vel displicere timeam 
nisi tibi. - 

- Omnia in charitate da facere, et quod ad: 
cultum tuum non pertinet, quasi mortuum -re- 
putare. Actiones meas da peragere non ex con- 
suetudine, sed ad te referre cum devotione. 

Vilescant:mihi omnia transitoria propter te, 
et chara mihi sint omnia tua, et tu Deus meus 
plus quam omnia. Delectet me omnis labor, 
qui est pro te; et taediosa sit mihi omnis quies, 
quae non est in te. | NNNM 

Frequenter et ferventer da mihi, dulcissime 
Domine, cor meum ad te dirigere, et defec- 
tionem meam cum emendationis proposito do- 
lendo pensare. . 

Fac me, Deus meus, humilem sine fictione, 
hilarem sine dissolutione, tristem sine dejec- 
, tione, maturum sine gravitate, agilem sine le- 
vitate, veracem sine duplicitate, timentem sine 
desperatione, in te sperantem sine praesum- 
tione, castum sine corruptione, proximum cor- 
rigere sine indignatione, ipsumque aedificare 
verbo et exemplo sine elatione, obedientem sine 
Gontradictione, patientem sine murmuratione. 

Da mihi, dulcissime Jesu, cor pervigil, quod 
nulla a te abducat curiosa cogitatio: i immo- 
bile, quod nulla deorsum trahat indigna affec- 

tio: da invictum, quod nulla fatiget tribulatio: 
da liberum, quod nulla sibi vendicet violenta | 
delectatio: et da rectum, quod ‘nulla seorsum 
obliquet sinistra intentio. 

Largire mihi, dulcissime Deus meus, intel- 
lectum te cognoscentem, diligentiam te quae- 
rentem, sapientiam te invenientem, conversa- 
tionem tibi placentem, perseverantiam te dul- 
citer expectantem, fiduciam te feliciter amplec-.: 
tentem: da tuis poenis configi per poeniten- 
tiam, tuis beneficiis uti in via per gratiam, et 
tandem tuis gaudiis in patria frui per gloriam. 

ui cum Patre et Spiritu sancto vivis et reg- - 
nas in saecula saeculorum. Amen. , 


A 


HYMNI | 
DE DOMINICIS xr FESTIS MAJORIBUS _ 
rer ANNUM. | 


CUM ORATIONIBUS ECCLESIAE, 


DOMINICIS ADVENTUS. ` 


Placare tandem fletibus, O Numen! usque 
nunc Sion Captiva luget, et suis Defessa du- 
dum vinculis. 

Lethale per scelus patris Proles jacebat 
saucia, Et lege summi judicis Morti secundae 
debita. 

Heu! quis ruinae tam gravis Sarcire damna 
sufficit? Tanto quis unquam conferat Parem 
medelam vulneri? | | 


, 

Suo relictus crimini Orbisne totus corruet? 
Suone tantum funeri Nascetur humanum genus? 

Moraris, a prioribus Desiderate gentibus: 
- Ni tu, Redemtor, advenis, Spes tota laesis 

occubat. - | | be 
. Rorate coeli desuper: Justum pluant nubes 
Deum: Sinu reclusa fertili Tellus salutem ger- 
minet! | 

Votis faveto supplicum, O trine, qui cle- 
mens Deus! Plebique promissam tuae Redem- 
fionem perfice. Amen. | 

Y. Veni Domine, et noli tardare. W. Re- 
laxa facinora plebi tuae. | 

Oratio. Excita, quaesumus Domine, poten- | 
tiam tuam, et veni: ut ab imminentibus pec- 
catorum nostrorum periculis te mereamur pro- 
legente eripi, te liberante salvari. Qui vivis 
et regnas in saecula saeculorum. Ix. Amen. 


IN NATIVITATE DOMINI. 


V otis Pater annuit, Justum pluunt sidera; Sal- 
vatorem genuit Intacta puerpera: Homo Deus 
nascitur. . 3 " 


Superum concentibus Panditur mysterium: 
Nos, mixti pastoribus cingamus praesepium, 
In quo Christus sternitur. Í 

Tu lumen de lumine Ante solem funderis: . 
Tu Numen de Numine Ab aeterno gigneris, 
Patri par progenies. - mE l 
Tantus es! et pene (Quae te premit cha- . 
ritas!) Sedibus delaberis:~ Ut surgat infirmi- 
ta$, Infirmus humi jaces. 3p 

uae nocens debueram, Innocens exseque- . 
ris: Tu legi, quam spreveram, Legifer subji- 
ceris: Sic doces justitiam. : 

. Coelum cui regia, Stabulum non respuis: ' 
ui donas imperia, Servi formam induis: Sic 
teris superbiam. 

Nobis ultro similem Te praebes in omnibus, 
Debilibus debilem, Mortalem mortalibus: His 
trahis nos vinculis. | v 

Cum aegris confunderis, Morbi labem ne- 
sciens; Pro peccato pateris, Peccatum non fa- 
ciens: Hoc uno dissimilis. | 

Summe Pater, Filium Qui mittis ad homi- 
hem, Gratiae principium, Salütis originem: - 
Da Jesum cognoscere. , | i 

Cujus igne coelitus Charitas accenditur, Ades, 
alme Spiritus: Qui pro nobis nascitur, da Je- 
sum diligere. Amen. 

WV. Verbum Caro factum-est, alleluja. Ix. Et 
habitavit in nobis, alleluja. 

Oratio.. Concede, quaesumus: omnipotens. 
Deus: ut nos Unigeniti iui nova per carnem 
nativitas liberet, quos sub peccati Jugo vetusta 


servitus tenet. Per eumdem Christum Domi- - 


num nostrum. Fx, Amen. 


- 


. IN CIRCUMCISIONE DOMINI. 


Felix dies, quam proprio Jesus cruore con- 
secrat: Felix dies, qua gestiit Opus salutis 
aggredi. 

Vix natus. ecce lacteum Profundit infans san- 
guinem: Libamen est hoc funeris, Amoris hoc 
praeludium. 


- 

Ingressus orbem, jam Patris Mandata prom- 


. tus exequi, Statum praeoccupat diem, Et qua 


potest, fit victima. | 
Amore se facit reum, Poenasque solvit in. 
nocens, Sub lege factus legifer, A lege nos 
ut eximat. 
uo Christus ictu laeditur, Lex abrogata con- 
cidit; Et subrogatur sanctior, Mansura semper 
charitas. | | 
Tu Christe, quod non est tuum, Nostro re- 
cide pectore: Inscribe nomen, intimis Inscribe 
nomen cordibus. i 
ui natus es de Virgine, Jesu tibi sit glo- 
ria, Cum Patre cumque Spiritu In sempiterna 
saecula. Amen. M. T 
Y. Notum fecit Dominus, alleluja. XE. Sa- 
lutare suum, alleluja. | 
Oratio. Deus, qui salutis aeternae, beatae 
Mariae virginitate foecunda, humano generi 
praemia praestitisti: tribue quaesumus, ut ipsam 
pro nobis intercedere sentiamus, per quam me- 


.ruimus auctorem vitae suscipere, Dominum no- 


strum Jesum Christum Filium tuum. Fx. Amen. 


IN EPIPHANIA DOMINI. 


Ad Jesum accurrite , Corda vestra subdite Regi 
novo gentium. JO 

Stella Christum praedicat, Intus fides indicat 
Redemtorem omnium. 

Huc afferte munera Voluntate libera, Mu- 
nera sed cordium. 

Haec erit gratissimaSalvatori victima, Men- 
tis sacrificium. : | 

Aurum offert charitas, Et myrrham austeri- 

tas, Et thus desiderium. | | 
. Auro Rex agnoscitur, Homo myrrha colitur, 
Thure Deus gentium. ‘ m 

Judaea, gaudentibus Non invide gentibus Re- 
tectum mysterium. 

Post custodes ovium Se Magi fidelium Jun- 
gunt in consortium. | 

ui'Judaeos advocat Christus, gentes con- 
"vocat In unum tugurium. P 
. Bethlehem fit hodie Totius ecclesiae Nascen- 
tis exordium. | i u 

Regnet Christus cordibus, Et victis rebelli- 
bus, Proferat impérium. 'Amen. 

W. Adorabunt eum omnes-reges terrae. 
` X. Omnes gentes servient ei. 

Oratio. Deus, qui hodierna die Unigenitum 
tuum gentibus stella duce revelasti: concede 
propitius, ut, qui jam te ex fide cognovimus, 
usque ad contemplandam speciem tuae celsitu- 
: dinis perducamiur. Per eumdem Christum Do- 
minum nostrum. lx. Amen. | 


IN FESTO ss. NOMINIS JESU. 


Jesu, tuo quot Nomine Terris stupenda pro- 
micant, Mirentur, et cantu novo Cuncti cele- 
brent ordines. ` 


Lux vera factum gentibus Fugat tenebras . 
lumine; Quos vanus error luserat, Collustrat 


alma veritas. |j 


Uno docent Apostoli Hoc roborato Nomine: 


» 


Gentes stupentes audiunt, Fidesque crescit 
in dies, — ` E 


t 

Hoc invocato protinus, Velut potenti fulmi- 
ne, Delubra vana proruunt, Fictumque numen 
sternitur. 

Vix ore, Jesu, promeris, Orci fremunt po- 
tentiae: Jubente te daemon furens Mentes re- 
linquit efferas. 

Naiara subdit se tibi, Surgunt sepulchris cor- 
pora, Erupta muto vox redit, Claudo gradus, 
caeco dies. 

Jesu, salus fidelium, Te nostra vox primum 
sonet, Nomen verendum gentibus Omnes ado- 
rent spiritus. : 

Te deprecamur supplices, Jesu, tuo da No- 
mine Servare pectus integrum, Et te frui pe-. 
renniter. ; | i 

Sit laus Patri, laus Filio; Par sit tibi laus, 
Spiritus, Favente quo Jesu sacrum Nomen sa- 
lus nobis erit. Amen. i 

Y. Sit Nomen Domini benedictum. IY. Ex 
hoc. nunc, et usque in saeculum. 

Oratio. Deus, qui Unigenitum Filium tuum 
constituisti humani generis Salvatorem, et Je- 
sum vocari jussisti: concede propitius; ut, cujus 
sanctum Nomen veneramur 1n tcrris, ejus quo- 
que aspectu perfruamur in coelis. Per eum- 
dem Christum Dominum nostrum. kk. Amen. 


IN PRAESENTATIONE DOMINI. 


Tellus et sidera, Vos obstupescite ; Virgo puer- 
pera Se piat: pandite Templi vos ostia. 
uas sanxit Legifer, Legibus subditur: Coeli 
Hex pacifer Altari sistitur: Fit Deus hostia. 
‘Christo delebiles Nunc sacrificuli Cedant, um- 
bratiles Nunc Agno vituli: En ipsa veritas. 

Ultra non rubeant Victimis atria: Thure non 
oleant Mosis altaria: En ipsa sanctitas. | 
Mortis jam praescius Vixnatus immolatSeDei 
Filius, (Sic Pater imperat) Cruce praeluditur. 
Senis.sollicita De vaticinio Maria, tacita Do- 
loris gladio Jamjam transfigitur.. 
nis concupieras Salutem populi, Quem ex- 
pectaveras, Viderunt oculi: Senex, jam morere. 
Et tu, vates pia, Promissa M pa Anna, my- 
_ steria Christum sperantibus Gaude jam pandere. 
ui te conplectimur, lumen de lumine, Carne 
qui pascimur Orta de Virgine, Seni da commori. 


Dum thus offerimus Ad atas, hostiam, Christe, 
dum sistimus, Puro tu gratiam Infunde pectori. 
Amen. OD 

Y. Annuntient in Sion nomen Domini. Ex. Et 
laudem ejus in Jerusalem. po 

Oratio. Omnipotens sempiterne Deus, ma- 
jestatem tuam supplices exoramus: ut, sicut | 

unigenitus Filius tuus hodierna die cum nostra 
carnis substantia in templo est praesentatus, 
- ita nos facias purificatis tibi mentibus praesen- 


tari. Per eumdem Christum Dominum nostrum. 
E. Amen. i 


- 


DOMINICIS QUADRAGESIMAE. 


Quod lex adumbravit vetus, Quod ipse sacra- 
vit novi Christus minister foederis, Decurri- 
mus jejunium., ^s | 

Utamur ergo parcius Verbis, cibis et poti- 
bus, Somno, jocis; et arctius Perstemus in 


, 


custodia. 


- 

Intenta mens cupidinis Fraenet rebelles im- 
etus; Ne cordis arcem, janua Qua se dat, 
ostis occupet. f 

Omnes ad aram eernuo Vultu precemur sup- 
plices: Ploremus, atque vindicem Flectamus 
iram Judicis. | 

Judex tremende, nos premit Immensa moles 
 . criminum; Immensa sed clemens Pater Par- 
cendo vinces crimina. - 

Nos, testa quamquam fictilis, Opus tuum 
sumus tamen; Natos perire ne sinas Christi 
. redemtos sanguine. l 

Quod fecimus sana malum, Auge bonum 
quod poscimus, Da corde contrito Deus tuam 
mereri gratiam. i ; 

Praesta beata Trinitas, Concede simplex Uni- 
tas, Ut fructuosa sint tuis Jejuniorum munera, | 
Amen. l 

W. Domine non secundum peccata nostra 
facias nobis. Ix. Neque secundum iniquitates 
nostras retribuas nobis. , 

- Oratio. Deus, qui Ecclesiam tuam annua qua- 
dragesimali observatione purificas: praesta fa- 
miliae tuae, ut, quod a te obtinere ábstinendo 
nititur, hoc bonis operibus exequatur. Per Chri- 
stum Dominum nostrum. kk. Amen. 


DOMINICA PASSIONIS. 


Lugete, pacis Angeli: Mortalis en ultro Deus, 
Culpae gerens imaginem, Poenam nocentum 
sustinet. ] 

Amoris o miraculum! O cordis humani stu- 
por! Insons Deus neci datur! Pigebit et son- 
tes pati! | 


- 

Nos sempiternis crux tua, O Christe, flam- 
mis eruit; Hic ure, vindex, hic seca; Parcas 
in aeternum modo. Ges 
Caro reclamat, sed Patris Urget volantas: 
nos tua Virtute da fortes sequi, Jesu, quod 
exemplo doces. | 
Livore sanatos tuo, Tuoque letos sanguine, 
Peecando &e novam sinas Parere nos tib: cru- 
cem. | ] ; i 
O spes salutis omnium, Crux, vera mundi 
gloria, Infixa semper haereas Imisque regnes 
cordibus. | 
ui Filium tradit, Patri, Natoque sit laus 
victimae: Par sit tibi laus, qui sacram Suceen- 
dis aram, Spiritus. Amen. E 
LP Ipse vulneratus est propter iniquitates no- 
stras. Kx. Attritus est propter scelera nostra. — 
Oratio. aesumus, omnipotens Deus, fa- 
miliam tuam propitius respice: ut te mid ia 
regatur in corpere, et te servante custodiatur 
in mente. Per Christum Dominum nostrum, 
Ix. Amen. TEE" 


DOMINICA PALMARUM. 


- Gloria, laus et honer tibi sit, Rex Christe Re- 
demtor, | 0l : 
Cui puerile decus promsit hosanna pium. : 
Israel es tu Bex, Davidis et inclyta proles; 
Nomine qui in Domini, Rex PE venis. 
Coetus in excelsis te laudat coelicus omnis 
- Et mortalis homo, et cuncta creata.simul. 
Plebs Hebraea tibi cum palmis obiva venit: 
Cum prece, voto, hymnis adsumus, ecce acc 
Libellus etc. 23 r- 

Hi tibi passuro solvebant munia laudis: . 
` Nos tibi regnanti pangimus, ecce, melos.. 
Hi placuere tibi: placeat devotio nostra, 
. Rex bone, Rex clemens, cui bona cuncta. 
placent. - : | 
Gloria, laus et honor tibi sit, Hex Christe Re- 
demtor, s 
Cui puerile decus promsit hosanna pium. 
l Amen. 
W. Benedictus, qui venit rex in nomine Do- 
mini. E. Pax in coelo, et gloria in excelsis. 
Oratio. Omnipotens sempiterne Deus, qui 
humano generi, ad imitandum humilitatis exem- 
plum, Salvatorem nostrum carnem sumere, et 
crucem subire fecisti: concede propitius, ut et 
patientiae ipsius habere documenta, et resur- 
 rectionis consortia mereamur. Per eumdem 
Christum Dominum nostrum. LE. Amen. 


IN TRIDUO SACRO.. 


Jesu Deus et Magister! Lavas pedes ut minister, 
Damnans arrogantiam. Lava, precor, me sor- 
dentem, Et, quae forsan foedat mentem, Elue 
superbiam. 

Jen Pascha dum fecisti, Tuis cibum te de- 
disti, O stupenda charitas! Panis vive me con- 
forta, Ne me vincat fors adorta Mundus, caro, 
satanas. l r E 

Jesu sanguinem sudabas, Orans horto, cum 
te dabas Patris in arbitrium. O si cor des re- 
signatum, Et quod semper sit paratum Duci per 
imperium. i i 

esu lupis tradebaris, Sed ut ovis ducebaris, 
Mox futurus victima. Omnis expers sim ran- 

coris, Sed affectum fac amoris Cordis gerant 
intima. | 

Jesu tractus per furentes, Tuos cernis fugi- 
entes: Quis non tecum plangeret? Fac adver- 
sis nos constantes , fac secundis. non nutantes: 
Nil a te nos separet. | ! : 
^ Jesu vinctus accusaris, Quin et siles dum 
 culparis, Irae procul motibus. Fac me lin- 
guam refraenare, Sensus. omnes. castigare Pra- 
vis ab affectibus. uu 

Jesu Petrus te negavit, Sed flens crimen ex- 
piavit Tuae vi clementiae. O: si nunquam te 
negarem, vel me reum. mox purgarem Fletu 
poenitentiae ! | E 

Jesu falso judicaris, Alba veste subsannaris, 
Judex summae gloriae! Fac me nullum judi- 
care; solum sciam me damnare, Vitae judex 
propriae.. l 

Jesu dire flagellatus, Pugnis, sputis cs foe- 
datus, Purus omni vitio. 6 quam dignus sum 
puniri! Sed da poenis. his. muniri Mortis a 
supplicio. |. | 

Jesu spinis coronaris, Et illusus adoraris, 
Regens orbem nutibus. O fac zelo semper vero 
Affectuque te sincero Dignis colam laudibus.. 


Jesu praeses te spectandum Foras ducit, sed 
damnandum Plebs dimittit Barrabam. Absit du- 
car hoc errore, Ut tam dirae gentis more Quid: 
quam Tibi praeferam. 


‘ N 
Jesu crucem dum portabas, Heu qua mole 
laborabas! O si post te gradiar! Eja crucem 
fac tollendo, Et constanter te sequendo Fruc- 
tum crucis adsequar. ] . | 
UT i VR F 


- " ` 

Jesu veste denudaris, Sed heu, quantum cru- 
ciaris Causa verecundiae! Fac me nunquam 
spoliari, Qua nos decet perornari, Veste pu- 

icH1ae. . 

Jesu dire te distentum Crucifigunt; o tormen- 
tum Vitam praestans homini! Absit mihi glo- 
riari, Nisi lytro salutari Et in cruce Domim. 

Jesu trina nomen lingua Tibi ponit gens ma- 
ligna Laeto fulgens omine. Precor, Jesu Na- 
zarene, Salva nos; nam péndet plene Salus 
ab hoc nomine. : | 

Jesu Patri pro tuorum Culpa supplex fis tor- 
torum, sic nos docens vincere. Hostes amem, 
sed non ficte, zelo quaeram ne vindictae Mala 
malis reddere. ` : 

Jesu summi fons o Boni, Quam clementer 
das latroni Poenitenti veniam! Cor contritum 
mihi dona, Ut hinc migrans tecum bona Para- 
disi capiam. 

Jesu Matrem commendabas, Et Joannem, 
quem amabas, In solamen mutuum. Fac Am- 
borum mihi cura Semper adsit in pressura Sa- 
]us et auxilium. 

Jesu clamas voce tristi: Ut quid Pater me 
liquisti! O tormenta fortia! te nunquam 
derelinquar, Ne tentatus forte vincar Mortis 
in angustia. - | "m 

Jesu siti flagras totus: Sed heu, quales tibi po- 
tus Gens propinat impia! Memor potus tam ama- 
ri, O quam velim refraenari Carnis desideria! 

Jesu culpam Protoplasti Morte luens, con- 
summasti Redemtoris munia. Cor amoris vi 
concepta Ad implenda duc praecepta, Sancta- 
que consilia. | 

"Jesu vita dum migrabas, Temet Patri com- 
'mendabas: Heu sol luget obitum. Fac extre- 
ma mortis hora Meum tibi sine mora Reddam 
gaudens spiritum. | mE 
Jesu nostros ob reatus, Insons durae morti 
datus, Reis donas veniam. O per sacrae mor- 
tis fructum, Fac, ne sequens carnis ductum 
Male morte peream. | l 


Jesu cor dum perforatur, Fons amoris dilata- 
tur,Corda rigans arida. Salvatoris patent fontes: 
Quid haurire vetat sontes Aquas in laetitia? . 


. | Jesu cruce te pendentem Cernens Mater, 
heu quo mentem Sensit ense sauciam! Cor 
da Cruci sic affixum, Ut te Jesum crucifixum 
Scire solum cupiam. - | 

Jesu tandem sepeliris, Et aromate condiris, 

Heu quos inter gemitus! In te meam sepeliri 
yiri praestes, et condiri Unctione Spiritus. 

men. | 


Fer. V. XW. Christus factus est pro nobis 
obediens usque ad mortem. fn 


Fer. VI. Y. Christus factus est pro nobis 
obediens usque ád mortem. x. Mortem au- 
tem Crucis. EC 


Sabb. W. Christus factus est pro nobis obe- _ 
diens usque ad mortem, mortem autem Crucis. 
Ex. Propter quod et Deus exaltavit illum, et de- 
„dit illi nomen, quod est super omne nomen. 

Oratio. Respice, quaesumus Domine, super 
hanc familiam tuam, pro qua Dominus noster 
Jesus Christus non dubitavit manibus tradi no- 
centium, et Crucis subire tormentum. 


L 

IN RESURRECTIONE DOMINI. - 


Victimae paschali laudes immolent Christiani! 
Agnus redemit oves: Christus innocens Patri 
 reconciliavit peccatores. a 
Mors et Vita duello conflixere mirando: dux 
yitae mortuus, regnat vivus. í 
Dic nobis, Maria,-quid vidisti in via? 
Sepulchrum Christi viventis, et gloriam vidi- - 
resurgentis 5 T | 
Angelicos testes, sudarium es vestes. 
Surrexit Christus, spes mea, praecedet vos 
in Galilaeam. 

Scimus, Christum surrexisse a mortuis vere: 
tu nobis, victor Rex, miserere. Amen. Alleluja. . 
Y. Haec dies quam fecitDominus. E. Exul- 
temus et laetemur in ea. T D 

Oratio. Deus, qui hodierna die per Unigem- 
tum tuum aeternitatis nobis aditum devicta morte : 
reserasti: vota nostra, quae praeveniendo aspi- 
ras, etiam adjuvando prosequere. Per eumdem. 
Christum Dominum nostrum fx. Amen. 


IN DOMINICIS POST PASCHA. 


Forti tegente brachio Evasimus rubrum mare, 
Tandemque durum perfidi Jugum tyranni fre- 
gimus. | 

- Nunc ergo laetas vindici Grates rependamus 
Deo, Agnique mensam candidis Cingamus or- 
nati stolis. i 
^ Jam pascha nostrum Christus est; Hic agnus, 
haec est victima, Cruore cujus illitos Pertran- 
sit ultor angelus. f 

. O. digna coelo victima, Mors ipsa per quam . 
vingitur, Per quam refractis inferi Pracdam . 
relaxant postibus. l | oe 

Christus sepulchri faucibus Emersus ad lu- 
cem redit; Hostem retrudit tartaro, Coelique 
pandit intima. . | 

Da, Christe, nes tecum mori, Tecum simul 
da surgere, Terrena da contemnere, Amare 
da coelestia. ; | 

Sit laus Patri, laus Filio, Qui nos, trium- 
` phata nece, Ad astra secum dux vocat; Com- 
. par tibi laus, Spiritus. Amen. : 

W. In resurrectione tua Christe, alleluja. 
Fx. Coeli et terra laetentur, alleluja. 

Oratio. Deus, qui in Filii tui humilitate Ja- 
centem mundum erexisti: fidelibus tuis per- 
petuam concede laetitiam; ut, quos perpetuae 
mortis eripuisti casibus, gaudiis facias perfrui 
sempiternis. Per eumdem Christum Domin 
nostrum. Lx. Amen. i 


` 
IN ASCENSIONE DOMINI.» 
Opus poa tuum: Te, Christe, victorem 
necis, Aeterna, quam reliqueras, Coelo repo- 
scit gloria. . 

Jam nube vectus fulgida Terras jacentes de- 
spicis: . Educta longo carcere Regem sequun- | 
tur agmina, . 

Mirante turma coelitum Panduntur aeternae 
fores; Ovansque sublimem Patris Homo-Deus 
scandis thronum, 

Illic patronus, pontifex, Pacis sequester, 
quem tua Semel profudit charitas, Offerre per- 
gis sanguinem. 

Illine adornas et feves Ecclesiam sponsus 
tuam: Cunctisque vitam dividis, Infusa ceu 
mens artubus. PE | 

Illinc tot inter praelia Periclitantem susti- 
nes, Das militanti vincere, Palmam triumphanti 
paras. En 
uo, Christe, praecedis caput, Huc inte- 
grum corpus vocas: Vestigiis tritam tuis Fac 
membra sectentur viam. 

ui,victor in coelum redis, Jesu, tibi -sit 
gloria, Cum Patre, cumque Spiritu, In sem- 
piterna saecula. Amen. 

Y. Dominus in coelo, alleluja. 1x. Paravit 
sedem suam, alleluja. 

Oratio. Concede, quaesumus, omnipotens 
‘Deus: ut, qui hodierna die Unigenitum tuum 
Redemtorem nostrum ad coelos ascendisse cre- 
dimus, ipsi queque mente in coelestibus ha- 
bitemus. Per eumdem Christum Dominum no- 
strum. Ix. Amen. 


IN FESTO PENTECOSTES. 


Veni sancte Spiritus, Et emitte coelitus Lu-. 
~ eis tuae radium: 
Veni pater pauperum, Yeni dator munerum, 
Veni lumen cordium. . l 
Consolator optime, Dulcis hospes animae, 
Dulce refrigerium: = 
In labore requies, In aestu temperies, In 
fletu solatium. 007 GN 
+ O lux beatissima, Reple cordis intima Tuo- 
rum fidelium: — $ 
Sine tuo Numine, Nihil est in homine, -Ni- 
hil est innoxium. | x: 

Lava quod est sordidum, Riga quod est ari- 
dum, Sana quod est saucium: au 

Flecte quod est rigidum, Fove quod est fri- 
gidum, Rege quod est devium. 

Da tuis fidelibus In te confidentibus Sacrum 
septenarium: i i : 

a virtutis meritum, Da salutis exitum, Da 

perenne o Amen, - 

Y. Repleti sunt omnes Spiritu sancto, alle- 
luja. Ix. Et coeperunt loqui, alleluja. 

Oratio. Deus, qui hodierna die corda fide- 
lium sancti Spiritus illustratione docuisti: da 
nobis in eodem Spiritu recta sapere, et de 
ejus semper consolatione gaudere. Per Chri- 
stum Dominum nostrum. E. Amen. 


IN FESTO s. TRINITATIS. 


, O luce, quae tua lates, Beata semper Trini- 
tas, Te confitemur, credimus, Pioque corde 
quaerimus. l 

O sancte sanctorum Pater, O Nate, de Deo - 
. Deus, O charitatis vinculum, Jungens utrum- 
que, Spiritus! S 
Ut se videt totum Pater, Coaeva Proles na- 
scitur: Amorque, quo se diligunt, Et ipse pro- 
cedit Deus. . | | 
, Est totus in Nato Pater, In Patre totus Fi- 
lius: Natoque plenus ac Patre Inest utrique 
Spiritus. i : 
uod natus est, hocSpiritus; Hoc est uter- 
que, quod Pater: Tres una summa veritas, 


T'res una summa charitas. 
e. : P 


- 

: Da posse, quod jubes, Pater: Da scire, Fili, 
quod doces: Fac corde toto, Spiritus, Nos 
velle, quod probas, bonum. | 
. Aeterna Patri gloria, Natoque sit cum Spi- 
ritu, Qui vivit et regnat Deus In saeculorum 
saecula. Amen. ` 

X. Benedicamus Patrem et Filium cum sancto | 
Spiritu. E. Laudemus et superexaltemus eum 
in saecula. 

Oratio. Omnipotens sempiterne Deus, qui 
dedisti famulis tuis in confessione verae fidei 
aeternae ‘l'rinitatis gloriam agnoscere, et in 
potentia majestatis adorare Unitatem: quaesu- 
mus, ut ejusdem fidei firmitate ab omnibus 
semper muniamur adversis. Per Christum Do- 
minum nostrum. x. Amen. 


.IN FESTO s. CORPORIS CHRISTI.. 


Lauda Sion Salvatorem, Lauda ducem et pa-. 
storem In hymnis et canticis! 
- Quantum potes, tantum aude, Quia major ` 
omni laude, Nec laudare sufficis. l 
Laudis thema specialis Panis vivus et vita- ` 
lis Hodie proponitur, l 
uem in sacrae mensa coenae Turbae fra- 
trum duodenae Datum non ambigitur. 
' Sit laus plena, sit sonora, Sit jucunda, sit 
decora Mentis jubilatio! | | 
Dies enim celebratur, In qua sacrae memo- 
ratur Coenae institutio. 
.In hac mensa novi Regis NovumPascha no- 
'vae legis Phase vetus terminat: . 
Prisca subsunt novitati, Umbrae cedunt ve- | 
ritati, Noctem lux eliminat. - 


- 

uod in coena Christus gessit, Faciendum 
hoc expressit In sul memoriam. 

Doct sacris institutis, Panem, vinum in $a- 
lutis Consecramus hostiam. | 

Dogma datur Christianis, Quod in Carnem 
transit panis, Et vinum in Sanguinem. 

ued non capis, quod non vides, Animosa 
firmat fides, Praeter rerum ordinem. 

Sub diversis speciebus, Signis tantum et non 
rebus, Latent res eximiae. 

Caro cibus, Sanguis potus: Manet tamen Chri- 
stus totus Sub utraque specie. 

A sumente non. concisus, Non confractus, 
non divisus, Integer accipitur. 

‘Sumit unus, sumunt mille, Quantum isti, 
tantum ille: Nec sumtus consumitur. 

Sumunt boni, sumunt mali, Sorte tamen in- - 
aequali, Vitae vel interitus. | 

Mors est malis, vita bonis: Vide, paris sum- 
tionis Quam sit dispar exitus! 

Fracto demum Sacramento Ne vacilles , sed 
memento: Tantum esse sub fragmento, Quan- 
tum toto tegitur. 

Nulla vei fit scissura, Signi tantum fit frac- 
tura, Qua nec status nec statura Signati mie 

—muitur. ' 

Eéce Panis Angelorum, Factus cibus viatorum, 

Vere anis filiorum, Non mittendus canibus. 
iguris praésignatur, Cum Isaac immola- 

p. "Agnus Paschae deputatur, Datur manna 

` patribus. | 

Bone Pastor, Panis vere, Jesu nostri mise- ` 
rere: Tu nos pasce, nos tuere, Tu nos bona 
fac videre In terra viventium. 


PY S 


f 


= ime: 132. =" 


Tu qui cuncta scis et vales, Qui nos pastis 
hic mortales, Tuos ibi commensales, Cohaere- 
des et sodales Fac Sanctorum civium. Amen. 

Y. Panem de coelo praestitisti eis, alleluja. 
Ix. Omne delectamentum in se habentem, al- 
leluja. | 


Oratio. Deus, qui nobis subSacramento mi- 
rabili passionis tuae memoriam reliquisti: tri- 
bue quaesumus, ita nos Corporis et Sanguinis 
| tui sacra mysteria venerari, ut redemtionis tuae 

fructum in nobis jugiter sentiamus. Qui vivis 
et regnas in saecula saeculorum. J. Amen. 


IN CONCEPTIONE er NATIVITATE 
B. MARIAE VIRGINIS. 


Aurora, quae solem paris, Et ipsa solis filia, 
Quam splendidum, cum gigneris (ve nasceris), 
Affers diem mortalibus. | . 

Te luce sol vestit sua, Tibique luna sternitur, 
Aptata sacro vertici Nectunt coronam sidera. 

“Te mille virtutum chori, Te turma cingit 
- coelitum: Ámbit suo te numine, Qui te facit 
matrem, Deus. 

‘Uti potens exercitus, Tu, Virgo, terror ho- 
stium; Te sic obumbratam Deo Pavent, tre- 
muntque tartara. l . zl 
. Qui tabe nos infecerat, Serpentis elidis ca- 
put; Attritus aeterno jacet, Non jam timen- 
dus vulnere. | 


Fac, Virgo, quem scimus Deum Venisse ter- 


ris hospitem, Per te, manens nobis adhuc, 
Nostri sit hospes pectoris. | 


` 
` 


` 

ui natus es de Virgine, Jesu, tibi sit glo- 
ria, Cum Patre cumque Spiritu In sempiterna 
saecula. Amen. ) 

W. Conceptio (Nativitas) est hodie beatae 
Mariae Virginis. Iv. Cujus vita inclyta cun- 
ctas illustrat Ecclesias. | 
` Oratio. Famulis tuis, quaesumus Domine, 
coelestis gratiae munus impertire: ut, quibus 
beatae Virginis partus extitit salutis exordium, 
Conceptionis (Nativitatis) ejus votiva solemni- 
tas pacis tribuat incrementum. Per Christum 
Dominum nostrum. Ix. Amen. 


IN FESTO ANNUNTIATIONIS B. Y. 
i MARIAE. 


Humani generis cessent suspiria! Beata mise- 
ris affert hic nuntia Dies mortalibus. - 
Unius scelere Cuncti cecidimus: Lapsos eri- 

gere venit Altissimus De coeli sedibus. 
Delectae Virgini, quae Deum pariat, Ange- 

lus Domini salutis nuntiat Nostrae mysterium. 
O beatissima prae mulieribus, Virgo castis- 


`. sima, Deum visceribus Suscipe Filium. 


Virtute Spiritus in sinu Virginis Innocens 
penitus a labe criminis Caro compingitur. 
Per hanc infantibus lactescit teneris. Ille, qui 
` mentibus panis a superis In coelis editur. 
uod sine tempore de Patre nascitur, Mortali 
corpore Verbum induitur, Ut salvet hominem. 
Corpus hoc offeret in sacrificium; Servos ut 
liberet, totum in pretium Effundet sanguinem. 
Erraham devius exul a patria, Semitae ne- 
scius, ad vera gaudia Per quam regrediar. 


— 134 — 


In mea Dominus venit exilia, Viaeque ter- 
minus ipse fit et via: Tutus hac gradiar. 

O Veritas latens sub velo corporis, Sed ocu- 
lis patens Mundati pectoris, 'l'u nos illumina. 


Et tu pro miseris supplica Numini, Quae, - 


te dum.asseris ancillam Domini, Fis mundi 
- Domina. Amen. 

X. Ave Maria, gratia plena. Ix. Dominus 
tecum. - CD E 

Oratio. Deus, qui de beatae Mariae Virginis 
utero Verbum tuum, Angelo nuntiante, carnem 
suscipere voluisti: praesta supplicibus tuis; ut, 
qui vere eam Genitricem Dei credimus, ejus 
apud te intercessionibus adjuvemur. Per eum- 
dem Christum Dominum nostrum. Fx. Amen. 


IN FESTO DOLORUM B. Y. MARIAE. 


Stabat Mater dolorosa, Juxta Crucem lacry- 
mosa, Dum pendebat Filius. | 
Cujus animam gementem, Contristatam et 
dolentem Pertransivit gladius. — . 
O quam tristis et afflicta Fuit illa benedicta 
Mater- Unigeniti! 7 
uae moerebat, et dolebat, Pia mater dum 


. - videbat Nati poenas inclyti. 


uis est homo, qui non fleret, Matrem Christi 

si videret In tanto supplicio? ; E 

ids non posset contristari, Christi Matrem 
contemplari Dolentem cum Filio ? 3 

Pro peccatis suae gentis Vidit Jesum in tor- 
mentis Et flagellis subditum: 

Vidit suum dulcem Natum, Moriendo deso- 
latum, Dum emisit Spiritum. . 

Eja Mater, fons amoris, Me sentire vim do- 
loris Fac, üt tecum lugeam.  . — 
- Fac ut ardeat tor meum, In amando Chri. 
stum Deum, Ut sibi complaceam. 
Sancta Mater, istud agas, Crucifixi fige pla- 
gas Cordi meo vafide. 
-Taui Nati vulnerati, Tam dignati pro me pati, 
Poenas mecum divide. 
Fac me tecum pie flere, Crucifixo condo- 
lere, Donec ego vixero.- 
. Juxta Crucem tecum stare, Et me tibi so- 
ciare In planctu desidero. mE 
Virgo virginum praeclara, Mihi jam non sis. 
amara: Fac me tecum plangere. 
.Fac ut portem Christi mortem, Passionis 
fac consortem, Et plagas recolere. 
Fac me plagis vulnerari, Fac me Cruce ine- 
briari, Et cruore Filii. ° 
Flammis ne urar succensus, Per te, Virgo, 
sim defensus In die judicii. l 
Fac me Cruce custodiri, Morte Christi prae- 
muniri, Confoveri gratia; 
uando corpus morietur, Fac ut animae do- 
netur Paradisi gloria. Amen. | 
Y. Ora pro nobis. Virgo dolorosissima. Fx. Ut 
digni efficiamur promissionibus Christi. | 
Oratio. Deus, in cujus Passione, secundum 
Simeonis prophetiam, dulcissimam animam glo- 
riosae Virginis et Matris Mariae doloris gla- 
dius pertransivit: concede propitius; ut, qui 
Transfixionem ejus et Passionem venerando re- 
colimus, gloriosis meritis et precibus omnium 
Sanctorum Cruci fideliter adstantium 1interce-: 
dentibus, passionis tuae effectum felicem con- 


- 
- 

pe acta Qui vivis et regnas in saecula sae- 
culorum. kk. Amen. ^ 


IN FESTO ASSUMTIONIS B. V. MARIAE. 


~ 


Parata cum te poscerent, O Virgo, coeli proe. l 


mia, Purum sacratis artubus Amor resolvit spi- 
ritum. » | | 

Sed victa partu mors tuo Te labis expertem 
nequit, Suis nec audet stringere Vitae paren- 
tem nexibus. bes | " 

O qualis inter obvios Regina scandit coeli- 
tes! Quam pulchrae celsae proxima Sedi To- 
nantis assidet! ij | 

Amicta sole foemina, Lunamque subjectam 
premens, Bissena cui cingunt caput Fulgore 
miro sidera. | | 

O tu, clientum cui preces, Cui vota cordi, 


judicem Praebere nobis, quod potes, Patrona, 
placatum velis. | | | 
Sit nostra per te laus Patri, Tuoque grata 
Filio, Et utriusque Flamini, In saeculorum sae- 
i 


cula. Amen. 


. . X. Exaltata est sanctaDei Genitrix. Ix. Super 


choros Angelorum ad coelestia regna. 
Oratio.  Famulorum tuorum, quaesumus Do- 
mine, delictis ignosce: ut, qui tibi placere de 
actibus nostris non valemus, Genitricis Filii 
tui Domini nostri intercessione salvemur. Qui 
ee vivit et regnat in saecttla saeculorum. 
men. | 


- IN CETERIS FESTIS B. V. MARIAE. 


ve maris stella, Dei mater alma, Atque sem- 
per virgo, Felix coeli- porta. 


n} 


N 

Sumens illud Ave Gabrielis ore, Funda nos 

in pace, Mutans Hevae nomen: 
olve vincla reis, Profer lumen coecis, Mala 

nostra pelle, Bona cuncta posce. "T M 

Monstra te esse matrem, Sumat per te pre- 
ces, Qui pro nobis natus, Tulit esse tuus. 

Virgo singularis, Inter omnes mitis, Nos 
culpis solutos, Mites fac et castos. 
|, Vitam praesta puram, Iter para tutum, Ut 
videntes Jesum Semper collaetemur. 

Sit laus Deo Patri, Summo Christo decus, 
Spiritui sancto, Tribus honor unus. Amen. . . 
' Y. Diffusa est gratia in labiis tuis, IX. Prop- 
terea benedixit te Deus in aeternum. l 
Oratio. Concede nos, famulos tuos, quae- 
sumus Domine Deus, perpetua mentis et cor- 
poris sanitate gaudere: et gloriosa beatae Ma- 
riae semper Virginis intercessione, a praesenti 
liberari tristitia, et aeterna perfrui laetitia. 

Per Christum Dominum nostrum. X. Amen. 


IN FESTO s, STEPHANI. 
Laudate Stephanum laetis concentibus, Omnes 
magnanimum sonis concordibus Heroém dicite. 

Invicto pugili RE coelites, Primam 
vos aemuli coronam, Martyres Ductori cedite. 
Iter sanguineum primus aperuit, Agmen quo 
Martyrum palmas obtinuit Cruento funere. 
Ármatis manibus stat turba saeviens: Occur- 
rit ictibus perire gestiens Felici vulnere. 
Pro Christi nomine fractus lapidibus Clamat, 
et sanguine petit ac precibus Salutem hostium. 
_ Ad vocem Martyris cadentis fortiter, Pugnae 
difficilis fit Christus arbiter, Fit Saulus pretium.  - 


* 

Duro certamine fides nen vincitur, Saxoram 
grandine Martyr dumtunditur, Perstat interritus. 
Profuso Sanguine dum tellus tingitur, Foecun- . 
.do semine Heroum nascitur Victor exercitus. 
oO qui Martyribus praeis ad gloriam, Christi 
militibus ora victoriam: Manent nos praelia. 
Vincantur vitia, adsit pugnantibus Salubris gra- . 
‘tia, detur vincentibus Coelestis gloria. Amen. 
Y. Lapidaverunt Stephanum, et ipse invo- 
cabat Dominum. J. Ne statuas illis hoc pec- 
catum. | 
Oratio. Da nobis, quaesumus. Domine, imi- 
tari quod colimus, ut p pese inimicos di- 
ligere: quia ejus natalitia, celebramus, qui no- 
vit etiam. pro persecutoribus exorare Domi. 
num nostrum Jesum Christum Filium tuum: 
ui tecum vivit et regnat in saecula. saeculo- 
rum. lx. Amen. | | 


IN FESTO s. JOANNIS EVANGELISTAE. - 


Tu, quem prae reliquis Christus amaverat, O 
dulces Hominis deliciae Dei, Curarum socius, 
funeris et comes, Et testis quoque gloriae! 

Fortunate nimis, cui licitum fuit Attrectare 
manu Verbum, Hominem-Deum, Hunc audire, 
oculis cernere, mutuo Quin et colloquio frui. 

Haec dos quanta fuit, cum tibi credidit Sen- 
. Sus Christus amans pectoris intimos, Quando 
monte super totus Homo- Deus Sese numine. 
vestit. . . , l = 

Jesu tu placido dum recubas sinu, Potas 
plena Deo vivida flumina; Illapsu tacito se 
propius tuis Numen sensibus inserit. 

Ex hoc fonte Deum plenius hauseras: Cor- 
, pus destituit mens velut ebria; Dic, cum blan- 
a quies lumina clauserat, Quae caelestia vi- 
deris. mE 
O sacros aditus! o bene mutui Hac ignota , 
tenus gaudia pectoris! Quae non tela jacit di- 
vus amor sacris His fornacibus incubans! . 
Hinc tu semper amans, semper amabilis, 
Hinc et frontis honos, virgineus pudor, Hinc 
coeleste jubar, quod superos decet, ‘Toto ver- 
tice funditur. | 
Hinc creber repetis, creber idem sonas; 
Quidquid faris, amor, sic amor imperat: Vix 
sese capiens aestuat, et suis Pectus rumpitur 
ictibus. ‘ 
^ Patri maxima laus, maxima Filio, Amborum- 
ie sacro maxima Flamini. Haec est certa fides, 
ontibus e tuis Quam: divinitus hausimus. 
X. Valde honorandus est beatus Joannes.: 
Jx.. Qui supra pectus Domini in coena recubuit.—' 


Oratio. Ecclesiam tuam, Domine, benignus 

illustra: ut beati Joannis Apostoli tui.et Evan- 

~  gelistae illuminata doctrinis, ad dona perveniat 

sempiterna. Per Christum Dominum nostrum. 
Ix. Amen. 


IN FESTO s. INNOCENTIUM. 


Salvete, florés Martyrum, In lucis ipso limine, 
uos saevus ensis. messuit, Ceu turba nascen- 
^ tes rosas.. m 
Vos prima Christi victima, Grex immolato- 
rum tener, Aram sub ipsam simplices, Palma: 
et corona luditis. | 

Quid proficit tantum nefas? Quid crimen 
Herodem juvat? Unus tot inter funera Im. 
pune Christus tollitur. 

Inter coaevi sanguinis Fluenta solus integer 
Ferrum, quod orbabat nurus, Partus fefellit ` 
Virginis. | 

Sic dira regis impii Edicta quondam fuge- 
rat, Christi figuram praeferens Moses, recep- 
tor civium. | 

Matres, querelis parcite: Quid rapta fletis 
pignora? Agnum salutis óbsidem Denso se- 
quuntur agmine. 

Qui natus es de Virgine, Jesu, tibi sit glo- 
ria, Cum Patre cumque Spiritu In sempiterna 
saecula. Amen. s 

Y. Hi emt sunt ex hominibus. 1. Primi- 
tiae Deo et Agno. 

Oratio. Deus, cujus hodierna die praeco- 
nium Innocentes Martyres non loquendo, sed 
moriendo confessi sunt: omnia in nobis vitio- 
rum mala mortifica: ut fidem tuam, quam lin- 
‘gua nostra loquitur, etiam moribus vita fateatur: | 

er Christum Dominum nostrum. Ex. Amen. 


IN FESTO s, JOSEPHI. 


Magne Joseph, fili David, custos. date Virgini, 

uem et Virgo nuncupavit pom Christi Do- 
mini: Qui, fidelis servus, Dei datus es fami- - 
liae, Precor velis curam mei tanquam pater 
gerere. 

Dum in Bethlem profecturus pergeres cum 
Virgine, Deus nobis par futurus natus est in 
tempore. Quem in foeno collocatum coluisti 


~ 

gnaviter, Nunc in coelis elevatum ora pro me 


ugiter. 

Vim Herodis evasisti monitus ab Angelo, 
In Aegyptum cum duxisti Virginem cum Par- 
vulo. Per moerorem, quem tulisti isto in exi- 
lio, Cum gravabor hora tristi; mihi sis auxilio. 

Ex Aegypto cum defessus Galilaeam pete- 
, res, Et in Nazareth digressus, ut securus de- 

eres; In florentis hortum mentis amas Jesum 
ucere: Da florescat et mitescat hortus meae 
animae. » 
uam dolebas, cum quaerebas duodennem 
' Jesülum! Sed inventus et retentus auxit ille 
gaudium. Jesum lumen oculorum fac me nun- . 
quam perdere: Semper puritate morum menti 
adsit integrae. . , 

Inter Jesu et Mariae manus integerrimas Spi- 
ritum emittis pie hinc ad sedes superas. Eja 
Jesu et Mariae te conjunge tertium, Quando me 
suprema die mors citabit anxium. Amen. | 

. Y. Ora pro nobis; sancte Joseph. Ix. Ut. 
digni efficiamur promissionibus Christi. 

Oratio. . Sanctissimae Genitricis tuae Sponsi, 

uaesumus Domine, meritis adjuvemur: ut quod 
possibilitas nostra non obtinet, ejus nobis in- 
tercessione donetur. Qui vivis et regnas in 
saecula saeculorum. kk. Amen. ud: 


IN FESTO NATIVITATIS s. JOANNIS 
| BAPTISTAE. | f 
Quis, putas, hic erit puer qui nascitur? Quae 
se jam exerit, quid operabitur Dei potentia? 
 NŅÑascente filio vox patri redditur; Dei con- 
silio mater imbuitur; Stupet vicinia. 


~ 

Propheta nascitur novus Altissimi: Prae- 
cursor oritur jam Solis proximi, Orbem qui . 
visitat. "m 

En plebis certior adest redemtio: Deus pro- 
pinquior, erecto solio, Davidem suscitat. 

Audite populi, gentes attendite! Ad vocem 
famuli parentur semitae Reetori gentium. 

Illum excipient deserta Domini: Montes sub- 
silient, vos implebimini, Profunda vallium. ` ` 
_, Quin ipse veniet ad aquas Dominus: Caput sub- 
jiciét; qui sacri terminus Est ministerii. 

Joannes mittitur, Lex finem accipit: Vim coe- 
lum patitur; ab hoc jam incipit Vox Evangelii. 

Hanc aures dociles üt vocem audiant, Ut 
mentes humiles hanc, Christe, capiant, Frange: 
duritiam. . l 

In hoc ne segniter laetemur lumine, Trahe 
nos fortiter a vatis flumine Ad tuam gratiam. 
Amen. ; | 

X. Tu puer Propheta Altissimi vocaberis. 
Ex. Praeibis ante Dominum parare vias ejus. 

Oratio. Deus, qui praesentem diem hono- 
rabilem nobis in beati Joannis nativitate fe- 
cisti: da populis tuis spiritualium gratiam gau- 
diorum, et omnium fidelium mentes dirige in 
viam salutis aeternae. Per Christum Dominum 
nostrum. Hk. Amen. a 


IN FESTO s. APOSTOLORUM PETRI 
| ET PAULI. 
Te laudamus, o Regnator, O pastorum Christe 
Pastor, Summis in Principibus. 
Tibi memor gratuletur, Et concessis glorie- 
tur Pia plebs parentibus. 


- 

Hi sunt Sion fundamenta, Hi columnae, ful- 
cimenta, Turres, propugnacula. i 
Hi bissenae turbae duces, Hi stellantis au- 
láe faces, Orbis et oracula. | 

His ambobus orbis cessit, His ambobus nox 
recessit Pulsa luminaribus. 

- Petro vertex principatus, Paulo verbi ma- 
gistratus Obtigit in Gentibus. — 


Uli claves committuntur, Huic arcanae res 
panduntur Rapto super aethera. 


Haec foecunda nos lactarunt Ore, scriptis, 
- et potarunt Sponsae matris ubera. 
Navis Petri non quassatur, Contra fluctus. 
obfirmatur; Hac in arca grex salvatur Integer 
credentium. 


uin Olympus reseratur, Vel indignis obse- 
ratur, Sors aeterna temperatur Ad Petri ju- 
dicium. 

Petre, radix unitatis! Paule, jubar veritatis! 
Super astra qui regnatis Datae Jure potestatis, 
Nos e coelo regite. XN 

uos in fide genuistis, Quos praeceptis im- 
buistis, Quos exemplo docuistis, Quos cruore | 
perfudistis, Deo nos conjungite. Amen. 


WX. In omnem terram exivit sonus eorum. 
EK. Et in fines orbis terrae verba eorum. 


Oratio. Deus, qui hodiernam diem Aposto- | 
lorum tuorum Petri et Pauli martyrio conse- 
crasti: da Ecclesiae tuae, eorum in omnibus 
sequi praeceptum, per quos religionis sumsit 
nen Per Christum Dominum nostrum, 

. Amen. | ts 


—MÁ — 
IN FESTO s. ANGELORUM CUSTODUM. 


Qui protegis nos,. Angele, Comesque nobis 
jungeris, Pro sedula custodia Grates tibi re- 
pendimus. | | 

Tu sancta proles aetheris, Humi jacentes sub- 
leva, Pennas et adde, patriam Quibus juves 
nos tangere. 22 tx os ; 

Defensor esto pervigil, Et umbo, qui nos 
muniat; Hostis superbi perfidis Ne vulnere- 
mur ictibus. ! l 

Deum precare jugiter, Tuisque nostras in- 
serens Offer Dei throno preces, Heferque — 
dona gratiae. l 

Dum vivimus, nos admone: Te subsequa- 
mur praevium: Et judici post funera Nos siste 
| puros criminis. | 

Sit Trinitati gloria, Qua dante, custos ali- 

er Coeli viam nos edocet, Et ambulantes ad- 
juvat. Amen. i 

Y. In conspectu Angelorum psallam tibi Deus 
meus. lx. Adorabo ad templum sanctum \tu- 
um, et confitebor nomini tuo. 

Oratio. Deus, qui ineffabili providentia san- 
etos Angelos tuos ad nostram custodiam mit- 
tere dignaris: largire supplicibus tuis, et eo- 
rum semper protectione defendi, et aeterna 
societate gaudere. Per Christum Dominum no- . 
strum. Jy. Amen. - 


IN FESTO OMNIUM SANCTORUM. 
os sancti proceres, vos superum chori, Coeli 
quoquo: habet regia principes, Nostros nunc | 
e vestris Cantus jungere cantibus. 

Primis ante alios, gloria coelitum, Christi 
Virgo-parens fulget honoribus, Divinoque se- 
verum Flectit pignore Judicem. 

. Adstant spirituum mille acies throno; Regi 
sancta ferunt vota clientium: Hic Baptista pro- 
fundo Lucis flümine mergitur. | 

uorum nuntia vox orbis ad ultimas, Chri- 
stum vox resonans, intonuit plagas, Praeco- 
.nés duodeni Sacris vatibus assident. 

Fuso purpurei sanguine Martyres, Et puro 
niveae pectore Virgines, Agno candida fun- 
dunt Bubris lilia cum rosis. - | 

ui pavere suos praepositi greges, Pascun- 
tur supero Numine plenius: Qui flevere, se- 
renus Abstergit lacrymas Pater. 

uando mens misero libera carcere Se ve- 
stris sociam coetibus inseret, Et, caligine pul- 
sa, Coeli lucem habitabimus? l 

Obscurae fugient mentis imagines, Cum stan- 
tes propius luminis ad jubar Nos Verum sine 
nuhe Ipso in fonte videbimus. 

. Nobis, sancta Cohors, sis bona: fluctibus 
Luctantes mediis quos modo respicis, Da por- 
tus, duce Christo, Da contingere prosperos. 

A quo cuncta fluunt, maxima laus Patri; 

ui mundum reparat, maxima Filio; Et quo 
pectora flagrant, Sit laus maxima Flamini. 
Amen. | CN 

X. Exultabunt sancti in gloria. E. Laeta- 
buntur in cubilibus suis. XM | 

Oratio. Omnipotens sempiterne Deus, qui 
‘nos omnium Sanctorum tuorum merita sub 
una tribuisti celebritate venerari: quaesumus, 
ut desideratam nobis tuae propitiationis abun- 

Libellus etc. G 

dantiam multiplicatis intercessoribus largiaris. 
Per Christum Dominum nostrum. EK. Amen. ` 


IN COMMEMORATIONE OMNIUM. 
FIDELIUM DEFUNCTORUM. 


Dies irae, dies illa, Crucis expandens vexilla, . 

Solvet saeclum in favilla. mE 
uantus tremor est venturus, Quando Ju- 

dex est venturus, Cuncta stricte discussurus! 

. Tuba mirum spargens sonum Per. sepulcra 

regionum, Coget omnes ante thronum. 

Mors stupebit et natura, Cum resurget crea- 
tura, Judicanti responsura. 
: Liber scriptus proferetur, In quo totum con- 
tinetur, Unde mundus judicetur. | | 

Judex ergo cum sedebit, Quidquid latet ap- 
parebit, Nil inultum remanebit. i 

uid sum miser tunc dicturus, Quem patro- 
- num rogaturus, Cum vix justus sit securus? 
| Rex tremendae majestatis, Qui salvandos sal- 

vas gratis! Salva me, fons pietatis. |. i 

Recordare, Jesu pie, Quod sum causa tuae 
viae; Ne me perdas illa die. 

uaerens me, sedisti lassus; Redemisti, cru- 
cem passus: "l'antus labor non sit cassus. 

Juste Judex ultionis, Donum fac remissionis 
. Ante diem rationis. v i 

Ingemisco tanquam reus; Culpa rubet vultus 
meus: Supplicanti parce Deus. 

luiMariam *) absolvisti, Et latronem exau- 
disti: Mihi quoque spem dedisti. . 


*) Mariam Magdalenam. 


^ 

Preces meae non sunt dignae: Sed tu bonus 
fac benigne, Ne perenni cremer jgne. 

Inter oves locum praesta, Et ab hoedis me 
sequestra, Statuens in parte dextra, | 

onfutatis maledictis, lanimi acribus addic- 

tis, Voca me cum benedictis. 2 

Oro supplex et acclinis, Cor contritum quasi 
cinis, Gere curam mei finis. 

Lacrymosa dies illa, Qua resurget ex favilla 
Judicandus homo reus! : 
. Huic ergo parce, Deus: Pie Jesu, Domine, 
Dona eis requiem. Amen. a or 

Y. Requiem aeternam dona eis, Domine, 
E. Et lux perpetua luceat eis. : 


Oratio. Fidelium Deus omnium Conditor et 
Redemtor: animabus famulorum famularumque 
tuarum remissionem cunctorum tribue peccato- 
tum: ut indulgentiam, quam semper optaverunt, 
piis supplicationibus consequantur. Qui vivis et 
regnas in saecula saeculorum. Fx. Amen. 


IN ANNIVERSARIO DEDICATIONIS 
ECCLESIAE. — 


Urbs beata, vera pacis Visio, Jerusalem, 
uanta surgit! celsa saxis Conditur viventi- 
bus: Quae polivit, haec coaptat Sedibus suis 
Deus. i 5 
Singulis ex margaritis pou s portae nitent, 
Murus omnis fulget auro, Fulget unionibus; An- 
gularis petra Jesus Fundat nobis moenia. 


Ejus est sol caesus Agnus, Ejus est templum 
Deus: Aemulantes hic beati Puriores spiritus - 
"T TT e * ' 


- 


sme ag : 
Laude jugi Numen unum Terque sanctum con- 
cinunt. ; | M 
. Undequaque sunt aperta Civitatis ostia: Quis- 
quis ambit huc venire, Inserique moenibus, An- 
te duris hic probari Debuit , aboribus. 

Sit perennis laus Parenti, Sit perennis Fi- 
lio: Laus tibi, qui nectis ambos, Sit perennis, 
Spiritus, Chrisma cujus nos inungens Viva tem- 
pla consecrat. Amen. 

y. Domum tuam, Domine, decet sanctitudo. 
E. In longitudinem dierum. | 

Oratio. Deus, qu nobis per singulos annos 
hujus sancti Templi tui consecrationis reparas 
diem, et sacris semper mysteriis repraescntas 
. incolumes: exaudi preces populi tui, et prac- 
sta; ut, quisquis hoc Templum beneficia peti- 
turus ingreditur, cuncta se impetrasse laetetur. 
Per Christum Dominum nostrum. ly. Amen. . 


- 

ORATIONES. 


^ DE DOMINICIS, FERIIS er FESTIS 
per ANNUM, 


EX PLURIUM GALLIAE DIOECESIUM ‘MISSALIBUS 
ET BREVIARIIS DEPROMTAE. . 


~ 


L PROPRIUM vx TEMPORE. 


Dom. 1. Adv. Praeveniat nos, quaesumus 
omnipotens Deus, tua gratia semper ct sub- 
sequatur: ut per Adventum Unigeniti tui, quem 


V 


` ' t 

summo cordis desiderio sustinemus,, et prae- 
sentis vitae subsidia et aeternae beatitudinis 
praemia consequamur. 

Dom. 2. Adv. Da nobis, quaesumus omni- 
potens Deus, Adventum Unigeniti tui cum sum- 
ma vigilantia expectare: ut, sicut ipse auctor 
nostrae salutis docuit, velut fulgentes lampa- ` 
des in ejus occursum animos nostras praepa- 
remus. E 


=` Dom. 3. Adv. Festina, quaesumus Domine, 
ne tardaveris, et auxilium nobis supernae vir- 
tutis impende: ut Adventus tui consolationibus 


subleventur, qui in tua pietate confidunt. 


Dom. 4. Adv. Cito anticipent nos misericor- 
diae tuae, Domine: et instante Nativitate uni- 
geniti Filii tui,.da nobis illam cum gratiarum 
actione et spiritali gaudio celebrare. 


-In Nat. Dni. 1. Deus, qui mirabili consilio 
Unigenitum tuum in stabulo nasci, et pannis 
involutum in praesepio reclinari voluisti: tri- 
bue quaesumus, ut ejus infantiam et humilita- 
tem pits affectibus prosequentes, simplicitate 
et innocentia eidem conformes inveniamur. — 
2. Concede nobis, omnipotens Deus, ut Salu- 
tare tuum nova coelorum luce mirabile, quod 
ad salutem ‘mundi hodierna festivitate proees- 
sit, nostris semper innovandis cordibus .oria- 
tur. — 3. Deus, qui restaurationem conditio- 
nis humanae mirabilius operaris, quam sub- 
stantiam condidisti: tribue "quaesumus, ut si- 
mul pérficiatur in nobis, et quod creavit Verbi 
tui divina generatio, et quod ejus hominis facti 


gloriosa nativitas reformavit. 

Dom. post Nat. Dni. Deus, qui nativitatis 
tuae exordium pro nostra necessarium salute 
duxisti: respice propitius ad Ecclesiae tuae 
preces, et quos similes imagini tuae fecisti, si- 
miliores operatione perfice mandatorum. 

Jn Circumc. Dni. Deus, qui homo factus, 
circumcidi propter nos, et Salvatoris nomen 
hodie accipere voluisti: concede propitius, ut 
carnis renunciantes operibus, salutis aeternae 
praemium per invocationem sancti tui Nomi- 
nis consequamur. 

Dom. post. Circ. Deus, qui Unigenitum tuum 
ab aeterno Deum pro nobis in aeternum ho- 
minem esse voluisti: fac nos, quaesumus, hane 
ineffabilem ac divinissimam vitam Verbi in hu- 
manitate, et humanitatis in Verbo vitae jugi- 
ter celebrare, ut ejus spiritu animemur in ter- 
ris, et ejus aspectu perfruamur in coelis. 

In Epiph. Dni. Deus, qui nos ineffabili mi- 
sericordia de tenebris in admirabile lumen tu- 
um vocare ene es: auge in nobis fidci gra- 
tiam, quam dedisti, ut eum, quem Magi vene- 
rati sunt in cunabulis, adorantes , ipsi munera 

^de cordibus nostris Deo digna promamus. 

In Festo Ss. Nominis Jesu. Domine. Jesu, cu- 
jus Nomen nemo dicere potest, nisi in Spiritu. 
sancto: concede, quaesumus, ut in eodem Spi- 
ritu sacratissimum Nomen tuum invocantes, sal- 
vos nos. facias a peccatis. . " | 

Dom. 1. post Epiph. Dni. . Plaeeant tibi, Do- . 
mine, preces famulorum tuorum: et uk Chri- 
stum Salvatorem suum inveniant, da. illis. et 
ipsum audiendi ardorem,. et invocandi fidu- 
ciam, et quaerendi perseverantiam. | 


P 

. 2. Domine Deus, qui,.ut nuptias sanctifica-- 
res, iis interesse voluisti: da nobis earum in- 
telligere mysterium, et ad illas nuptias perti- 
nere, in quibus ipse sponsus es castarum ani- 
marum. 
. .$. Per sacrificia, in quibus Advocatus tibt 
exhibetur Jesus Christus justus, propitiatio non 
pro peccatis nostris tantum, sed et pro totius' 
mundi: nos, quaesumus Domine, in illa cor- 
poris etspiritus munditie conserva, quae sem- 
per tibi placeat et a te coronari mereatur. 

4. Te, Domine; suppliciter exoramus: ut de- 
licta nostra miseratus absolvas, et inter hujus. 
saeculi tempestates nutantia corda dirigas. 


5. Deus, qui nos unanimes in domo tua prae- 
cipis habitare: humiliter te deprecamur, ut zi- 
zaniorum seminatorem a nobis procul repellas, 
unamque mentem et unum cor iis tribuas, qui- 
bus est una fides, unum baptisma, unum sa- 
- crificium. 

6. Auge in populo tuo, Domine, mysterio- 
rum regni tui intelligentiam: et eam in pec-- 
toribus nostris fove fidem, quae Evangelii se- 
men in nobis faciat pullulare. Le 


Dom. Sept. Deus, qui per gratiam tuam coe- 
lestis vocationis participes nos effecisti: da, ut 
per bona opera certam electionem nostram fa- 
cientes, inter electos a te recipi mereamur. 


Dom. Sex. Deus, qui ineffabili misericor- 
dia dedisti nobis auditum fidei: concede, ut 
in corde bono et optimo verbum tuum reti- 
nentes, per gratiam. tuam fructus justitiae af- 
feramus. d 


+ 

Dom. Quingu. Miserere nostri, Fili David, 
et aperi oculos nostros: ut mundana aversan- 
tes oblectamenta, te, quem adoramus, sequa- 
mur, et in beata aeternitate videndo possi- 
deamus. 


Fer. IV. Cinerum. Deus, qui non: mortem _ 


sed poenitentiam desideras peccatorum, fragi- 
litatem conditionis humanae benignissime re-. 
spice: ut, qui nos cinerem esse, et ob pravi- 
tatis nostrae demeritum in pulverem reversu- 
ros cognoscimus, peccatorum omnium veniam 
et promis poenitentibus repromissa miseri- 
corditer consequi mereamur. | 

Dom. 1. Quadr. Jejunium quadraginta die- 
rum Medjatoris nostri exemplo consecratum 
observantes, te Domine deprecamur: ut, cum 
epularum restrictione Pons a noxiis quo- 

ue voluptatibus sic temperemus, ut in tenta- 
tione fortes protegente te inveniamur. 


2. Quem adoramus et suscipimus sacri my- 
sterii. nube obumbratum: fac nos, Domine, 
mentis auribus et toto corde audire Filium 
tuum dilectum, ut illi in ea dulcedinis multi- 
tudine mereamur sociari, cujus. in Sacramento 
 degustamus libanienta. ` 


3. Populo tuo, quaesumus Domine, veniat 
tuae benedictionis infusio: quae diabolicas re- 
pellat insidias, fragilem juvet et protegat, ino- 
pem sustentet et foveat. p N 

4. Domine Deus, qui multitudinem populi 
tui in deserto mirabiliter reficiens, nos erga 
pauperes commiserationem docuisti: praesta, 
ut eorum necessitatibus ex vera charitate com- 

municantes, promissa misericordiae tuae prae- ` 
mia consequamur. a 

In Festo Vulnerum Christi. Concede, quae- 
sumus, misericors Deus: ut sacrae Unigeniti 
tui plagae sint nobis medela vulnerum, et fon- 
tes salutis aeternae. : 

Dom: Pass. Deus, qui Unigeniti tui passione 
antiqui hostis contrivisti superbiam; da populo 
tuo, et quae ipse propter nos pertulit digne 
recolere, et adversa omnia ejus exemplo ae- 
quanimiter tolerare. 

In Compass. B. V. M. Da, quaesumus Domine, 
cordibus rostris intimum verae pietatis affec- 
tum: ut in Filii tui passione, sanctissimae Ma- 
tri ejus digne compatientes, salutaris mysterii 
fructum percipere mereamur. _ | 

Dom. Palm. Deus, qui Filium tuum Jesum 
Christum Dominum nostrum pro salute nostra 
in hunc mundum misisti, ut se humiliaret ad 
nos, et nos revocaret ad te; cui etiam, dum Je- 
rusalem veniret, ut adimpleret Scripturas, cre- 
dentium populorum turba fidelissima devotione 
vestimenta sua cum ramis palmarum in via ster- 
nebant: praesta, quaesumus, ut illi fidei viam 
praeparemus, de qua, remoto lapide offensio- 
mis et petra scandali, frondeant apud te opera 
nostra justitiae ramis. l i 

In Coena Dni. Deus, cujus Unigenitus, cum 
dilexisset suos, in finem dilexit eos: da nobis 
hodiernum charitatis ejus ita venerari myste- 
rium, ut morienti pro peccatis nostris con- 
figi, et resurgenti propter justificationem no- 
stram in aeternum. coadunari mereamur Do- 
mino nostro Jesu Christo. 

g** 

In Parasceve, Deus, Tu per humillimam Filii 
tui mortem mundum.tibi reconciliare voluisti : 

raesta quaesumus, ut per ejus Sanguinem ju- 
stificati, ad cam, quam nobis acquisivit, per- 
veniamus gloriam aeternam. . | 

Sabb. scto. Deus, qui nos per Paschale my- 
sterium docuisti vetustatem vitae relinquere, et . 
in novitate spiritus ambulare: praesta, ut Uni- 
genitus tuus nobis vitam suam tribuat, qui mor- 
_ em nostram suscepit et occidit. 

In Festo Pasch. 4. Innova nos, quaesumus Do- 
mine, Resurrectionis tuae laetitia, et a cunctis 
absolve. nexibus peccatorum: ut redemtionis 
nostrae mysterium digne servemus in opere, et 
aeternis laudibus celebremus. — 2. Concede 
nobis, misericors Deus, ut, sicut Christus re- 
surgens ex mortuis jam non moritur: ita et 
nos existimemus mortuos quidem peccato, vi- 
ventes autem Deo in Christo Jesu Domino no- 
stro. —-3. Deus, qui redemtionis humanae 
auctor es et salutis: exaudi supplicantium pre- 
ces, et praesta, ut fideles tui a peccato libe- ` 
rati, jam non sibi vivant, sed ei, qui pro ip- 
sis mortuus est et resurrexit. | 

Dom. 1. post Pascha. . Deus, qui secundum 
misericordiam. tuam magnam regenerasti nos 
in spem vivam haereditatis incorruptibilis: con- 
serva in nobis gratiam baptismi, et praesta, ut, 

uam in eo vestem eandtdam accepimus, eam- 
denm inContaminatam ant poenitentiae lacrymis 
abstersam tibi in hora mortis repraesentare va- 
leamus. 

‘2. Deus, qui venisti, ut oves tuae vitam ha- 
berent et abundantius haberent: praesta gregi 


` 

tuo, ut ab omni prayitatis incursu te protegente 
salvetur. - 

3. Deus tuorum consolator fidelium: concede, . 
ut futurae vitae laetitiam, quam morte devicta 
nobis promeruit Filius tuus , fidei oculis incun- 
. ctanter intueamur, et non dubitemus implenda, 
quae ipso novimus attestante promissa. ' 

4. Deus, cujus Filius post resurrectionem 
suam brevi tantum tempore cum Apostolis suis - 
conversari voluit, ut, quem secundum carnem - 
noverant, secundum spiritum perfectius dilige- 
rent: da nobis sic ad invisibilia tendere, ut pro- 
missi Spiritus capaces esse possimus. 

5. Auge in nobis, Domine, spiritum gratiae 

et precum: atque ut exaudiri mereamur, fac 
nos ea, quae recta sunt in oculis tuis, arden- 
ter desiderare et perseveranter postulare. 
_ In Ascens. Dni. Concede nobis, quaesumus, 
tuae pietatis auxilium: ut secundum tuam pro-: 
missionem, et tu nobiscum semper maneas in 
terris, et nos tecum in coelo vivere mereamur. 

Dom. 6. p. Pascha. Da, qufesumus, omnipo-. 
tens Deus, illuc subsequi tuorum membra fide- 
lium, quo caput nostrum principiumque prae- 
cessit. : | 

In Pentecoste. 1. Deus, qui sacramento festi-- 
vitatis hodiernae universam Ecclesiam tuam in 
omni gente et natione sanctificas: in totam mun- 
di latitudinem Spiritus tui sancta dona diffunde; 
ut, Duo inter ipsa evangelicae praedicationis 
exordia operata est divina dignatio, nunc quo- 
que in credenttum cordibus operetur. — 2. Le- 
gem tuam, quaesumus Domine, per Spiritum 
sanctum scribe in cordibus nostris: ut in semita 

judiciorum tuorum ambulantes, coelestia dona, . 
te donante, consequamur. — 3. Deus, qui Ec- 
clesiam tuam Spiritus sancti gratia regere et fo- 
vere non desinis: dignare eam misericordiae 
tuae noyis effectibus consolari; ut et jugiter 
in ejus sinu tibi serviat unanimitas sancta fide- 
lium, et ad ipsam infidelium multitudo populo- 
rum unitate fdei congregetur. > . 

In Festo Ss. Trinitatis. Domine Deus, Pater 
omnipotens, famulos tuae Majestati subjectos, 
per unicum Filium tuum, in virtute Spiritus 
sancti, benedic et protege: ut te desideremus 
fideliter, agnoscamus veraciter, et sinceriter 
diligamus. 7 

In Festo Corp. Christi. Domine Jesu, qui ex 
hoc mundo transiturus ad Patrem Sacramentum 
Corporis et Sanguinis tui in alimentum simul 
et solatium Écclesiae tuae tradidisti: da nobis, 
ut te ipsum, quem nunc absconditum in myste- 
rio veneramur, revelata facie in coelesti glo- 
ria mereamur contemplari. s g 

In Festo s. Cordis kesu. Deus,qui omnes thesau- 
ros sapientiae et scientiae tuae posuisti-in corde 
sacratissimo dilecti Filii tui: annue, quaesumus, 
tuorum votis fidelium, ut hoc donorum coe- 
lesti fonte patefacto, de ejus plenitudine su- 
pereffluentem gratiam accipere mereamur. 

Dom. 1. post. Pent. Concede, quaesumus Do- 
mine, fidelibus tuis spiritum charitatis et pa- 
cis, qui eos erga proximum amoris dulcedine 
afficiat: ut de Satius bene éogitent, et de 
propriis meritis Bund E praesumant. 

2. Deus, qui nos ad delicias spirituales sém- 
per invitas: auge in nobis paratae dulcedinis 


, 

mysterium; ut tuae vocationi fideliter obse- 
quentes, posthabitis omnibus, ad coenae tuae 
convivium accurramus. - ae 

3. Deus miserator, qui uno peccatore con- 
verso maximum facis gaudium in coelis habe- 
ri: da fidelibus tuis, et tibi Pastori bono in-. 
violabiliter adhaerere, et de reditu pérditarum 
ovium cum gratiarum actione laetari. 
^4. Deus, qui Ecclesiam gratiae tuae largi- 
tate ex omni gente multiplicas; annue preci- 
bus nostris, et praesta: ut quae laetatur de 
multitudine filiorum, de eorum sanctificatione 
et.salute glorietur. | pnt 

5. Deus, cujus oculis fratrum reconciliatio 
placitum est sacrificium, praesta: ut veniam 
peccatorum, quam ad altare tuum accedentes 
. poscimus, omnis injuriae oblivione mereamur. 

6. Gratias tibi agimus, Domine, de multi- 

plicatis super nos misericordiis tuis: qui mor- 
talitatem nostram necessariis adjumentis susten- - 
tas, et. animam nostram reficis ipso pane vitze. 
. *. Rege nos Spiritu tuo, Domine: ut non 
. verbo neque lingua tantum, sed et opere et 
veritate Dominum confitentes, in partem sor- 
tis Sanctorum mereamur admitti. 

8. Istam nobis inspiret prudentiam gratia 
tua, Deus, quae thesaurizare doceat thesauros 
in coelo: ut, pauperum obsecratione pro no-. 
bis et gratiarum actiorie, fragiles divitiae cum 
aeternis commutentur, 

9. Deus, qui peccantium animas non vis 
perire, sed culpas; contine quam meremur 
iram, et quam precamur super nos infunde 
clementiam. i 

10. Deus, qui superbis resistis, humilibus 
autem das gratiam: concede nobis sincerae 
humilitatis virtutem, ut in omnibus nos humi- 
liantes, a te exaltari mereamur. i 

11. Sentiamus, quaesumus Domine, auxilium 
prana tuae, ‘quae aures nostras ad obedien- 

um tibi aperiat, et linguam nostram ad recte 
et pie loquendum solvat. 

12. Corda nostra convertat Spiritus tuus, Do- 
mine, et tuae repleat abundantia charitatis: 
qua et te Dominum nostrum, et amicum in 
te, et inimicum proper te diligamus. 

13. Deus, apud quem pro perceptis donis 
gratitudo secura est alterius beneficii impetra- 
tio: da nobis, dignas tibi gratiarum actiones 
semper rependere, ut misericordiam tuam ad 
impertienda nobis nova bona provocemuüus.  . 

14. Da nobis, quaesumus Domine, regnum 
tuum et justitiam ejus inquirere: et praesta, 
ut bonis temporalibus, quae ex benignitate spi- - 
ritualibus adjicis, sobrie et pié utamur. 

15. Deus, ad cujus imperium mortui resur- 
gunt ad vitam: nos, quaesumus, per Sacra- 
menta gratiae tuae nova vita donatos, ad piae 
matris Ecclesiae consolationem, aeternae vitae 
participes efficere digneris. 

. 16. Praesta, quaesumus. omnipotens Deus, 
ut ejus gratia reficiamur, qui humilis in terra, 
humiles ad se verbo et exemplo vocavit. — 

17. Deus, qui plenitudinem mandatorum in: 
tua et proximi dilectione posuisti: hanc nobis 
gratiam largire propitius; ut, quia in multis 
offendimus, tua charitas abundet in nobis, per 
quam peccata mundantur. | 

' 18. Deus infinitae misericordiae et bonitatis 
immensae, propitiare iniquitatibus nostris, et 
omnibus animarum medere languoribus: ut pec- 


catorum nostrorum remissione percepta, sem- - 


per in Nominis tui benedictione laetemur.. 

19. Omnipotens sempiterne Deus, de cujus 
munere venit, ut tibi a fidelibus tuis digne et 
laudabiliter serviatur: purifica, quaesumus, 
corda nostra, ut justitia tua quasi veste nup- 
tiali induti, ad aeternas Agni nuptias admitti 
mereamur. | À 

20. Da, misericors Deus, Christum habitare 

er fidem in cordibus nostris; ut in ea fun- 
dati et stabiles, paratas credentibus repromis- 
siones consequamur. - : 

- 21. Concede nobis, Domine, spiritum cha- 
ritatis, et praesta: ut lis, qui nos laeserunt, 
ignoscentes, a te veniam consequi mereamur. 

22. Dirigat corda nostra, quaesumus Domine, 
tuae pietatis operatio: ut et tibi nostra omnia, 
quae tua sunt, reddamus, et ordinatis a te po- 
testatibus promta simus voluntate subjecti. 

23. Proficiat, quaesumus, Domine, plebs 
tübi dicata piae devotionis affectu; ut tuis in- 


stituta doctrinis, quanto in fide sit firmior, 


tanto donis potioribus augeatur. 

24. et ult. Corda nostra, quaesumus Domine, 
sancto judiciorum tuorum timore confige; ut 
vitam nostram emendantes in melius, miseri- 
cordiam et gloriam a te obtinere mereamur. 

Feriis quatuor temporum. Deus, qui ministran- 
tibus et jejunantibus discipulis segregare jus- 
sisti Paulum et Barnabam in opus, ad quod 
. assumseras eos: adesto nunc Ecc esiae tuae je- 


~ 

junanti et oranti, et in ea per Spiritum tuum 
, idoneos et fideles mysteriorum Christi suscita 
dispensatores; ut eorum ministerio et exemplo 
christiana plebs, protegente te, in viam salu- 
tis dirigatur. | 


II. DE CETERIS FESTIS PRAECIPUIS | 
| PER ANNUM. 


5. Dec. S. Francisci Xav. Renova, quaesumus 
Domine, in ministris tuis apostolici zeli fer- 
vorem: qui beato Francisco Xaverio Sacerdoti 
tuo dedisti, eadem, quae primis Ecclesiae die- 
bus operati sunt Apostoli, postremis saeculis 
te duce, tentare et te protegente perficere. - 

6. Dec. S. Ambrosii. Deus, qui sanctum Pon- 
tificem Ambrosium et eloquio suavem, ut do- 
. ceret, et zelo fortem, ut corriperet, esse de- 
disti; fac nos monitis ejus adeo dociles, ut 

er custodiam mandatorum tuorum coelesti- 
Es gaudiis reddamur aptiores. - dá 

8. Dec. Concept. B. V. M. Deus, qui per 
immaculatam beatissimae Virginis conceptio- 
nem dignum Filio tuo habitaculum praeparare 
dignatus es: quaesumus, ut, sicut ex morte 
ejusdem Filii tui praevisa,, eam ab omni labe 
praeservasti, ita nos omni labe mundatos ad 
te pervenire concedas. 

21. Dec. Se Thomae Ap. Deus, cujus Car- | 
nem in tuo Sacramento non palpamus modo, 
sed intimo pectore suscipimus: praesta quae- 
sumus, ut cum Apostolo tuo Thoma te Do- 


minum ac Deum nostrum fide per dilectionem 
operante fateamur. 


/ 


— 161 — 
^26. Dec. S. Stephani Protom. Domine Jesu, 
a quo spiritum suum suscipi Martyr Stepha- 
nus postulavit: da nobis, ut ejus exemplo~in 
charitate tua morientes, sempiterna in te re- 
uie perfruamur. inn | 
27. Dec. S. Joannis Ap. et Ey. Per. interces- 
sionem beati Joannis Apostoli tui, da nobis, 
omnipotens Deus: ut ejus documento de Di- 
 vinitate. nostri Redemtoris edocti, et amando 
uod tradidit, et exequendo quod jussit, ad 
dus pervenire mereamur, quae promisit idem 
Jesus Christus Filius tuus Dominus noster. 

28. Dec. Ss. Innocentium. Deus, qui, licet 
sis magnus in magnis, mirabilia tamen. glo- 
riosius operaris in minimis: da nobis, quae- 
sumus, in eorum celebritate gaudere, qui Fi- 
lio tuo Domino nostro testimonium praebue- 
runt etiam non loquentes. 

28. Jan. et 22. Febr. Cathedr. S. Petri Romae 
‘et Antiochiae. Deus, qui primam Apostoli Pe- 
tri sedem Christiani nominis exordio, et alte- 
ram Catholicae unitatis sacramento commen- 
dasti: praesta, quaesumus, ut ejus interces- 
sione, et dotibus Christianis et Catholica sem- 

er communione gloriemur. | 

25. Jan. Convers. S. Pauli Ap. Illa, quaesu- 
mus Domine, gratia corda nostra ad te con- 
vertat: quae beatum Apostolum tuum Paulum 
de persecutore vas electionis effecit. "- 

27. Jan. S. Joannis Chrysostomi. Da nobis, 
Domine, Spiritum sapientiae et fortitudinis: 
quo beatus Joannes Chrysostomus peccantes ar- 
guere non destitit, et multiplices aerumnas pro 
tui Nominis amore superavit. 


` 

2.. Febr. Praesentat. Dni. Praesta, quaesu- 
mus, omnipotens Deus, ut Unigenitus tuus, 
qui pro nobis per Spiritum sanctum semetip- 
sum obtulit immaculatum tibi, emundet con- 
scientiam nostram ab operibus mortuis, et 
nos cum se ipso. acceptabile tibi faciat holo- 
caustum. : 

24. (25.) Febr. S. Matthiae Ap. Deus, qui ad 
supplendam perditoris apostatae ruinam, bea- 
tum Matthiam Apostolorum tuorum numero 
-sorte aggregasti: quaesumus, ut et nos per 
misericordiam tuam in parfem. sortis Sancto- 
rum adscribere digneris. | 

12. Mart. S. Gregorii Magni. Deus corona 
Pontificum et lucerna Doctorum , qui beatum 
Gregorium Ecclesiae tuae providisti Pontifi- 
cem et Doctorem: quaesumus, ut ejus nos 
semper et exemplis erudias et documentis in- 
formes. | 

19. Mart. S. Josephi. Clementissime Jesu, 
qui beatum Joseph dilectissimae tuae Matris 
sponsum et custodem providisti, nutritiumque 
tuum elegisti: ejus precibus meritisque con- 
cede, ut in tuis semper semitis ambulantes, 
in tuo moriamur amplexu. : . 

21. Mart. S. Benedicti. Suscipe, quaésumus | 
Domine, quas tibi preces offerimus, et con- 
cede: ut sancti Benedicti Abbatis imitatione, 
desideria carnis spiritu mortificantes, tibi soli 
‘Vivamus. | i l : 

,, 28. Mart: Annunt. B. V. M. Omnipotens sem- 
poo Deus, qui coaeternum tibi Filium ho- 

ie pro mundi salute, secundum carnem. Spi- 
ritu sancto concipiendum Angelico ministerio 

beatae Mariae semper Virgini declarasti: prae- 


sta, ut, cujus incarnationis mysterium -cogno- 
vimus, ejus redemtionis fructum percipere me- 
reamur. | | 
` 25. Apr. S. Marci Ev. Gratia tua, quaesumus, 
omnipotens Deus, precibus beati Evangelistae 
tui Marci, et animas nostras sanctificet, et in - 
fide Evangelii nos reddat immobiles. 
1. Maji. Ss. Philippi et Jacobi Ap:  Puvifica ` 
mentes nostras, quaesumus Domine: ut cum 
Apostolis tuis Philippo et Jacobo, te in Patre 


` et Patrem in te contemplantes, vitam aeternam 


“er 


we 


habeamus. ~ 

2. Maji. S$. Athanasii. Praesta, quaesumus, om- 
nipotens Pater: ut Verbi tibi consubstanualis 
Divinitatem, quam beatus Athanasius asseruit, 
et convenienter intelligere valeamus, et vera- 
citer profiteri. | ij 

3. Maji. Invent. S. Crucis. Devotas, Domine, 
humilitatis nostrae preces misericordiae tuae 

raecedat auxilium: et salutem, quam per Adam 
in paradisi ligno clauserat temeraria praesum- 
tio, ligni rursum fides aperiat. 

6. Maji.-.$. Joannis ante port. lat. Praesta, 

uaesumus, omnipotens Deus: ut sicut beatum 
"Joannem in ferventi oleo illaesum custodisti,- 
ita nos inter varias cupiditatum aestus, imma- 
culatos conservare digneris. MEE 

9. Maji. S. Gregorii Naz. Fideles tui, quae- 
sumus Domine, apud te sentiant intercesso- _ 


‘rem beatum Gregorium: quem in fide habue- 


runt Doctorem et magistrum. | 
5. Junii.: S. Bonifacii Ap. Germ. Da Eccle- 
siae tuae Germanicae, misericors Deus: ut 


, 

merita sancti Episcopi ét Martyris Bonifacii 
ietatem tuam pro ipsa exorent, et fructum 
in nobis laborum ejus custodiant. 
6. Jun. S. Barnabae Ap. ` Deus, qui beatum 
Barnabam plenum fide et Spiritu sancto ad 


Opus vocationis et conversionis Gentium assu- ` 


mere dignatus es: concede, ut memores ope- 


ris et’ charitatis ejus, Evangelio Christi, quod 


praedicavit, digne conversari mereamur. 

14. Jun. S. Basilii. Fideles tuos, Domine; 
Christo magistro edoce: ut, interveniente beato 
Basilio, discant in humilitate veritatem tuam, 
et eam in charitate fideliter operentur. ne 

24. Jun. Nat. S. Joannis Bapt. Beati Joannis 
Baptistae nativitatem celebrantes, da nos, quae- 
sumus Domine, poenitentiae; quam praedica- 
vit, dignos fructus facere: Åt viam in cordi- 
bus nostris: praeparemus Jesu Christo Domino. 
nostro. . A 

29. Jun. Ss. App. Petri et Pauli. Deus, qui 
Ecclesiam tuam Apostoli tui Petri fide et no- 
mine consecrasli, quique illi beatum Paulum 
ad praedicandum Gentibus gloriam tuam so- 
ciare dignatus es: concede, ut eorum: preci- 
bus ad coelestem patriam, quam. alter cruce, 
aliter gladio meruit, introduci valeamus. 


-30. Jun. Commem S. Pauli. Ecclesiam tuam. 


beati Pauli Apostoli praedicatione: edoctam, 
nulla sinas Domine. fallacia contaminari: -et 
ad peragenda quae docuit, ipso intercedente, 
fidelibus tuis efficaciam tribue. E zn 

2. Jul. Visitat. B. V. M. Omnipotens sempi- 
terne Deus , qui mysterium incarnationis Filii 
tui ab Angelo nuntiatum in visitatione beatae 

"Mariae semper Virginis per exultationem Jo- 
annis in utero et exclamationem matris ejus 
Elisabeth amplius manifestare dignatus es: con- 
cede propitius, ut assidua visitatione tua con- 
solemur, et e cunctis periculis eruamur. ' 

' 25. Jul. i$. Jacobi Ap. Fac nos, Domine, ad 
omnia pro nomine tuo subeunda paratos, et 
praesta: ut precibus et exemplo beati Jacobi, 
cujus sanguine Apostolorum tuorum primitias 
consecrasti, nec persecutio nec gladius sepa- 
rare nos possit a charitate tua, quae est in 
Jesu Christo Domino nostro. 

31. Jul. S. Ignatii Lojolae. Eum in Sacerdo- 
"tibus, quaesumus Domine, accende charitatis 
ardorem, quem sancto Sacerdoti tuo Ignatio 
pro sálute animarum inspirasti: ut digne voca- 
tione sua ambulantes, promissum bene operan- 
tibus mereantur praemium obtinere. 

1, Aug. S. Petri ad vincula. Deus, qui bea- 
tum Petrum Apostolum, Ecclesia pro eo sine 
intermissione orante, a vinculis liberasti: con- 
cede propitius, ut ipso pro Ecclesia jugiter 
interveniente, perfecta libertate donari me- 
reamur. | 

4. Aug. S. Dominici. Miserator et miseri- 
cors Deus, qui beatum Dominicum in profli- 
ganda haéresi, corrigendis depravatis moribus 
et restauranda puriori disciplina gloriosum ex- 
hibuisti: da nobis ejus Spiritu repleri ,. exem- 

lis confortari. et intercessione adjüvari, ut 
tibi, cui adhaerere bonum est, fideliter ac per- 
severanter serviamus. | 
- 6. Aug. Transfig. Dni. - Celebrantes sacro-. 
sancta Filii tui transfigurati mysteria, da nos, 


v 

omnipotens Deus, ipsius Evangelio sic adhae- 
rere; ut ad illam gloriam, cujus in se spe-. 
ciem Apostolis ostendit, et suspirare jugiter, 
et feliciter pervenire valeamus. | 

15. Aug. Assumt. B. V. M. Veneranda no- 
_ bis, Domine, hujus diei Festivitas opem con- 
ferat salutarem, in qua sancta Dei Genitrix 
mortem subiit temporalem: nec tamen mortis 
nexibus deprimi potuit, quae Filium tuum Do- 
minum nostrum Jesum Christum de se genuit 
incarnatum. : 


20. Aug. S. Bernardi. Deus, qui ex ore 
beati Bernardi rivos sapientiae salutaris ad 
irriganda populi tui pectora deduxisti: con- 
cede propitius, ut extincto in nobis manda- 
nae sapientiae gustu, te solum verae sapien- 
tiae fontem sitiamus. 


24. Aug. S. Bartholomaei Ap. Deus qui per 
beati Apostoli tui Bartholomaei ministerium 
eripiens nos de potestate tenebrarum transtu- 
listi in regnum F'lii dilectionis suae: concede 
. quaesumus, ut, quibus inest fidei justificatio, 
ejus intercessione non desit gratiae plenitudo. 

28. Aug. S. Augustini. Amor qui semper ar- 
-des et nunquam extingueris, charitas Deus no- 
ster:'accende nos igne tui amoris, et praesta, 
ut exemplo beati Augustini ex omni corde tibi 
inhaerentes in terris, aeternum te ipso frui 
mereamur in coelis. £O 

29. Aug. Decoll. S. Joannis B. Deus, qui 
beatum Joannem Filii tui morientis aeque ac 
nascentis praecursorem esse voluisti: concede, 
ut, sicut ille veritatis et justitiae martyr occu- 

buit, ita nos pro veritate et justitia ad mor- 
tem usque certemus. n 

Dom. 1. Sept. Ss. Angelorum Cust. Offerant 
tibi, Domine, Angeli tui preces nostras: et ut 
exaudiantur a te, da nobis eos reverenter ob- 
servare, et vocem eorum fideliter audire. ` 

8. Sept. Nativit. B. V. M. Deus, qui in bene- 
placito tuo mundum tibi reconciliare voluisti: 
praesta, quaesumus, ut, qui Nativitatem san- 
ctae Dei Genitricis celebramus, ipsam, quam 
Filius ejus operatus est salutem, Matris inter- 
cessione consequamur. | E 

14. Sept. Exaltat. S. Crucis. Domine Deus, 
qui discipulis tuis mortem tuam significans, te^ 
exaltatum a terra omnia tracturum ad te ip- 
sum praenuntiasti: da nobis, quaesumus, tibi 
caches configuraN, et nonnisi in ipsa Cruce 
gloriari. Nn t d 

21. Sept. S. Matth. Ap. Deus, qui ad poe- 
nitentiam peccatores ineffabili misericordia vo- 
care dignaris: da nobis exemplo et interces- . 
'sione beati Matthaei, quem de publicano Apo-—. 
stolum fecisti, ut te relictis omnibus sequi, tibi 
firmiter adhaerere, et te libera voce ac bonis 
operibus confiteri valeamus. à 

29. Sept. S. Michaelis Archang. Deus, qui 
nobis panem Angelorum in hoc saeculo man- 
ducare tribuis: concede propitius, ut eorum 
et puritatis in terris, et beatitudinis in coelis 
participes esse mereamur. | 

30. Sept. S. Hieronymi. Deus, qui beatum 
Hieronymum multiformis scientiae -fluentis sa- 
tiare voluisti, ut scriptorum suorum splendore 
multarum sal et lumen fieret animarum: [pie- 


.tatem tuam exoramus, nt tanti Doctoris pre- 
cibus adjuti, scientiam Sanctorum assequi va- 
leamus. > | = l 
Dom. 1. Oet. S. Rosarii B. V. M. Domine 
Jesu Christe, qui intercedente beatissima Ma- 
tre tua nos de hostibus fidei triumphare fe- 
cisti: vota nostra clementer exaudi, et illorum 
mentes illumina, ut idem nobiscum sapientes, 
te veraciter colant, totoque affectu diligant. 
4. Oct. S. Francisci Assis. Deus, qui te par- 
vulis et humilibus revelare non dedignaris: | 
tribue, quaesumus, imitatione beati Francisci, 
et stultam hujus mundi dediscere sapientiam, 
et solum ediscere Jesum Christum crucifixum. 
18. Oct. S. Lucae Ev. Deus, qui beato Lu- 
cae corporum medico Evangelium Filii tui no- 
bis tradendum credens, eum etiam fecisti me- 
dicum animarum: fac nos, salubri verbo^ tuo 
semper intentos, quae noxia esse demonstrat, 
fugere, et quae ulilia saluti, fideliter appré- 
hendere. | | 
28. Oet. Ss. Simonis et Judae Ap. Deus; qui 
beatorum. Apostolorum tuorum Simonis et Ju- 
dae praedicatione de incredulitatis tenebris nos 
vocasti in admirabile Evangelii lumen: fac, ut 
eorum intercessione crescamus in gratia et co- 
. gnitione Domini nostri Jesu Christi. z 
1. Nov. Omnium Sanctorum. Deus, qui nos 
in hac fragilitatis ac lacrymarum valle militan- 
tes, triumphantis Curiae tuae patrocinio apud 
te gaudere concedis: praesta, quaesumus, ut 
eorum, quos amicos tuos demonstrasti, vesti- 
giis inhaerentes, eosdem apud te efficaces in- 
tercessores habere mereamur. | 

2, Nov. Omnium fid. Defunctorum. Deus, vita 

viventium, spes morientium, salus omnium in 
te sperantium: praesta propitius, ut.animae fa- 
mulorum famularumque tuarum a nostrae mor- 
ialitatis tenebris absolutae in perpetua cum 
. Sanctis tuis luce laetentur. 

22. Mov: Praesentat: B. V. M. Deus, qui bea- 
tae Mariae sanctum virginitatis prepositum in- 
fedisti: praesta, quaesumus, ut ejus patrocinio 
illibatam mentis et corporis puritatem servare, 
et inter electos adscribi mereamur.. l 

30. Nov. S. Andreae Ap. Omnipotens Deus, 

ui beato Andreae Apostolo tuo Christo con- 

gi in cruce tribuisti: praesta, quaesumus, 
eodem intereedente, ut terrena in. nobismet 
ipsis desideria crucifigentes,. tibi firmiter ad- 
haerere valeamus. 

De s» Martyre Pont. Omnipotens sempiterne. 
Deus, qui in Sanctorum tuorum virtute es. mi- 
rabilis: da nobis. beati N. festivitatem congruis ` 

honoribus. et sedula imitatione celebrare , qui 
Filit tui Martyr et Pontifex, quod ministerio 
essit, testimonio comprobavit, et quod prae- 

icavit ore, confirmavit exemplo. 1 

' De s Mart. non. Pont, . Praesta nobis, Domine, 
ut, sicut beatus Martyr tuus N. certavit bo- 
num eertamen fidei, et vitam aeternam appre- 
- hendit: ita. et nos fortiter certantes in terris, 
cum. ipso coronari mereamur in. coelis. 

De plur. s Mart. Deus, cujus. gratia. sancti 
Martyres N. et N. mundi nec blanditiis nec 
terroribus devicti. sunt :. da nobis, ut te solum 
diligentes, prespera mundi simul et adversa 


despiciamus. 
Libellus ete, H 

De s. Conf. Pont. Beat N. Pontificis suffra- 
giis exoratus, ne permittas nos, Domine, anima- 
rum nostrarum deirimentum facere: pro qui- 
bus Pastor bonus vitam suam dedit in pretium. 

De s. Dioecesis Episcopo. Sancti Patris nostri 
N. solemnia celebrantes, te Domine su plici- 
ter obsecramus: ut ipsum apud tuam clemen- 
tiam sentiamus habere patronum, quem nobis 

. tua gratia providisti salutis aeternae ministrum. 

De plur. s. Dioecesis Episcopis. Omnipotens 
sempiterne Deus, qui per Evangelicos labo- 
res Pontifices nostros N. et N., in fide nobis 
Patres, ad immortalem gloriam evexisti: da 
cordibus nostris dignam pro eorum comme- 
moratione laetitiam, ut, quos pio amore am- 
plectimur, eorum precibus adjuvemur. 

De s. Doctore. uaesumus, omnipotens De- 

us: ut, interveniente beato N. Confessore tuo 
atque Doctore, in ea guam praedicavit fide, 
mente et operibus stabiles mancamus. 
. De s. Conf. Presb. Domine Deus omnipo- 
tens, qui famulum tuum N., ut Sacerdotio tibi 
fungeretur, a populo segregasti: praesta, quae- 
sumus, ut ejus exempla sectantes, genus elec- 
tum, regale Sacerdotium, populus acquisitio- 
nis effici mereamur. 

De s. Conf. Abb. Omnipotens sempiterne 
Deus, terrena pro te calcantium merces ma- 

na nimis, da nobis exemplo ét intercessione 
Éeati N. Abbatis, cujus solemnia celebramus, 
ut purificatis ab omni saeculi desiderio men- 
tibus, te solo divites esse velimus. 

De s. Conf. Monacho vel Eremita. Deus, qui 
nos admones, exemplo beati N. temporalia 

despicere, et ad aeterna festinare: da famulis 
tuis, ut, quae tibi placita cognovimus, ipso 
pro nobis intercedente, implere valeamus. 

De s. Conf. Laico. In mundo pressuram ha- 
bentibus, da nobis Domine, interveniente beato 
N., humilem in tua virtute fiduciam:. ut Jesu 
Christi, qui mundum vicit, sanguine redemti, 
ipsi mundum vincamus. , Yx 

De s. Virg. Mart. Deus, qui beatae N. tri- 
buisti sanctam esse corpore et spiritu, et vi- 
tam suam dare pro dilectione tua: concede 
nobis, quaesumus, ut ejus exemplo tibi uni 
sive per vitam sive per mortem placere va- 
leamus. ` -` l 

De s. Virg. non Mart, Deus, qui. habitacu- 
lum tuum in corde pudico constituisti: con- 
cede, ut, qui fidelis sponsae tuae N. purita- 
tem humili veneramur obsequio, piae convet- 
sationis sequamur exemplo. | .,. | — 

De s. Foem. Mart. Deus, qui dedisti victo- 
riam in manu foeminae, da nostrae robur in- 
firmitati: ut precibus et exemplo beatae Mar- 
tyris N. per patientiam et humilitatem cun- 
ctis nos efficias hostibus fortiores. 

De s. Foem, non Mart. Deus, qui.non otio- 
sos foro, sed laborantes in vinea remuneras: 
da nos bonis operibus abundare, ut cum beata 
N., quae -panem otiosa non, comedit, promis- 
am operariis mercedem in fine recipiamus. | 

De s». Vidua. Deus, qui solus es bonum 
nostrum: da nobis beatae N. precibus aver- 
tere a mundanis oculos, et te unum jugiter, 
4ntueri; ut éreatura vilescat, et Creator in corde 


duilcescat. 

In annivers. Dedic. Eccl. Deus, qui Eccle- 
siam unigeniti Filii tui sponsam vocare digna- 
tus es: concede, ut omnis plebs in hoc tem- 
` plo, cujus .anniversarius dies celebratur, ubi 
collecta te timeat, te diligat, te.sequatur; ut, 
dum jugiter per vestigia tua graditur, ad coe- 
lestia promissa, te duce, pervenire mereatur. 
Per eumdem Dominum nostrum Jesum Chri- 
stum Filium tuum, qui tecum vivit et regnat 
in unitate Spiritus sancti Deus, per omnia sae- 
cula saeculorum. Amen. | d 


di, ^t ^9. ^8 4/0, Qo Qe 


ORATIONES DIVERSAE. . 
| 1, Pro Ecclesia.» 
Dirige, Dómine, quaesumus, Ecclesiam tuam 


dispensatione coelesti: ut, quae ante mundi 
principium in tua semper est praesentia prae- 


parata, usque ad' plenitudinem gloriamque pro- 


missam te moderante perveniat. 


2, Pro Papa. 


Da, quaesnmus Domine, famulo tuo N., quem 
ascendis agnis et ovibus tuis praefecisti, Spi- 
ritum consilii et fortitudinis, Spiritum scien- 
tide et pietatis: ut sub tanto Pontifice crescat 
devotio sancta fidelium, et salus Ecclesiae gau- 
dium sit et corona Pastoris; = = > 
IA 

Diu ti «yg , 9. Pro Dioecesi. 


Eeclesiam tuarn, Domine, sub sancti N. (sancto- 
rum N. et N.) patrocinio supplicantem paterna 
Saar 

pictate custodi: ut cujus (quorum) praedica- 

' tione plantata est et sudore (ac sanguine) irri- 
gata, ejus (eorum) precibus crescat semper 
in cognitione et amore Domini nostri Jesu 
Christi. 


4. Pro Antistite Dioeceseos. 


Deus, qui famuli tui N. humeris onus im- 
osuisti ipsis angelicis spiritibus formidandum: 
Tia ei robur majoris auxilii, ut pondus illud 
ad consummationem sanctorum et in aedifica- 
tionem corporis Christi valeat te adjuvante 
sustinere. i | 
\ 


5. Pro Praelatis' et Congregationibus eis 
, commissis. ; 
Omnipotens sempiterne Deus, qui facis mi- 
rabilia magna solus: praetende super famulos 
tuos, et super congregationes illis commissos, 
Spiritum gratiae salutaris; et ut in veritate 
tibi complaceant, perpetuum eis rorem tuae 
. benedictionis infunde. ; 


6. Pro Sacerdotibus. 


Deus, qui Unigenitum tuum dedisti summum 
Sacerdotem, eique ad sacrificandum tibi ho- 
stiam mundam Sacerdotes ministros sociasti: 
quaesumus, ut omnes, qui vocatione tam san- 
cta dignati sunt, Altari tuo devote ministrent, 
et se ipsos hostiam vivam et sanctam offerre 
mereantur. | | 


7. Pro omni gradu Ecclesiae. » 
Exaudi nos, Deus, humiliter deprecantes: 
ut, diffusa in.singulos Ordines gratta tua, 

suum quisque ministerium fideliter adimpleat, 
et Ecclesia tua in omnium oculis gloriosa sem- 
per appareat. 
8. Pro Rege. 

uaesumus, omnipotens. Deus, ut famulus 
tuus Rex noster N., qui tua miseratione su- 
scepit regni gubernacula, virtutum etiam om- 
nium percipiat incrementa; quibus decenter 
ornatus, et vitiorum monstra devitare, et.ad 
te, qui via, veritas et vita es, gratiosus va- 


leat pervenire. 


9. Pro Rege et populo. 

Omnipotens sempiterne - Deus, qui regnis 
omnibus aeterna potestate dominaris: respice 
.ad nostram benignus patriam, ut Rex juste 
imperando, et populus fideliter obediendo, ad - 
gloriam tui nominis et regni tranquillitatem 
. unanimi pietate conspirent. : | 


10. Pro regni haerede. 


Famulum tuum N., quaesumus Domine, coe- 
lesti pietate prosequere: ut, paterno succe- 
dens imperio, Ecclesiae protector, legum vin- 
dex, et populi pater appellari mergatur. 


11. Pro domicilio et incolis efus. 


Custodi, quaesumus Domine, (intercedente 
sancto vel sancta N.) locum istum et habita. 
tores ejus, ac perpetue güberna moderamine: 
ut et. necessaria percipiant mortalis vitae so- 
latia, at.proficiant ad immortalitatis effectum. 


~ 

$2, Pro familia. 

."Defende; quaesumus Domine, beata Maria 
semper Virgine intercedente, istam ab omni 
adversitate familiam: et toto corde tibi pro- 
stratam ab hostium propitius tuere clementer 
insidiis. 

13. Pro: concordia servanda. | 
E m unus est Dominus, uaa fides, unum 
baptisma: inter eos, quaesumus omnipotens 
Deus, eadem: mens sit et mutua charitas, ut 
una omnibus sit in te et tecum in aeternum 
societas. : 


e 14. Pro amicis. 

, Concede, quaesumus Domine, famulis tuis, 
quibus dedisti in nos charitatem, indulgentiam 
peccatorum, consolationem vitae, gubernatio- 
nemque perpetuam: qua tibi fideliter servien- 
tes, ad tuam jugiter misericordiam pervenire 
mereantur. l 


4 | 15. Pro inimicis. | 

Deus, qui nobis praecepisti pro inimicis ora- 
re:.dimitte, quaesumus, peccantibus in nos pec. 
cata sua; ut tibi reconciliati, vera pace et cha- 
ritate hic et in aeternum perfrui mereantur. 


16. In quacumque necessitate. 


Da, quaesumus Domine, populo tuo et men- 
tém, qua tibi devotus existat, et intellectum, 
quo justa deposcat, et propitiationem tuam, 
qua. pie desiderantibus quae sunt profutura 
concedas. PO 

17. Tempore pestis vel. mortalitatis. 

Deus, qui non mortem, sed poenitentiam de- 
sideras peccatorum: populum tuum dd te re- 
vertentem propitius respice; ut, dum tibi de- 
votus existit, iracundiae tuae flagella ab .ee 
clementer amoveas. l 

48. Tempore famis. 

Da nobis, quaesumus Domine, piae suppli- 
cationis effectum, et famem propitiatus averte: 
ut mortalium corda cognoscant, et te indignante 
talia flagella prodire, et te miserante cessare, 


19. Tempore belli. 

Deus, qui conteris bella, et impugnatores in 
te sperantium potentia tuae defensiorüis 'expu- 
gnas: auxiliare famulis tuis implorantibus mi- 
sericordiam tuam; ut inimicorum suorum feri- . 
tate depressa, incessabili te gratiarum actione 
laudemus. : 

20. Pro pace obtinenda. 

Deus, a quo' sancta desideria, recta consilia, 
et justa sunt opera: da servis tuis ilam, quàm 
mundus dare non: potest, pacem;. ut et corda 
nostra mandatis tuis dedita, et hostium: sublata 
formidine, tempera sint tua. protectione trans 
quilla. | ^ 

|. 24. Pro .centatis et tribulatis. : | 

Deus, qui justificas impium, et non vis mor- 
tem peccatoris, majestatem tuam suppliciter 
deprecamur: ut famulos tnos, dé tua-miseri, 
cordia confidentes, coelesti protegas benignus 


D 

auxilio; et assidua protectione conserves; ut 
tibi jugiter famulentur, et nullis tentationibus 
a te separentur. 


"WE 22. Pro infirmis. | i 

Omnipotens sempiterne Deus, salus aeterna 
credentium: exaudi nos pro famulis tuis in- 
firmis, pro quibus misericordiae tuae implo- 
ramus auxilium; ut reddita sibi-sanitate, gra- 
tiarum tibi in Ecclesia tua referant actiones. 

23. Pro infirmo morti proximo. 

Omnipotens et misericors Deus, qui hu- 
mano generi et salutis remedia, et vitae aeter- 
nae munera contulisti: respice propitius famu- 
lum tuum infirmitate corporis laborantem, et 
animam refove, quam creasti; ut in hora exi- 
tus illius absque peccati macula tibi Creatori 
suo per manus sanctorum Angelorum reprae- 
sentar! mereatur. " «m Mu, t " 

24. Pro fide augenda. .. . 

Deus veritas et lux sempiterna, qui fideni 
constituisti salutis humanae principium et om- 
nis justitiae fundamentum: illumina.per Spi- 
ritum tuum, et confirma corda nostra; ut cre- 
dentes verbo tuo, et quod credimus confiten- 
tes, reportemus finem fidei nostrae, salutem 


anummárum, ., | , 

25. Pro spe impetranda. 
Consolator in te sperantium, Deus: infunde 
cordibus nostris christianae spei donum; .'qua 
omnia de tua misericordia exspectantes, sa- 
H * * l i 
t 


lutem nostram cum humili fiducia: incessanter 
operemur. i mE 


26. Ad postulandam charitatem. 


Deus, qui diligentibus te facis cuncta pro- 
desse: da cordibus nostris inviolabilem tuae 
charitatis affectum; ut desideria, de tua in- 
spiratione concepta, nulla possint tentatione 
mutari. ; 

27. Ad postulandam contritionem. 

Omnipotens et mitissime Deus, qui sitienti 

opulo fontem viventis aquae de petra pro- 

uxisti: educ de cordis nostri duritia lacry- 
mas compunctionis; ut peccata nostra plan- 
gere valeamus, remissionemque eorum, te mi- 
serante, mereamur accipere, 


28. Ad postulandam humilitatem. 
Deus, ,qui superbis resistis, et gratiam prae- 
stas humilibus : concede nobis verae humilita- 
tis virtutem, cujus in se formam fidelibus Uni- 
genıtus tuus exhibuit; ut nunquam indignatio- 

nem tuam provocemus elati, sed potius gra- 

tiae tuae capiamus dona subjecti. 

29. Ad postulandam patientiam. 
. Deus, qui Unigeniti tui patientia antiqui hostis 
. contrivisti superbiam: danobis, quaesumus, quae 
idem pie pro nobis pertulit, digne recolere, sic- 
que exemplo ejus nobis adversantia áequanimi- 
ter tolerare, E E ; 


' *. $0. Pro felici morte. 
.. Deus, qui nos salutari providentia, ut a mor- 
üfero sopore excitares, diem et horam mortis 

. nescire voluisti: concede nobis ita vigilate ét 
orare omni tempore, ut absque peccati macula 
.de hoc mundo exire, et in sinu misericordiae 
tuae requiescere mereamur. Per Dominum no- 
strum Jesum Christum Filium tuum, qui tecum 
vivit et regnat in unitate Spiritus sancti Deus, 
per omnia saecula saeculorum. Amen. 


- 


< 


DEVOTIONES ERGA ss. EUCHA-- 
RISTIAE SACRAMENTUM. 


ORATIO ven. THOMAE a KEMPIS. 


O dulcissime Domine Jesu, quanta est dulce-: 
do devotae animae tecum epulantis in convi- 
vio tuo; ubi ei non alius cibus manducandus 
proponitur, nisi tu unicus Dilectus 'ejus, su- 
er omnia desideria cordis ejus desiderabilis! 

t mihi quidem dulce foret 1n praesentia tua 
ex intimo affectu lacrymas fundere, et cum 

ia Magdalena pedes tuos lacrymis irrigare. 

d ubi est haec devotio? ubi lacrymarum 
sanctarum copiosa effusio? Certe in conspectu 
tuo et sanctorum Angelorum tuorum totum 
cor meum ardere deberet, et ex gaudio flere; 
habeo enim te in Sacramento vere praesentem, 
quamvis aliena specie occultatum. 

Nam in propria et divina claritate te con- 
spicere oculi mei non possent, sed neque to- 
tus mundus in fulgore gloriae majestatis tuae 
subsisteret. In hoc ergo imbecillitati meae 
consulis, quod te sub Sacramento abscondis. 


~ 

Habeo vére et adoro, quem Angeli adorant in 
coelo; sed ego adhuc interim in fide, illi au- 
tem in specie et sine velamine. Me oportet 
contentum esse in lumine verae fidei, et in 
ea ambulare, donec aspiret dies aeternae cla- 
ritatis et inclinentur umbrae figurarum. Quum 
autem venerit quod perfectum est, cessabit 
. usus sacramentorum, quia Beati in gloria coe- 
lesti non egent medicamine sacramentali: gau- 
dent enim sine fine in praesentia Dei, facie 
ad faciem gloriam ejus speculantes; et de cla- 
ritate in claritatem abyssalis Deitatis transfor- 
mati, gustant Verbum Dei caro factum, sicut 
fuit ab initio et manet in aeternum. 

Memori horum mirabilium, gvave mihi fit 
taedium etiam quodlibet spirituale solatium; 
quia, quamdiu. Dominum meum aperte in sua 

loria non video, pro nihilo duco omne quod 
in mundo conspicio et audio. ‘Testis es tu 
mihi, Deus, quod nulla res me potest conso- 
. lari, nulla creatura quietare, nisi tu Deus 
meus, quem desidero acternaliter contemplari. 
Sed non est hoc possibile, durante me in hac . 
mortalitate: ideo oportet, ut me ponam ad 
magnam patientiam, et me ipsum in omni de- 
.siderio tibi submittam. Nam et Sancti tui, 
Domine, qui tecum jam in regno coelorum 
exultant, in fide et patientia magna, dum vi- 
verent, adventum gloriae tuae exspectabant. 

uod illi crediderunt, ego credo; quod illi 
speraverunt, ego spero; quo illi pervenerunt, 
pe gratiam tuam me venturum confido. Am- 

ulabo interim in fide, exemplis confortatus 
Sanctorum. Habeo etiam libros sanctos pro 

solatio -et vitae: speculo, atque super haec om- 
nia sanctissimum Corpus tuum pro singulari 
remedio et refugio. : à 

Duo namque mihi necessaria permaxime sen- 
tio in hac vita, sine quibus mihi importabilis 
foret ista miserabilis vita: in carcere cerporis 
hujus detentus, duobus me egere fateor, cibo 
scilicet et lumine. Dedisti itaque mihi infirmo 
sacrum Corpus tuum ad refectionem mentis 
et corporis, et posuisti lucernam pedibus meis 
verbum tuum. Sine his duobus bene vivere 
non possem: nam verbum Dei lux animae 
meae, et Sacramentum tuum panis vitae. Haec 
ossunt etiam dici mensae duae, hinc et inde 
in gazophylacio sanctae Ecclesiae positae: una 
mensa est sacri Altaris, habens panem san- 
ctum, id est, Corpus Christi pretiosum; altera 
est divinae legis, continens doctrinam sanctam, 
erudiens fidem rectam, et firmiter usque ad 
interiora velaminis, ‘ubi sunt Sancta: Sancto- 
rum, perducens. ZEE 
= Gratias tibi, Domine Jesu, Lux lucis aeter- 
nae, pro doctrinae sacrae mensa, quam nobis 
per servos tuos Prophetas, Apostolos, alios- 
que doctores ministrasti. — Gratias tibi, Crea- 
tor et Redemtor hominum, qui, ad declaran- 
dam toti mundo. charitatem tuam, coenam pa- 
rasti magnam, in qua, non agnum typicum, 
sed tuum sanctissimum Corpus et Sanguinem 
Proponi manducandum; laetificans omnes 
ideles convivio sacro et calice inebrians sa- 
lutari, in quo sunt omnes deliciae paradisi, 
et epulantur nobiscum Angeli sancti, sed sua- 
vitate feliciori. 

Adjuvet nos gratia tua, omnipotens Deus, 
ut, quos Corpore et Sanguine tuo suavissimo 
reficis, digne ac devote tibi in omni puritate 
et conscientia bona famulari valeamus. Et si 
non possumus in tanta innocentia vitae con- 
versari ut debemus, concede nobis tamen digne 
flere mala quae gessimus, et in spiritu humilita- 
tis ac bonae voluntatis proposito tibi ferventius 
de caetero deservire. Amen. 


HYMNI SEPTEM 
DE 88. EUCHARISTIAE SACRAMENTO. 


| I. 
Pange lingua gloriosi Corporis mysterium, 
Sanguinisque pretiosi, Quem in mundi pre- 
tium Fructus ventris generosi Hex effudit 
gentium! 

Nobis datus, nobis natus Ex intacta Wir- 
gine, Et in mundo conversatus Sparso verbi 
semine, Sui moras incolatus Miro clausit 
ordine. 

In supremae nocte coenae Recumbens cum 
fratribus, Observata lege plene Cibis in lega- 
libus, Cibum turbae duodenae Se dat suis 
manibus. 

Verbum- Caro panem verum Verbo Carnem 
efficit, Fitque Sanguis Christi merum: Et si 
sensus deficit, Ad firmandum .cor sincerum 
Sola fides sufficit. | 
. Tantum ergo Sacramentum Veneremur cer- 
nui: Et antiquum documentum Novo cedat ri- 


tui: Praestet fides supplementum Sensuum 
defectui. | 

Genitori Genitoque Laus et jubilatio, Sa- 
. lus, honor, virtus quoque Sit et benedictio: 
Procedenti ab utroque Compar sit laudatio. 
Amen. " "n 

Antiphona. O sacrum Convivium, in quo 
Christus sumitur, recolitur memoria Passionis 
ejus, mens impletur gratia, et futurae gloriae 
nobis pignus datur! s l 

X. Panem de coelo praestitisti eis. Ix. Omne 
delectamentum in se habentem. l 


Oremus. 


Deus, qui nobis sub Sacramento mirabili 
Passionis tuae memoriam reliquisti: tribue 
quaesumus, ita nos Corporis et Sanguinis tui 
sacra mysteria venerari, ut redemtionis tuae 


fructum in nobis jugiter sentiamus. Qui vi- 
vis et regnas in saecula saeculorum. Ix. Amen. 
II. 


Cessant figurae: non litat impares Impar Sa- 
cerdos amplius hostias; Jam Pontifex fit Nu- 
men ipsum, Seque sibi Deus Agnus offert. — 
Vitam cruentus qui semel obtulit, Se non 
cruentum jugiter immolat; Mactatus aris, et 
renascens Perpetuo, moriendo vivit. 
Christum, Sacerdos, coelitus evocas: Per 
te creatur, qui creat omnia: Immotus orbem 
qui gubernat, Se tibi dat facilem moveri. 
Non impotenti criminis arbiter Verbo resol- 
vis ferrea vincula: Quas fers magistra voce, 
Numen Ecce sibi putat esse leges. , 
Laus summa Patri, summaque Filio; Sit 
sancte compar laus tibi. Spiritus, Quo Chri- 

stus aris: per ministros Hostia stat simul et 
Sacerdos. Amen. E 

Antiph. Ego sum panis vitae: qui venit ad 
me, non esuriet; et qui credit in me, non 
sitiet unquam. ; E ; 

Y. Sicut adipe et pinguedine repleatur ani- 
ma mea. lx. Labiis exultationis laudabit os meum. 

. Oremus. 

Deus, qui Unigenitum tuum dedisti summum 
Sacerdotem, eique ad sacrificandum tibi ho- 
stiam mundam sacerdotes ministros sociasti: 

uaesumus, ut omnes, qui vocatione tam sancta 

ignati sunt, Altari tuo devote ministrent, et 

se ipsos hostiam vivam et sanctam offerre 
mereantur. Per eumdem Christum Dominum 
nostrum. E. Amen. 


HI. 


Sacris solemniis juncta sint gaudia, Et ex prae- 
cordiis sonent praeconia: Recedant vetera, 
nova sint omnia, Corda, voces et opera. 
. Noctis recolitur Coena novissima, Qua Chri- 
stus creditur agnum et azyma Dedisse fratri- 
bus juxta legitima Priscis indulta patribus. 

Post agnum typicum, expletis epulis, Cor- 
pus Dominicum datum - discipulis, Sic totum 
omnibus, quod totum singulis Ejus fatemur 
manibus. 2 

Dedit fragilibus Corporis ferculum, Dedit 
et tristibus Sanguinis poculum, Dicens: Acci- 
pite quod trado vasculum, Omnes ex eo bibite. 

Sic Sacrificium istud. instituit, Cujus . offi- 
cium committi voluit Solis Presbyteris, qui- 
bus sic congruit, Ut sumant, et dent- caeteris. 

Panis Angelicus fit panis homínum; Dat pa- 
nis coelicus figuris terminum: O res mirabi- 
lis! manducat Dominum Pauper, servus, et 
humilis. | = l . 

Te, trina Deitas unaque, poscimus: Sie nos 
tu visita, .sicut te colimus: Per tuas semitas 
. duc nos, quo tendimus, Ad lucem, quam in- 

habitas.. Amen. 

Antiph. Ego sum panis vivus, qui de coelo 
descendi. Si quis manducaverit ex hoc pane, 
vivet in.aeternum: et panis, quem ego daba. 
taro miea est pro mundi vita. 

Y. Panem coeli dedit eis. IX. Panem Ange- 
lorum manducavit homo. 

l Oremus. 

Deus, cujus visione satiantur Angeli et 
Beati: da nobis alimonia tui pretiosi Corporis 
et Sanguinis sic digne et laudabiliter pasci, 
ut fruitionem cum illis possimus perenniter 
adipisci. Qui vivis et regnas in saecula sae- 
culorum. Ji. Amen. 
MM [n 
Sic amas, ut, ques amasti, Christe. nunquam 

deseras. Ipse Corpus das in escam, Et pro- 
nos Sanguinem, Jamque factus lactis instar, 

Ve .cibus nos opprimat. . 

alis usta fraus amoris, Ut reis indulgeas! 
Non vides, sentis; nec audis, Et manes im. 
fobilis;. Talis. astris imperantem An decet 
status Deum! | LO 
. Non mt olim monte ,sancto Hic Deus nos 
territas; Inter ignes: non minaris, Hic amas 

mitescere. A deer bonws prudensque celas Hic 
tuam praesentiam! : M an Wed ad a 

.Pauperes nos, nos. pusillos, Nos ab astris 
exules, Ut reducas nos Olympo, Nosque red. 
das divites, Ipse- factus :es pusillus, Pauper, 


exul, indigens. ^ . ue 

Ventre natum virginali Corpus olim sumse- 
ras ;. Hoc Deo plenum redonas Ampliori foeno- 
re: Ter; quater nos o beati 'l'anta per commercia! 
. - Mensa qualis hic paratur, Si quis intus esu- 
rit! Assides conviva nobis Ipse ttu: convi- 
vium; Fons salutis, si quis aeger; Si flet, hie 
solatium. - AS | 

Laus suprema sit Parenti, Qui creavit om- 
nia, Filioque, qui redemit Morte nos volens 
sua: Par et illi, cujus almo Recreamur ha- 
litu. Amen. Mrs oS A 

Antiph. Amen, amen dico vobis: nisi man- 
ducaveritis carnem Filii hominis, et biberitis 
ejus sanguinem, non habebitis vitam in vobis. 

ui manducat meam carnem, et bibit meum 
sanguinem, habet vitam aeternam: et ego re- 
suscitabo eum in novissimo die. | 

Y. Cibavit eos ex adipe frumenti, HE. Et 
de petra melle saturavit eos, ` " 


Oremus. 


Deus, qui Ecclesiam tuam pretioso Corpore 
et Sanguine tuo mirabiliter reficis: infunde in 
eam Spiritum vivificantem,- ut ..coélestis cibi 
participatione, de te vivens in terris, tecum 
vivere mereatur:in coelis. Qui vivis et regnas 


in saecula saeculorum. K. Amen. `: 

Verbum supérnum prodiens, Nec Patris lin- 
ens dexteram, Ad opus suum exiens, Venit 
ad vitae vesperam. | SM" 
In mortem a discipulo Suis tradendus aemu- 
lis, Prius in vitae ferculo Se tradidit discipulis. 
uibus sub bina specie Carnem dedit et San- 
inem, Ut duplicis substantiae Totum cibaret 
ominem. Pet NT 
Se nascens dedit socium, Convescens in edu- 
lium, Se moriens in pretium, Se regnans dat 
in praemium. | 
ô salutaris Hostia, Quae coeli pandis ostium: 
Bella premunt hostilia, Da robur, fer auxilium. 


Uni Trinoque Domino Sit sempiterna glo- 
ria: Qui vitam sine termino Nobis donet in 
patria. Amen. | 

Antiph. Caro mea vere est cibus, et sanguis - 
meus vere est potus: qui manducat meam car- 
nem, et bibit meum sanguinem, in me manet, 
et ego in illo. 


W. Gustate et videte, quoniam suavis est Do- 
minus. IX. Comedite et bibite et inebriamini, 


Oremus. 


Deus, qui nos per divinissimi Sacramenti 
Corporis et Sanguinis tui veneranda commer- 
cia unius summae divinitatis participes efficis: 
praesta quaesumus, ut sicut tuam cognoscimus 
veritatem, sic eam dignis moribus assequamur. 
Qui vivis et.regnas in saecula saeculorum. 
EK. Amen. "T s 


Li 

Non qualis olim vertice legifer Fumante sedit, 
cum timidos mori Nigrantis e nimbo procellae 
Jussa tonans populos doceret. 

Adeste gentes:. fulmineum jubar Velante 
signo providus occulit. Venite: nunc sacros 
amoris Totus amor jaculatur ignes. 

An ulla quondam tam facili Deo Potita gens 
est? dicite, saecula; Qua sole mundus claret 
orto, Quaque tepet fugiente, dicat. 

- O gente quavis natio grandior, Charumque 
coelo, Christiadae, genus, Illamne, qua nos 
Christus arsit, Usque adeo valuisse flammam! 

Devota Patri Filius hostia Mox offerendus, 
se prius obtulit, Et, qua litaret funeratus, Nos 
docuit reparare vitam. | | 

Aris renascens nomine duplici, "Verus Sa- 
cerdos veraque victima, Oblatus offert, et cruo- 
rum Ipse suum sine caede fundit. 

uid in scelestos, o hominum Pater, Libras 
ab àlto fulmina filios? Mitescit: exarmat mi- 
nacem Cuncta pians cruor ille dextram. 
" Laus summa Patri, summaque Filio, Qui se 
Sacerdos immolat Hostiam: Quo sacra flammis 
ardet ara, Spiritus, et tibi laus in aevum. Amen. 

Antiph. Sicut misit me vivens Pater, et ego 
vivo propter Patrem: et qui manducat me, et 
ipse vivet propter me. me p 

X. Justi epuléntur et exultent. Fr. Et delec- 
tentur in laetitia, : 

Oremus. : 

Omnipotens sempiterne Deus, qui salutis 
nostrae pretium sacri Corporis et Sanguinis 

tui mysteria reliquisti: da nobis te ipsum, quem 
nunc videmus in aenigmate, in coelesti gloria 
perenniter intueri. Qui vivis et regnas in sae- 


cula saeculorum. Ix. Amen. 


VI. 
Adore te devote, latens Deitas, Quae sub his 
figuris vere latitas. ‘libi se cor meum totum 
subjicit, Quia te contemplans, totum deficit. 

Visus, tactus, gustus in te fallitur, Sed au- 
.ditu sole tuto creditur. Credo, quidquid dixit 
Dei Filius; Nil hoc veritatis verbo verius.. 

In cruce latebat sola: Deitas: At hie latet 
simul et, humanitas. Ambo tamen credens at- 
que confitens, Peto, quod petivit latro poe- . 
nitens. . ; 

Plagas, sicnt Thomas, non intueor: Deum 
tamen meum te confiteor. . Fac me tibi semper. 
magis credere, In te spem habere, te diligere, 
. O .memeniale mortis Domini, Panis vivus, 
vitam praestans homini! Praesta meae menti 
de te vivere, Et te illi semper dulce sapere. 

Pie Pellicane, Jesu Domine! Me immun- 
dum munda tuo Sanguine, Cujus una stilla 
salyum facere Totum mundum quit ab omni. 
scelere. . E 

. Jesu, quem velatum nunc aspicio, Oro, fiat 
illud, quod tam sitio: Ut te revelata cernens 
. facie, Visu sim beatus iuae gloriae. Amen. 

Antiph. Hic est panis, qui de coelo de- 
scendit. Non sicut manducaverunt patres ve- 
stri manna et mortui sunt. ui manducat 
humc panem, vivet in aeternum. & U^ 

Y. Edent pauperes, et saturabuntur. 

EK. Vivent corda eorum in saeculum saeculi. 

Oremus. — 

Domine Deus, qui transiturus ex hoc mundo 
ad Patrem, in Sacramento amoris tui nobis- 
cum remanere voluisti: concede, quaesumus, 
. ut te velatum adorantes in terris, revelata fa- 
cie contemplari mereamur in coelis. Qui vi- 
vis et regnas in saecula saeculorum. lx. Amen. 


LITANIAE 
‘DE VENERABILI SACRAMENTO. 


Kyrie eleison. Christe eleison. Kyrie eleison. 
Christe audi nos. Christe exaudi nos. . 
Pater de coelis Deus, Miserere nobis. 

Fili Redemtor mundi- Deus, Miserere nobis. 
Spiritus sancte Deus, Miserere nobis. . 
Sancta Trinitas unus Deus, Miserere nobis. 
Panis vivus qui de coelo descendisti, - 
Deus absconditus et Salvator, | 
-Frumentum electorum, S00 

Vinum germinans virgines, - 
Panis pinguis et deliciae regum, 

ee Sacrificium, D 

Oblatio munda, 

Agnus absque macula, P 
Mensa purissima, 

Angelorum esca, 

Manna absconditum, 00 7 

Memoria mirabilium Dei, 

Panis supersubstantialis, 

Verbum caro factum, 

Habitans in nobis, 

Hostia sancta, 

Calix benedictionis, 

Mysterium fidei, 

Praecelsum et venerabile Sacramentum, 
Sacrificium omnium sanctissimum, 

Vere propitiatorium pro vivis et defunctis 
` Coeleste antidotum, quo a peccatis prae- 
servamur, : 

Stupendum supra omnia miraculum, 
Sacratissima Dominicae Passionis comme- 
moratio, | 
Donum transcendens omnem plenitudinem. 
Memoriale praecipuum diyini amoris, 
Divinae affluentia largitatis, ` 
Sacrosanctum et augustissimum mysterium. 
Pharmacum immortalitatis, 
Tremendum ac vivificum Sacramentum, 
Panis omnipotentia Verbi caro factus, 
Incruentum Sacrificium, | 
Cibus et conviva, . 
Dulcissimum convivium,. cui assistunt An. 
.. geli ministrantes, 


- 


efectio animarum Sanctarum, 
laicum, in Domino morientium, 
lgnus futurae gloriae, 

Propitrus esto, Parce nobis Domine, 

Propitius esto, Exaudi. nos Domine, 

Abindigna Corporis ct Sangainis tui susceptione, 
Libera nos Domine. 

À concupiscentia earnis, Libera. 

A concupiscentia oculorum, 

A superbis vitae, 

Ab ommi peccandi oceasione, 

Per desiderium illud, quo hoc Pascha eum 
, discipulis manducare desiderasti, 

Per summam humilitatem, qua diseipulorum 
pedes lavisti, 

Per ardentissimam charitatem, qua hec divi- 
num Sacramentum instituisti, . 

Per Sanguinem tuum pretiosum, quem nobis 

. in Altari reliquisti, 

Per quinque vulnera hujus tui Corporis sa- 
cratissimi, quae pro nobis suscepisti, 

Peccatores, Te rogamus audi nos. 

Ut nobis parcas, Te rogamus. 

Ut nobis indulgeas, | : 

Ut nobis fidem, reverentiam et devotionem 
hujus admirabilis Sacramenti augere et con- 
servare digneris, | 

Ut ad frequentem: usum Eucharistiae per ve- 
ram peccatorum confessionem nos perducere 
digneris, l 

Ut nos ab omni haeresi, perfidia, ac cordis 
coecitate liberare digneris, 

Ut sanctissimi hujus Sacramenti pretiosos et 
coelestes fructus nobis impertiri digneris, 

Ut in hora mortis nostrae hec coelesti viatico 
nos confortare et munire digneris, 

Ut nos exaudire digneris, 


Fili Dei, Te rogamus audi nos. | 


Agnus Dei, qui tollis peccota mundi, Parce 
nobis Domine. i . 
Agnus Dei, qui tollis peccata mundi, Exaudi 

nos Domine. 
Agnus Dei, qui tollis peccata mundi, Mise- 

rere nohis. | 
Christe audi nos. Christe exaudi nos. 
Kyrie eleison. Christe eleison. Kyrie eleison. 
Pater noster. "- 

Y. Et ne nos inducas in tentationem. Fx. Sed . 
libera nos a malo. 
Y. Domine exaudi orationem meam. R. Et 
clamor meus ad te veniat. UN 
| Oremus. 

Deus, qui nobis sub Sacramento mirabili 
passionis tuae memoriam reliquisti: tribue 
quaesumus, ita nos Corporis ct Sanguinis tui 
sacra mysteria venerari, ut Redemtionis tuae 

fructum in nobis jugiter sentiamus. Qui vi- 
-© vis et regnas in saecula saeculorum. Amen. 


|J LITANIAE 
DE Ss. NOMINE JESU. 


Kyrie eleison. Christe eleison. Hyrie eleison. 
Christe audi nos. Christe exaudi nos. 

Pater de coelis Deus, Miserere nobis. 

Fili Redemtor mundi Deus, Miserere nobjs. 
Spiritus sancte Deus, Miserere nobis. __ 
‘Sancta Trinitas unus Deus, Miserere nobis. 
Libellus etc. I 


Jesu 
Jesu 
Jesu 
Jesu 
Jesu 
Jesu 
Jesu 
. Jesu 
. Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 


Jesu. 


Jesu 
Jesu 
Jesu 
Jesu 
. Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 
Jesu 

Fili Dei vivi, 
Fili David, 


Fili Mariae Virgin 


sanctissime, 
otentissime, 
ortfssume, . 
perfectissime, 
gloriosissime, 
mirifice, 
jucundissime , 
charissime, 
clarior sole, ` 
pulchrior luna, 
splendidior stellis, 
admirabilis , | 
delectabilis , 
honorahilis , 
humillime, 
pau errime, 
mitissime , 
patientissime , 
obedientissimce , 
castissime, 
amator castitatis, 
amator pacis, 
amor noster, 
speculum vitae, 


is, 
\ 


exemplar virtutum, 


decus morum, 
zelator animarum, 


refugium nostrum, 


pater pauperum, 


consolatio afflictorum, 


thesaurus fidelium, 


+ 

Jesu gemma pretiosa, 

Jesu armarium perfectionis, 
Jesu bone Pastor ovium, 
Jesu stella maris ,` 

Jesu Lux vera, eue A 
Jesu Sapientia aeterna, 
Jesu Bonitas infinita, 

Jesu gaudium Angelorum, 
Jesu rex Patriarcharum, 
Jesu magister Apostolorum, 
Jesu doctor Evangelistarum, 
Jesu fortitudo Martyrum, 
Jesu lumen Confessorum, 
Jesu sponse Virginum, 

Jesu corona Sanctorum omnium, 
Propitius esto, Parce nobis Jesu. 
Propitius esto, Exaudi nos Jesu. 
Ab omni malo, Libera nos Jesu. 
Ab omni peccato, 

Ab ira tua, | 
Ab insidiis diaboli, ` 
A peste, fame et belo, 
A transgressione mandatorum tuorum, 
Ab incursu omnium malorum, 
Per Incarnationem tuam, 

Per Adventum tuum, 

Per Nativitatem tuam, 

Per Dolores tuos, 

. Per Flagella tua, 

Per Mortem tuam, . 
Per Resurrectionem tuam, 
Per Ascensionem tuam, 

Per Gaudia tua, 

Per Gloriam tuam, 

Per dulcissimam Virginem Matrem tuam, Li- 
bera nos Jesu. C 
Per intercessionem omnium Sanctorum tuorum 
. Libera nos Jesu. | | MT 
Agnus Dei, qui tollis peccata mundi, Parce 
nobis Jesu. cae cus y 
Agnus Dei, qui tollis-peccata mundi, Exaudi 
nos Jesu. | | 
Agnus Dei, qui tollis peccata mundi, Mise- 
'ere nobis Jesu. l 
TN Christe audi nos. | 
Jegu Christe exaudi nos. ` 
Kyrie eleison. Christe eleisan. Kyrie eleison. 
Pater noster. ; 
W. Et ne nos inducas in tentationem. Fx. Sed 
libera nos a, malo. a 
Y. Benedic anima mea Domino. Fx. Et omnia 
quae intra me sunt, Nomini sancto ejus. 
X. Sit Nomen Domini benedictum. kk. E 
hoc, nunc, et usque in saeculum. = 
Y. Adjutorium nostrum in nomine Doniini. 
E. Qui fecit coelum et terram. 
Y. Domine exaudi orationem meam. RB. Et 
clamor meus ad te veniat, 
Oremus. — AT 
Deus, qui gloriosissimum Nomen Jesu Christi 
Fiki tui Domini nostri fidelibus tuis summo 
suavitatis affectu fecisti amabile, et malignis 
spiritibus tremendum atque terribile: concede 
propitius, ul omnes, qui hoc nomen Jesu de- 
vote venerantur in terris, sanctae consolationis 
dulcedinem in praesenti percipiant, et in fu- 
turo gaudium exultat:onis et interminabilis be- 
atitudinis obtineant in coelis. Per cumdem 


\ 

Dothinam nostrum’ Jesum Christum | Filtum 
tuam, qui tecum vivit et regnat in unitate Spi- 
ritus sancti Deus, per omnia saecula saeculo- - 
rum. Kx. Amen. | ! | 


M 


27^ DEVOTIONES 
ERGA B. V. MARIAM. 


ORATIO s. BERNARDI AD B. V. MARIAM. 


Salve Regina misericordiae, Domina mundi, 
Regina coelorum, Virgo virginum, Sancta 
sanctorum, lumen coecorum, justorum gloria, 

eccatorum venia, desperatorum reparatio, 
Jek entina fortitudo, salus orbis, speculum 
totius integritatis. Sit pietatis tuae, ipsam, 
quam. apud Deum gratiam invenisti, notam fa- 
cere mundo, reis yeniam, medelam aegris, pu- 
sillis corde robur, afflictis consolationem, pe-. 
riclitantibus adjutorium obtinendo sanctis tuis 
precibus. | 

Per te accessum habeamus ad Filium, o be- 
nedicta inventrix gratiae, genitrix vitae, mater 
salutis, ut per te nos suscipiat, qui per te da- 
tus est nobis. Exeuset apud ipsum integritas 
tua culpam nostrae corruptionis : humilitas Deo 
grata nostrae veniam impetret vanitatis. Co- 
piosa charitas tua nostrorum cooperiat mul. 


~~ 

titudinem peccatorum: et foecunditas tua glo- 
riosa feecunditatem nobis conferat. meritorum. 


O Domina nostra, Mediatrix nostra, Advo- 
. cata nostra! tuo Filio nos reconcilia, tuo Fi- 
lio nos commenda, tuo Filio nos repraesenta. 


Fac, o Benedicta, per gratiam quam inve- 
nisti, per praerogativam quam meruisti, per 
misericordiam quam peperisti: ut, qui te me-- 
diante fieri dignatus est particeps infirmitatis 
et miseriae nostrae, te quoque intercedente 
parücipes nos faciat gloriae et beatitudinis 
suae, Jesus Christus Filius tuus Dominus no- 
ster, qui est super omnia benedictus in sae- 
cula. Amen. | 


-— 


ALIA ORATIO AD B. VIRGINEM. | 


Memorare, o piisima Virgo Maria, non esse 
auditum a saeculo, quemquam ad tua curren- 
tem praesidia, tua implorantem auxilia , aut 
` tua petentem suffragia, a te esse derelictum. 
Ego tali animatus fiducia, ad te Virgo virgi- 
num, Maria, Mater Jesu Christi, confugio, ad 
te venio, ad te curro, coram te gemens péc- 
cator et tremens assisto. Noli, o Domina . 
mundi, noli, acterni Verbi Mater, verba mea 
despicere, sed audi propitia, et exaudi me 
miserum ad te in hac lacrymarum valle cla- 
mantem. Adsis mihi, obsecro, in omnibus 
necessitatibus meis, nunc, et semper, et ma- 
xime in hora mortis meae. O clemens, o pia, 
o dulcis Virgo Maria! E 


4 

7 HYMNUS S. CASIMIRI 
AD BEATISSIMAM VIRGINEM MARIAM. 


Pars prima. 


1. Omni die dic Mariae mea laudes anima: 
ejus festa, ejus gesta cole devotissima. 

2. Contemplare et mirare ejus celsitudinem: 
dic felicem Genitricem, dic beatam Virginem. 

5. Ipsam cole, ut de mole criminum te li- 
beret: hanc appella, ne procella vitiorum su- 
peret. MEM | 

4. Haec persona nobis dona contulit coele- 
stia: haec Regina nos divina illustravit gratia. 

5. Lingua mea dic trophaea Virginis puer- 
'erae, quae inflictum maledictum miro trans- 
ert germine. | 

6. Sine fine dic Beginae mundi laudum can- 
tica: ejus bona semper sona, semper illa 
praedica. | 

7. Omnes mei sensus ei personate gloriam! 
frequentate tam beatae Virginis memoriam. 

8. Nullus certe tam disertae extat eloquen- 
tiae, qui condignos promat hymnos ejus ex- 
cellentiae. | | | 

9. Omnes laudent, unde gaudent, Matrem 
Dei Virginem: nullus fingat, quod attingat 
ejus celsitudinem. 

10. Sed necesse, quod prodesse piis constat 
mentibus, ut intendam, quod impendam me 
ipsius laudibus. E un 

11. Quamyis sciam, quod Mariam nemo dig- 
ne praedicet, tamen vanus et insanus est, qui, 
illam reticet. 22 

12. Cujus vita erudita disciplina coelica, ar- 
gümenta et figmenta destruxit haeretica. 

13. Hujus mores tanquam flores exornant 
Ecclesiam: actiones et sermones miram prae- 
stant gratiam. 

14. Evae crimen nobis limen Paradisi clau- 
serat: haec dum credit et obedit, coeli clau- 
stra reserat. 

15. Propter Evam homo saevam accepit sen- 
tentiam: per Mariam habet viam, quae ducit 
_ad patriam. 

16. Haec amanda et laudanda cunctis spe- 
cialiter: venerari et precari eam decet jugiter.. 

17. Ipsa donet, ut, quod monet Natus ejus, 
faciam: ut finita carnis vita laetus hunc aspi- 
ciam. 


- Pars secunda. 


18. O cunctarum foeminarum decus atque 
gloria! quam electam et evectam scimus su- 
per omnia. 

19. Clemens audi, tuae laudi quos instantes 
 conspicis: munda reos et fac eos donis dignos 
coelicis. AE 

20. Virga Jesse, spes I mentis et 
refugium, decus mundi, lux profundi, Do- ` 
mini sacrarium. 

21. Vitae forma, morum norma, plenitudo 


gratiae: Dei templum et exemplum totius ju- 


stitiae. : 

22. Virgo salve, per quam valvae coéli pa- 
tent miseris: quam non flexit, nec. allexit fraus 
serpentis veteris. 

‘23. Generosa et formosa David regis filia: 
quam elegit Rex, qui regit et creavit omnia. 
24. Gemma decens, rosa recens, castitatis 


. lilium, castum chorum ad polorum quae per- 


ducis gaudium. T 
25. Actionis et sermonis facultatem tribue, 
ut tuorum meritorum laudes promam strenue. 
26. Opto nimis, ut inprimis des mihi me- 
moriam, qua decenter et frequenter tuam can- 
tem gloriam. 

.27. Quamvis muta et polluta mea sciam la- 
bia: praesumendum, nec silendum est. de tua 
gloria. s ^i 
. 28. Virgo gaude, omni laude digna et prae- 
eonio,. quae damnatis libertatis facta es oc- 
casio. & o3 

29. Semper munda et foecunda Virgo tu 
erpera, Mater alma velut palma florens et 
fructifera. 

$0. Ejus flore et odore recreari. cupimus: 
. cujus fructu nos a luctu liberari credimus. 

51. Pulchra tota sine nota cujuscumque ma- 
vulae, fac nos mundos et jucundos te laudare 
sedule. 

52. O beata, per quam data nova mundo 
gaudia, et aperta fide certa regna sunt coelestia: 

33. Per te mundus laetabundus novo fulget 
lumine, antiquarum tenebrarum exutus caligine. 

94. Nunc potentes sunt egentes, sicut olim 
dixeras; et egeni fiunt pleni, ut tu propheta- 
veras.- | : 

35. Per te morum nunc pravorum relinquun- 
tur devia: doctrinarum perversarum pulsa sunt 
ludibria. | 


g** 

36. Mundi luxus atque fluxus docuisti sper- 
, nere; Deum quaeri, carnem teri, vitiis resi- 
stere: a 

57. Mentis cursum tendi sursum pietatis stu- 
dio: corpus angi, motus frangi -pro coelesti 
praemio. i 

38. Tu portasti inter casti ventris claustra 
Dominum Redemtorem, ad honorem nos re- 
formans pristinum. ] = 

30. Mater facta sed intacta genuisti Filium, 
Regem regum atque rerum Creatorem omnium. 

40. Benedicta, per quam victa hostis est ver- 
sutia; destitutis spe salutis datur indulgentia. 

41. Benedictus Rex invictus, cujus Mater 
crederis; increatus ex te netus, nostri salus 
generis. 


Pars tertia. 


42. Reparatrix, consolatrix desperantis ani- 
mae! a pressura, quae ventura malis est, nos 
redime. - | 

43. Pro me pete, ut quiete sempiterna per- 
fruar, ne tormentis comburentis stagni miser 
obruar. .— 

4A, Quod requiro, quod suspiro, mea sana 
vulnera, et da menti te poscenti grafiarum 
munera. : MER 

45. Ut sim- castus, et modestus, dulcis, blan- 
dus, sobrtus, pius, rectus, circumspectus, St- 
multatis nescius, | "2 

46. Eruditus et munitus divinis eloquiis, ti- 
moratus et ornatus sacris exercitiis, | 


à 

. 47. Constans, gravis, et suavis, benignus, 
amabilis, simplex, purus, et maturus, patiens, 
et humilis, ; | 

48. Corde prudens, ore studens veritatem 
dicere, malum nolens, Deum colens pio sem- 
per opere. 

. 40. Esto tutrix et adjutrix christiani populi: 
. pacem praesta, ne molesta nos perturbent 
saeculi: E 

50. Salutaris stella maris, summis digna lau- 
dibus, quae praecellis cunctis stellis atque lu- 
minaribus. l 

51. Tua dulci prece fulci supplices et refove; 
quidquid gravat, vel depravat mentes nostras, 

remove. 
|. 82. Virgo gaude, quod de fraude Daemonis . 
nos liberas, dum in vera et sincera carne 
Deum generas. ' B 

53. Illibata et ditata coelesti progemie, gra- 
vidata, nec fraudata flore pudicitiae: 

54. Nam quod eras, perseveras, dum intacta 
generas, illum tractans atque lactans, per quem 
facta fueras. l | 

55. Commendare me dignare Christo tuo Fi- 
lio, ut non cadam, sed evadam de mundi naufragio. 
= 56. Fac me mitem, pelle litem, compesce 
lasciviam: contra crimen da munimen et men. 
tis constantiam. | 

57. Non me liget, nec fatiget saeculi cupi-' 
ditas, quae indurat et obscurat 'mentes sibi 
subditas. "m 

58. Nunquam ira, nunquam dira me vincat 
elatio, quae multorum fit malorum frequenter 
occasio. 

59. Ora Deum, ut cor meum sua servet gra- 
tia, ne antiquus inimicus seminet zizania. í 

60. Da levamen et juvamen tuum illis jugi- 
ter, tua festa sive gesta qui colunt alacriter. Amen. 

Antiphona. Haec est virga, in qua nec nodus 
originalis, nec cortex actualis culpae fuit. 

Y. In conceptione tua, Virgo, immaculata 
fuisti. Ex. Ora pro nobis Patrem, cujus Fi- 
lium genuisti. 


Oremus. : 
Deus, qui per immaculatam Virginis Con- 
ceptionem dignum Filio tuo habitaculum prae- 
arasti: quaesumus, ut sicut ex morte ejusdem 
Filii tui praevisa, eam ab omni labe praeser- 
vasti, ita nos quoque mundos ejus intercessione 
ad te pervenire concedas. Per eumdem Je- 


sum Christum Filium tuum Dominum nostrum. 
Fy. Amen. " ' a ^ 


LITANIAE 
IN HONOREM B. V. MARIAE. 


Kyrie eleison. Christe eleison. Kyrie eleison. 
Christe audi nos. Christe exaudi nos. 
Pater de coelis Deus, Miserere nobis. - 

Fili Redemtor mundi. Deus, Miserere nobis. 
Spiritus sancte Deus, Miserere nobis. 

Sancta Trinitas unus Deus, Miserere nobis. 
Sancta Maria, Ora pro nobis. o 

Sancta Dei Genitrix, 

Sancta Virgo Virginum, 

Virgo Patribus promissa, 

. Virgo Prophetarum oraculis pna 

Virgo genita ex stirpe David, ` 

Virgo Justo Joseph desponsata, 

Virgo cujus humilitatem respexit Deus, 

Virgo ab Angelo salutata, | 

Virgo dise plena, | 

Virgo benedicta in mulieribus, 

Virgo ancillam Domini te confessa, : 

Virgo Altissimi virtute obumbrata, 

Virgo concipiens de Spiritu sancto, 

Virgo pariens Emmanuel, 

S. Maria, de qua natus est Jesus, qui vo- 
catur Christus, — | 

S. Maria, a pastoribus et magis visitata, 


S. Maria, legi purificationis sponte subdita, 


S. Maria, in Aegyptum cum Filio et Sponso]. 
profuga, | | 
S. Maria, ex Aegypto in terram Israel reversa, 
S. Maria, cum Jesu puero J erusalem ascen- 
dens, | 
S. Maria, Filium in dolore triduo quaerens, 
S. Maria, Filium in templo cum gaudio 
_ inveniens, 
S. Maria, cui subditus erat Jesus, 
S. Maria ; ad cujus preces. Dominus fecit 
initium signorum, 
S. Maria, stans.juxta crucem Fili mo- 
rientis , 
S. Maria, dilecto Discipulo qua mater com- 
mendata, 

S. Maria, in passione Filii doloris gladio 
transfixa, i 

S. Maria, in ejus gloriosa resurrectione 
summo gaudio affecta, ] 

S. Maria, in die Pentecostes Spiritu sancto 
repleta,  . l n 

S. Maria, in coelum assumta , 

S. Maria, in coelo coronata, 

Tu gloria Jerusalem, 

Tu laetitia Israel, 

‘Tu quam beatam dicent omnes generationes, 

Agnus Dei, qui tollis peccata mundi, Parce no- 

is Domine. 

Agnus Dei, qui tollis peccata mundi, Exaudi 
nos Domine. 

Agnus Dei, qui tollis peccata mundi, Mise- 
rere nobis. 

" Ghriste audi nos. Christe exaudi nos. 

Kyrie eleison. Christe eleison. Kyrie eleison, 

Ave Maria. 
X. Ora pro nobis sancta Dei Genitrix. Fx. Ut 

digni efficiamur promissionibus Christi. 

Oremus. 


Domine Jesu, qui sanctissimam Matrem tuam 
di omnes creaturas in gloria sublimatam 
nobis insignem apud te Advocatam constitui- 
sti. concede, ut, cujus gloriamur patrocinio, 
virtutes quoque imitemur. Qui vivis ct reg- 
nas in saecula saeculorum. kk. Amen. 

. LITANIAE LAURETANAE. 


Kyrie eleison. Christe eleison. Hyrie eleison. 
Christe audi nos. . Christe exaudi nos. 

Pater de coclis Deus, Miscrére nobis. M 
Fili Redemtor mundi Deus, Miserere nobis. 
Spiritus sancte Deus, Miserere nobis. e 
Sancta '"lrinitas unus Deus, Miserere nobis. 
Sancta Maria, 

Sancta Dei Genitrix, 
Sancta Virgo virginum, 
Mater Christi, 

Mater divinae gratiae, 
Mater purissima , 

"Mater castissima, . 

Mater inviolata, ze 
Mater intemerata, 
Mater amabilis, 

Mater admirabilis, 
Mater Creatoris, | 
Mater .Salvatoris, po 
Virgo prudentissima, 

Virgo veneranda, | 

Virgo praedicanda, 

Virgo potens, 

Virgo clemens, | 

Virgo fidelis, E oe a i 
Speculum justitiae, : po o3 
Sedes sapientiae, > : 

Causd nostrae. laetitiae, . . 

Vas spirituale,- - EC 

Vas honorabile, : © - e 

Vas- iasigne devotionis, Rom E 
Rosa: mystica y ^ celos 0 0o 8 oc 

Turris Davidica, 

Turris eburnea, 

Domus aurea, 

Foederis arca, 

Janua coeli, 

Stella matutina, 

Salus infirmorum, 

Refugium peccatorum, 

Consolatrix afflictorum, 

Auxilium Christianorum, 

Regina Angelorum, = 

Regina Patriarcharum, 

Regina Prophetarum, 

Regina Apostolorum, 

Regina Martyrum, : 

Regina Confessorum, "1 

Regina Virginum, 

Regina Sanctorum omnium, - . 

Aghus Dei, qui tollis peccata mundi, Parce 
nobis Domine. S REM. 

Aghus Dei, qui tollis peccata mundi, Exaudi 
nos Domine. | i 
Agbus Dei, qui tollis peccata mundi, Mise- 

. rere nobis. "T I 
Chfiste audi nos. Christe exaudi nos. —__ 
Hyxie eleison. Christe eleison. Kyrie eleison. 

;! Ave Maria. SS Pa 

ub tuum praesidium confugimus, sancta 
Dei Genitrix: nostras deprecationes ne despi- 
cias in necessitatibus nostris, sed a periculis 
cunctis libera nos, semper Virgo. gloriosa et 
benedicta. Domina nostra, Mediatrix mostra, 
Advocata nostra: tuo Filio nos reconcilia, tuo 

Filio nos commenda, tuo Filio nos reprae- 


senta. E 
Y. Ora pro nobis, sancta Dei Genitrix. 


E. Ut digni efficiamur promissionibus Christi. 


Oremus. 

Gratiam tuam, quaesumus Domine, men- 
tibus nostris infunde: ut, qui Angelo nuntiante 
Christi Filii tui Incarnationem cognovimus, 
per Passionem ejus et Crucem ad Resutrec- 
tionis gloriam perducamur. Per eumdem Chri- 
stum Dominum nostrum. Eh. Amen. | 

Y. Ora pro nobis, beatissime Joseph. Fx. Ut 
digni efficiamur promissionibus Christi. 

| Oremus. 


Ld 


Sanctissimae Genitricis tuae Sponsi, quae- 


sumus Domine, meritis adjuvemur: ut, quod 
y possibilitas nostra non obtinet, ejus nobis in- 
tercessione donetur. Qui vivis et regnas Deus 
in saecula saeculorum. Fy. Amen. 

His Litaniis subjunges pro felici morte ter Sa- 
?Jutatiónem Angelicam cum Orationibus seguen- 
tibus. Rm 7 "ME | 
1. Ave Maria. — O Domina mea, sancta 
Maria! sicut Deus Pater per omnipotentiam 
suam te potentissimam effecit: ita mihi, quae- 
so, adsis nunc et in hora mortis meae, expel- 
lendo a me omnem contrariam potestatem. 

2. Ave Maria. — QO Domina mea, sancta 
Maria! sicut Filius Dei tanta te sui cognitione 
et claritate illustrare dignatus est, ut totum 
coelum illuminares: ita nunc et in hora mor- 
tis meae animam meam 'cognitione fidei sic 
illustres et corrobores, ut nullo errore aut 
ignorantia pervertatur. | ° 

3. Ave Maria. — O Domina mea, sancta 
Maria! sicut Spiritus sanctus suum amorem 
tibi plene infudit: ita nunc et in hora mortis 
meae dulcedinem amoris divini mihi instilla, 
ex quo omnis amaritudo mihi reddatur sua- 
vissima. | 

O sancta Maria! sicut sacratissima "l'rinitas 
purissimum ms tuum ex hoc mundo exeun- 
tem cum gaudio totius Curiae coelestis excepit: . 
ita ettam tuaintercessione suscipiat animam meam 
Pater qui eam creavit, Filius qui eam redemit, 
Spiritus sanctus qui eam sanctificavit. Amen. 


PETITIONES ET MYSTERIA 
AD RECITATIONEM CORONAE VEL ROSARII B. M. Y. 


. In Rosario gaudioso. ` 


Petit. 1. Qui adaugeat nobis fidem. 
2. Qui corroboret nobis spem. 
3. Qui perficiat in nobis charitatem. 
Myst. 1. Quem Virgo concepisti. 
2. Quem visitando Elisabeth portasti. 
$. Quem Virgo genuisti. 
4. Quem in templo praesentasti. 
5. Quem in templo invenisti. 
In Rosario doloroso. 
Petit. 1. Qui intellectum nostrum illuminet. 
© ' 2e Qui voluntatem nostram perficiat. 
$. Qui memoriam nostram roboret. 

. Myst. 1. Qui pro ‘nobis sanguinem sudavit. 
2. Qui pro nobis flagellatus est. 
3. Qui pro nobis spinis coronatus est. 
4. Qui pro nobis Crucem bajulavit. 
5. Qui pro nobis crucifixus est. 
In Horario glorioso. 
Petit! 1. Qui cogitationes dirigat, 
i 2. Qui verba moderctur. 
.$. Qui gubernet opera. 
Myst. 1. Qui resurrexit a mortuis. 
2. Qui in coelos ascendit. 
3. Qui nobis Spiritum sanctum misit. 
4. Qui te in coelos assumsit. 
5. Qui te in coelis coronavit. 


dd 


AD VESPERAS. - 
Pater. Ave. Secreto. | B 
. Deus in adjutorium meum intende. Ix. Do- 
mine ad adjuvandum me festina. 
Gloria Patri et Filio: et Spiritui sancto. 
Sicut erat in principio, et nunc, et semper: 
et in saecula saeculorum. Amen. Alleluja. 
(A Dominica in Septuagesima usque ad Feriam. 
qunm in Coena Domini instar Alleluja dicitur : 
us tibi Domine, Hex aeternae gloriae!) 


* op cx J, PSALMUS 109555 ^ o 07 

Dixit Dominus Domino meo: Sede a dex- 
tris meis. ` r a 

Donec ponam inimicos tuos: scabellum pe- 
dum tuorum. | ME 

Virgam virtutis tuae emittet Dominus ex 
Sion: dominare in medto inimicorum tuorum. 

Tecum principium in die virtutis tuae in 
splendoribus sanctorum: ex utero ante luci- 
ferum genui te. | 


Juravit Dominus; et non poenitebit eum: 
tu es sacerdos in aeternum secundum ordinem 
Melchisedech. p i 

Dominus. a dextris tuis: confregit in die 
irae suae reges. ` PEPERIT. 

Judicabit in nationibus, implebit ruinas: 
conquassabit capita in terra muitotum. 

De torrente in via bibet: propterea exalta- 
bit caput. | 

Gloria Patri. Sicut erat." 

Confitebor tibi Domine in toto corde meo: 
` in consilio justorum et congregatione. 
Magna opera Domini: exquisita in omnes 
voluntates ejus. s | E 
Confessio et magnificentia opus ejus: et ju- 
stitia ejus manet in saeculum saeculi. - 
Memoriam fecit mirabilium suorum miseri- 
cors et miserator Dominus: escam dedit ti- 


mentibus se. ` ge Stee aR ua 
: Memor erit in saeculum ‘testamenti: sui: vir- 
tutem. operum suorum annüntiabit populo suo. 


- 

Ut det illis haereditatem gentium: opera ma- 
nuum ejus veritas et judicium. ! 
Fidelia omnia mandata ejus, confirmata in 
saeculum saeculi: facta in veritate et aequitate. 
Redemtionem-misit populo suo: mandavit in 
aeternum testamentum suum. | 
Sanctum et terribile nomen ejus: initium 
sapientiae timor Domini. | 
fhuneliectus bonus omnibus facientibus cum: 
laudatio ejus manet in saeculum saeculi. 


. Gloria Patri. Sicut erat. 


Ill. PSALMUS 111. 


Beatus vir, qui timet Dominum: in manda- 
tis ejus volet nimis. ] 

Potens in terra erit semen ejus: generatio 
rectorum benedicetur. os 

Gloria.et divitiae in domo . ejus: ,et justitia 
ejus manet in saeculum saeculi. . 

Exortum est in tenebris lumen rectis: mi- 
sericors et miserator et justus. 

Jucundus homo, qui miseretur et commo- 
dat, disponet sermones suos in judicio: quia 
in áeternum non commovebitur. 

In memoria aeterna erit justus: ab auditione 
mala non timebit. 

-Paratum cor ejus sperare in Domino, con- 
firmatum est cor ejus: non commovebitur, 
donec despiciat inimicos suos. — | 

Dispersit, dedit pauperibus, justitia ejus 
manet. in saeculum, saeculi: cornu ejus exalta- 
bitur in gloria. | | 

Peccator videbit et irascetur, dentibus suis 
fremet et tabescet: |. desiderium peccatorum 
peribit. . oe | 

‘Gloria Patri. Sicut erat. 


IV. PSALMUS 112. 


Laudate pueri Dominum: laudate nomen 
"Domini. 

Sit nomen Domini benedictum: ex hoc, nunc, 
et usque in saeculum: | | 

A solis ortu usque ad oécasum: laudabile 
nomen Domini. 

Excelsus super omnes gentes Dominus: et 
super coelos gloria ejus. | : 

Quis sicut Dominus Deus noster, qui in. al- 
tis habitat: et humilia respicit in coelo et in 
terra. | | 
Suscitans a terra inopem: et de stercore 
erigens pauperem, 

t collocet eum cum principibus: cum prin- 

cipibus populi sui. > - | 
'. Qui habitare facit sterilem in domo: matrem 
‘ filiorum laetantem. 
Gloria Patri. Sicut erat. : 


V. PSALMUS 113. 


In exitu Israel de Aegypto: domus Jacob de 

popis barbaro, l S 
'acta est Judaea sanctificatio ejus: Israel 

potestas ejus. | 

Mare vidit et fugit: Jordanis conversus est 
retrorsum. mE | 
" Montes exultaverunt ut arietes: et colles si- 
cut agni ovium. | 


- 

uid est tibi mare, quod fugisti: et tu Jor- 
danis, quia conversus es retrorsum? 
Montes exultastis sicut arietes: et colles si- 
cut agni ovium? 
A facie Domini mota est terra: a facie Dei 
Jacob, 
Qui convertit petram in stagna aquarum: et 
rupem in fontes aquarum. 
Kon nobis Domine, non nobis: sed nomini 
tuo da gloriam. . 
Super misericordia tua'et veritate tua: ne 
quando dicant gentes: Ubi est Deus eorum? 
Deus autem noster in coelo: omnia, quae- 
cumque voluit, fecit. 
Simulacra gentium argentum et aurum: opera 
manuum hominum. | | 
Os habent, ct non loquentur: oculos ha- 
bent, et non videbunt. | | ; 
Aures habent, et non audient: nares habent, 
.et non odorabunt. | 
Manus habent, et non palpabunt; pedes ha- 
bent, et non ambulabunt: non clamabunt in 
gutture suo. ; | 
Similes illis fiant, qui faciunt ea: et omnes, 
qui confidunt in eis. | 
Domus Israel speravit in Domino: adjutor 
eorum et protector eorum est. 
Domus Aaron speravit in Domino: adjutor 
eorum et protector eorum est. : 
Qui timent Dominum, speraverunt in Do- 
mino: adjutor eorum et protector eorum est. 
" Dominus memor fuit nostri: et benedixitnobis. 
. Benedixit domui Israel: benedixit domui 
Aaron. j i 

Benedixit omnibus, qui timent Dominum: pu- 
sillis cum majoribus. 

Adjiciat Dominus super vos: super vos et 
super filios vestros. - 

enedicti vos a Domino: qui fecit coelum 

et terram. - 

Coelum coeli Domino: terram autem dedit 
filiis bominum. 

Non mortui laudabunt te Domine: neque 
omnes, qui descendant in infernum. 

Sed nos, qui vivimus, benedicimus Domino: 
ex hoc, nunc, et usque in saeculum. 

Gloria Patri. Sicut erat. 


Loco hujus Psalmi dicitur in pluribus Festis: 


PSALMUS. 116. - 
Laudate Dominum omnes gentes: laudate 
cum omnes populi. E 
uoniam confirmata est super nos miseri- 
.cordia ejus: et veritas Domini manet in ae- 
ternum. l 20S 
Gloria Patri. Sicut erat. 


|. Capitulum. 

O altitudo divitiarum sapientiae et scientiae 
Dei: quam incomprehensibilia | sunt judicia 
ejus, et investigabiles viae ejus! lx. Deo 
gratias. 

Hymnus. 
Jam sol recedit igneus: 
Tu lux perennis Unitas, 
Nostris, beata Trinitas, ` 
Infunde lumen cordibus. 


— 217 — 


Te mane laudum carmine, - 
Te deprecamur vespere: 
i Digneris, ut Te supplices 
- Laudemus inter Coelites. 
Patri, simulque Filio, 
Tibique sancte Spiritus, 
Sicut fuit, sit jugiter 
Saeclum per omne gloria. Amen. , 


- Y. Benedictus es Domine in firmamento 
coeli. Ex. Et laudabilis, et gloriosus in saecula. 


Canticum B. V. Mariae. 


Magnificat: anima mea Dominum. | 

Et exultavit spiritus meus: in Deo salu- 
tarı meo. 

uia respexit humilitatem ancillae suae: ecce 
enim ex hoc beatam me dicent omnes gene- 
rationés. N 
uia fecit mihi magna, qui potens est: et 

sanctum nomen ejus. 

Et misericordia ejus a progenie in proge- 
nies: timentibus éum. TAL 

Fecit potentiam in brachio suo: dispersit 
superbos mente cordis sui. E 

Deposuit potentes de sede: et exaltavit hu- 
males. : 
,' Esurientes implevit bonis: et divites dimisit 
inanes. l | 

Suscepit Israel puerum suum: recordatus 
misericordiae suae. | 

Sicut locutus est ad Patres nostros: Abra- 
ham et semini ejus in saecula. | T 

Gloria Patri. Sicut erat. 

Libellus etc. K 

Y. Domine exaudi orationem meam. AL. Et 

clamor meus ad te veniat. B 
Oremus. 

Oratio. Omnipotens inr xi Deus, qui 
dedisti famulis tuis in confessione verae fidei 
aeternae Trinitatis gloriam agnoscere, et in 
potentia majestatis adorare Unitatem: quaesu- 
. mus, ut ejusdem fidei firmitate ab omnibus 
semper muniamur adversis. Per Dominum. 

X. Domine exaudi orationem meam. lx. Et 
clamor meus ad te veniat. 

Y. Benedicamus Domino. E. Deo gratias. 

X. Fidelium animae per misericordiam Dei 
requiescant in pace. kk. Amen. 

ater noster. Secreto. | l 

W. Dominus det nobis suam pacem. X. Et 
vitam aeternam, Amen. . n 

Nunc dicitur una ex sequentibus Antiphonis. 


 ANTIPHONAE DE B. V. MARIA. 


I. Ab Adventu usque ad Purificationem. 


Alma Redemtoris mater, quae pervia coeli 
Porta manes, et stella maris, succurre cadentt 
Surgere qui curat populo: tu quae genuisti 
Natura mirante tuum sanctum Genitorem, 
Virgo prius ac posterius, Gabrielis. ab- ore 
Sumens illud Ave, peccatorum miserere. 

In Adventu W. Angelus Domini nuntiavit Ma. 
riae. Ix. Et concepit de Spiritu sancto. 

Oremus. Gratiam tuam, quaesumus Domine, 
mentibus nostris infunde: ut, qui Angelo nun- 


- 

ante Christi Filii tui incarnationem cognovi- 
mus, per passionem ejus et crucem ad resur- 
rectionis gloriam perducamur. Per eumdem 
Christum Dominum. nostrum. XX. Amen. 
^ Post Adventum W. Post partum virgo imma- 
culata permansisti. Xx. Dei Genitrix intercede 
ro nobis. | 
Oremus. Deus, qui salutis aeternae beatae 
Mariae virginitate foecunda humano generi 
praemia praestitisti: tribue quaesumus , ut ip- 
sam pro nobis intercedere sentiamus, er 
quam meruimus auctorem vitae suscipere Vo- 
s nostrum Jesum Christum Filium tuum. 
. Amen. 


II. A Purificatione -usque ad Pascha. 


Ave Regina coelorum, 
Ave Domina Angelorum, 
Salve radix, salve porta, 
Ex qua mundo lux est orta. 

= Gaude Virgo gloriosa, 
Super omnes speciosa: 
Vale, o valde decorus 
Et pro nobis Christum exora. 


Y. Dignare me laudare te, Virgo sacrata. 
Fx. Da mihi virtutem contra hostes tuos. 
_ Oremus. Concede, misericors Deus, fra le 
. itati nostrae praesidium: ut, qui sanctae ei 
. Genitricis memoriam agimus, intercessionis 
ejus auxilio a nostris iniquitatibus resurgamus. 
Per eumdem Christum Dominum nostrum. 
Ix. Amen. | 
u? 

| IIl. Tempore paschali -usque ad Festum 
Ss. Trinitatis. 


Regina coeli laetare, alleluja, - 
ula, quem meruisti pores alleluja, 
Surrexit, sicut dixit, alleluja: 
Ora pro nobis Deum, aleluia 

¥. Gaude et laetare, Virgo Maria, alleluja. 

Kx. Quia surrexit Dominus vere, alleluja. 
Oremus. Deus, qui per resurrectionem Fi- 
lii tui Domini nostri Jesu Christi mundum lae- 
tificare dignatus es: praesta quaesumus, ut per 
ejus. Genitricem. Virginem Mariam perpetuae 
capiamus gaudia vitae. Per eumdem Christum 

Dominum nostrum. Xx. Amen. 


IV. A. Festo SS. Trinitatis usque ad Adventum. 


' Salve Regina, mater misericordiae, | 

Vita, dulcedo, et spes nostra, salve. 

Ad te clamamus, exules filii Hevae: 

Ad te suspiramus gementes et flentes 

In hac lacrymarum valle. 

Eja ergo, Advocata nostra, 

Illos tuos misericordes oculos ad nos converte. 
Et Jesum benedictum fructum ventris tui 
Nobis post hoc exilium ostende. 

O clemens, o pia, o dulcis Virgo Maria! 

Y. Ora pro nobis, sancta Dei Genitrix, Fx. Ut 
digni efficiamur promissionibus Christi. 
Oremus. Omnipotens sempiterne Deus, qui 
gloriosae Virginis matris Mariae corpus, et 
animam, ut dignum Filii tui habitaculum effici 
mereretur, Spiritu sancto cooperante praepa- 
rasti: da, ut cujus commemoratione laet amur, 

ejus pia intercessione ab instantibus malis et a 
morte perpetua liberemur. Per eumdem Chri- 
stum Dominum nostrum. IY. Amen. 

Y. Divinum auxilium maneat semper nobis. 
cum. lx. Amen. 


EXERCITIUM VESPERTINUM. 


In nomine Patris et Filii et Spiritus sancti, 
Amen. - | 

Inclinata est dies: nox appropinquavit. Ve- 
nite, extollamus manus nostras in sancta, et 
glorificemus Dominum, qui fecit nobiscum mi- 
sericordiam suam. - 

X. Benedic anima mca Domino. Xx. Et noli 
oblivisci omnes retributiones ejus. 


Oremus. 

Deus, qui divitias tuae immensae bonitatis 
in nobis ostendere non desinis: tibi pro col- 
latis beneficiis gratias agimus, humiliter de- 
precantes, ut quod immeritis tribuere digna- 
tus es, semper ad majorem nominis tui glo- 
riam referamus. Per Christum Dominum no- 
strum. Fk. Amen. 


* 
+ 


Confitebor tibi in toto corde meo, Deus meus, 

bonitas infinita! et narrabo mirabilia tua, quia 

magnificata est hodie misericordia tua super 

me, et liberasti animam meam A perditione. 
i. | 


^ 

Et unde hoc mihi, ut recorderis mei, prae- 
veniens me tot benedictionibus dulcedinis et 
charitatis tuae? 

Tu ab aeterno dilexisti. me, et in splendo- 
ribus Sanctorum vidisti tenebras meas; Tu me 
ex nihilo condidisti et e numero pereuntium 
misericorditer exemisti. 'l'u propter me omnia 
gubernas et regis, et quae ad me pertinent, 
efficacissima providentia disponis. Tu me hac 
die ex innumeris ereptum periculis, multis et 
mirabilibus beneficiis cumulasti. 

Et quis sum ego, ut invenirem gratiam in 
oculis tuis? Tu potentissimus et immensus: 
ego vapor et nihil. Tu sapientia et lumen: ego 
tenebrae et ignorantia. 'Tu fong bonitatis: ego 
vermis et non homo, ct omnes justitiae meae 
sicut vestis sordida. Et tamen, non cessas dili- 
gere me, et egenam animam meam bonis tuis 
locupletare. Ideo benedicam tibi omni tempore, 
qui eripuisti animam meam de morte et pedes 
meos a lapsu, cum tamen ego miserabilis pec- 
‘cator et servus ingratus contristaverim hodie . 
spiritum tuum peccatis meis. Et nunc Dontine 
poenitet me peccasse: miserere mei secundum 
magnam misericordiam tuam. O si nunquam te 
offendissem! o si praecepta tua nunquam trans- 

ressus, amoris tui nunquam oblitus fuissem! 
itque utinam, Deus meus, cras tibi perfec- 
tius serviam, et omnia creata spernens, te 
unum timeam et diligam! Tu solus potes ani- 
mam meam satiare, Deus cordis mei et pars 
mea Deus in aeternum. Quando venies ad me, 
et me totum. possidebis?: Veni, Domine, fac 
me unum tecum, et cor meum, abstractum ab 

omni creatura, tibi soli impollutum conserva. 
Nam quid proderit universa vanitas, cum vene- 
ris sicut fur in nocte? Revela igitur oculos 
meos, ut considerem novissima mea, et prospi- 
ciam saluti meae. En vitae et salutis incertus 
perveniad finem hujus diei. In manus tuas com- 
mendo spiritum meum. Hedime me, ct mise- 
rere mei, quis unicus et pauper sum ezo. 

Credo tibi, summa veritas! In te spero, sa- 
lus mea! Te diligo et amplector toto corde: 
omnia enim, quae fecisti, magna voce ciamant, 
ut diligam te, cum sis unicum et omne bonum 
meum. 

Aperi mentes omnium, quos creasti, eorum 
Pe pro quibus orare debeo, ut tibi 

egi coelorum honor et gloria ab omnibus tri- 
buatur. Radicitus extirpa omne peccatum et 
vitium, omnem dicot dian et infidelitatem. 
Pecc.toribus poenitentiam, justis perseveran- 
tiam, afflictis consolationem, inimicis nostris 
charitatem largire. Sit in omnibus patentia, be- 
nignitas, humilitas. Miserere omnium anima- 
rum fidelium in pace quiescentium, et da illis 
requiem sempiternam.  — 

Vos Angeli sancti, vigiles coeli, agite pro 
me, dum dormió,' excubias amoris, et vestro 
semper vigilanti affectu summum bonum dili- 
gite. l'u Angele gloriose, qui mei curam su- 
sCepisti, assiste mihi hac nocte, hostemque 
comprime, ne noxiis animi phantasmatibus cor- ` 

oris puritatem laedat. Adeste, Sancti et Electi 

ei, vos. praesertim Patroni mei, supplete vi- 
ces fragilitatis meae, et custodite hujus noctis 
vigilias super me, Deumque pro me laudate, 


* 


— 214 — 


ac me ab omni malo defendite. Tu denique, 
beatissima Virgo, mater pulchrae dilectionis, 
protege me hac nocte sub umbra alarum tua- 
rum. Monstra apud Filium tuum te esse ma- 
trem, matrem gratiae et misericordiae, mihi- 
que impetra cor castum et purum, ut in eo 

uiescat dilectus Filius tuus, Jesus Christus, 

ominus noster, qui est benedictus in saecula 
saeculorum. Amen. 

® . 
^» ^ 

Dignare Domine nocte ista — Ix. Sine peccato 
nos custodire. | 

X. Miserere nostri, Domine. kk. Miserere 
nostri. : E 

Y. Fiat misericordia tua Domine super nos. 
IX. Quemadmodum speravimus in te. . — 

WV. Domine, exaudi orationem meam. Kk. Et 
clamor meus ad te veniat. 

Oremus. "E 

Fac nos, quaesumus Domine, tibi servire in 
sanctitate et justitia omnibus diebus nostris, 
expectantes beatam spem, ut - in pace, con- 
summato vitae cursu, ingrediamur im illam re- 
uiem, ubi nox ultra non erit, et videamus 
aciem tuam, et requiescamus in gloria tua, 
glorificantes te in saecula saeculorum. Ix. Amen. . 

X. Adjutorium nostrum in nomine Domini. 
Ix. Qui fecit coelum et terram. l 

X. Sit nomen Domini benedictum. Ix. Ex 
hoc, nunc, et usque in saeculum. . 

Retribuere dignare Domine omnibus nobis bo- 
na facientibus propter nomen tuum yitam aeter- 
nam. kK. Amen. 


— 01$ — 
.' Pater noster. Ave: Maria. :Credo.. i 
Benedicat et custodiat nos omnipotens et 
misericors Dominus, Pater et Filius et Spiri-. 
tus sanctus. Iv. Amen. ' 


"4 


PRO FIDELIBUS DEFUNCTIS. 
.` Psalmus 129. | 
De profundis clamavi ad te, Domine: Domine, 
 . exaudi vocem meam. : 
Fiant aures tuae intendentes: in vocem de- 
precationis meae. : 
Siiniquitates observaveris, Domine: Domine, 
quis sustinebit? i a. 
Quia apud te propitiatio est: et propter 
legém tuam sustinui te, Domine. 
Sustinuit anima mea in verbo ejus: speravit 
anima mea in Domino. 
A custodia matutina usque ad noctem: spe- 
ret Israel in Domino. . WEN 

Quia apud Dominum misericordia: et co- 
piosa apud eum redemtio. 

Et ipse redimet Israel: ex omnibus iniqui- 
tatibus ejus. : | 

Y. Hequiem aeternam dona eis, Domine. 
Ix. Et lux perpetua luceat eis. 

V. A porta inferi. Ix. Erue Domine ani- 
mas eorum, | 

Y. Requiescant in pace. Bx. Amen. | 

Y. Domine, exaudi orationem meam. Fx. Et 
clamor meus ad te veniat. 

Oremus. 

Deus, veniae largitor et humanae salutis ama- 

for: quaesumus clementiam tuam, ut nostrae 

congregationis fratres, propinques et benefac- 
tores, qui ex hoc saeculo transierunt, beata 
Maria semper Virgine intercedente cum omni- 
bus Sanctis tuis, ad perpetuae beatitudinis 
consortium pervenire concedas. 
Fidelium Deus omnium Conditor et Redem- 
tor, animabus famulorum famularumque tua- 
rum remissionem cunctorum tribue peccato- 
rum, ut indulgentiam, quam semper optave- 
runt, piis supplicationibus consequantur. Qui 
vivis et regnas in saecula saeculorum. EK. Amen. 
W. Requiem aeternam dona eis Domine. 
EK. Et lux perpetua luceat eis. 
- X. Requiescant in pace. kx. Amen. 

